text:
(德文抽上抽)背囊 der Rucksack石賈墨
2017/3/13 — 12:28
每個禮拜見到領事館出每周一字,我都好興奮,因爲真係好高質!今個禮拜繼續抽上抽系列:繼上次咁正經講完『希望』die Hoffnung之後,今次堅抽港鐵水,好玩好多.
der Rucksack呢個字,首先係複合詞Komposita,我稱之爲『林敏聰式名詞』,點解?當年細細個睇電視,見到林敏聰爲求將其他參加獎門人嘅參賽者置諸死地,創作出『人人都揸住支蘇格蘭場非工業用國際綫路自動融雪十六哇爐風油呔垂直升降連鐳射彩色洗衣乾衣腐蝕性氣墊毛筆一支』呢一個根本唔存在嘅名詞.呢個名詞就係通過串聯一堆名詞所得出嘅一個複合名詞.當然,der Rucksack呢個祇係低級組合,得兩個元素,唔似Donaudampfschiffahrtselektrizitätenhauptbetriebswerkbauunterbeamtengesellschaft呢個最經典嘅複合詞,真係達到林敏聰嘅境界.
複合詞有好多嘢可以講,其中一個最重要嘅特點,就係最後一個詞會決定成個複合詞嘅性,所以Rucksack係陽性,原因係der Sack,而唔係der Rücken.
今次無例句,但好多朋友問『請把背囊放在地上』德文點樣講,有朋友已經畀咗例子,不過有人話用setzen,有人話用stellen,有人話用legen…我就唔敢斷定用邊個好啲,如果要用setzen的話,就應該用可分割動詞absetzen,即係『放低』咁解.至於stellen同legen,兩者均可,視乎你個背囊係打直放,定真係訓落去咁放,前者就用stellen,後者就用legen.
有人仲問啲好有深度嘅問題,問點解Rucksack入面嘅Ruck,唔用返個Rücken有兩點豆豉嘅元音轉音Umalut 『ü』?查返德文最權威嗰本Duden杜登大辭典,入面有講原來Ruck呢個寫法,係源自中古高地德語,經過進化,依家會寫成Rücken.拉返去個英文度講,點解依家英文會叫rucksack呢,無錯,查牛津字典,原來都係十九世紀德文傳過去嘅一個字…當然啦,德文同英文其實同源,所以有好多字,比如話kindergarten之類嘅字,都係德文字源.
真係唔查都唔會諗呢啲問題,真係要多謝返領事館呢個風趣小編先得.
原刊於作者博客


c: text/html

text:
德國係一個vegetarian-friendly嘅國家.餐廳食肆大多數都有提供素食嘅餸菜俾客人,而且仿肉產品嘅水準非常之高.Schnitzel(炸豬扒),Frikadelle(肉丸/肉扒)等嘅素食仿肉並唔難喺超市揾到,價錢亦都唔貴.我記得local buddy有次同我講過話,其實佢都有好多朋友想轉食素,但喺德國腸始終都係太大誘惑啦.德國腸無得頂呢樣嘢,我可以同讀者講喺真嘅,揾次再同大家論盡德國腸.不過,我覺得對我嚟講最大嘅阻力反而唔係腸,而係熊仔糖.
熊仔糖就大家都一定食過,而當中最出名嘅就一定係Haribo呢一隻牌子.香港最常見到嘅係金色嘅包裝,加上大大隻黃色熊喺面.超市大約做十蚊至廿蚊一包.雖然比起其他不知名牌子又或者係糖果鋪夾返嚟嗰啲貴,但我覺得貴得係有返應有嘅quality架喎.話哂gummi candy係Haribo發明,其他咩牌子都好,都做唔到Haribo嗰隻咁有咬口.而且Haribo喺果汁味上做得好好,唔會話太甜,亦唔會話藥水味.
食糖啫,又關食齋咩事呀?有啲讀者可能已經知道,其實gummi candy本身主要材料就係明膠,由牛或豬嘅皮,骨等地方提取再加工而得嚟,所以都算係一種動物製品.當五花八門嘅肉製品都有素食版本嘅時候,又點會無素食gummi candy呢?早幾年Haribo開始有賣無用明膠嘅gummi candy.但我就覺得雖然係咬口方面係有落過苦功,仍然都係比普通嘅產品差咁啲.
之前都有提及過,Haribo呢間公司其實係發源於波恩.Haribo就係正正創辦人Hans Riegel同Bonn每一個字嘅嘅頭兩個字母砌出嚟嘅簡寫.唔知係咪本土產品呢個原因,係到食Haribo真係好平(專門店賣€0,8到€0,9上下一包,圍起港紙7到8蚊).咁好食又平過喺香港咁多,我都係注定食唔到齋㗎啦⋯⋯

robotstxt: allowed

filter: keep


text:
我發現我地都唔多鍾意睇字, 又或者係我地都只係著重結果, 唔睇過程
因為我睇返統計, 發現「買入xxxx」既view係高於我畀心機打既個股研究
可能係因為呢類post會易尐畀search engine搵到, 所以多尐人會click入去掛
我覺得好多事情黎講結果係重要過過程, 不過我既買入決定係經過一段時間既研究先扑鎚, 理由大多已寫係個股研究入面
「講咁多做乜姐, 直接話我知買邊隻, 幾錢入, 幾錢放好過啦!」
不問過程, 只問結果, 無錯, 但我敢講, 結果係視乎你個過程係點
直至依家呢個blog有2個交易記錄, 每一個都有寫住買入時間同埋買入價, 目的係想有人做個見證, 睇下我呢個股壇初哥得唔得, 齋寫見解理論好悶, 寫埋買賣記錄先有意思
呢個blog主力都係新能源股, 如果新能源板塊大漲, 我唔排除會係度認屎認屁(其實呢一個Post已經係認緊 😛 ), 但唔會publish去facebook, 廢時第時跌返樣衰 😛
呢個Blog第一個交易記錄卡姆丹克(712)已經初有小成, 劇本第一步企穩$1.7樓上已經完成, 第二步亦都開始, 因為成交開始增多, 第三步係挑戰招股價$2.1或者兩蚊整數大位
我諗可能因為無乜blogger寫新能源, 令到我的起心肝要自己落手落腳去研究, 亦都慶幸無乜人研究, 因為多人研究既野, 唔會有乜野可觀升幅, 當全人類都話內需, 醫藥股好野, 呢尐板塊唔會有乜肉食, 至低限度係現時黎講我睇唔出會有大升既機會, 因為估值已經幾高, 之前已經炒過一輪, 道火已經過左, 而大市氣氛亦未好到可以再炒高本身已經高估值既板塊, 除非有新既利好因素, 呢類股份應該用炒賣既角度去操作, 又或者我可能未夠道行, 睇唔到潛在既價值啦
反觀新能源, 好多股份之前已經有好深既跌幅, 估值變得好平, 如果依家回升, 我覺得只係由平去到正常偏平, 再升高尐先係中間位, 我自己睇現時整個板塊再炒上三,四成都未算貴, 呢幾成係反映投資價值, 再向上先係投機
我覺得獨沽一味, 研究新能源係唔夠, 至少搵多一個板塊研究會更好, 直覺話畀我聽下一個板塊係內房股, 呢個板塊已經比大市早一步回升, 表現較佳有世茂房地產(813), 研究對象先睇市值, 做得地產商都唔會細隻得去邊, 求其以300億元作分界線, 之後再睇股本, 對股本太大既股有戒心


text:
文:方以文
2017年嘅樂壇頒獎禮,1月4日已經落幕,不過呢幾日依然有唔少人瘋狂咁share同討論郭富城,陳奕迅,謝霆鋒喺頒獎禮上重量級嘅表演.有人話要有呢啲重量級歌手帶起集體回憶頒獎禮先有睇頭,話應該停止搞頒獎禮,因為無意思又唔好睇.
我認同靠消耗「前輩」嘅「餘熱」去支撐住各個頒獎禮嘅曝光率,收視,討論度唔係長遠辦法,因為回憶唔可以食成世,今日唔創造,總有一日始終係會食晒.不過我認為頒獎禮要繼續搞,原因好簡單,頒獎禮係表揚一班努力緊嘅音樂人,亦都係一個好機會畀大家認識吓新嘅歌手,承先啟後.如果無頒獎禮,喺現今主流媒體影響力日漸轉弱嘅情況之下,平時plug歌已經無乜用,如果連一年一度嘅幾個叫做樂迷聚焦嘅音樂大騷都唔搞,對樂壇真係好傷.
小圈子眾但分佈平均 奬項始終係指標
有返啲年資嘅樂迷都明白每個頒獎禮都係小圈子,我哋做觀眾聽眾無辦法只好默默接受.
所以我自懂事以來都覺得獎項頒畀邊個都同公信力無關,頂多係用嚟分析吓勢力分布.不過各自小圈子,各自有支持同封殺嘅人,小圈子得嚟其實幾平均,睇晒咁多個頒獎禮嘅得獎者,都可以睇得出樂壇有咩人仲努力緊.呢個係我覺得要繼續搞頒獎禮嘅第一個原因.
以舊帶新最抵讚
第二個原因,就係以音樂做主題嘅大型節目真係買少見少.或者你會話都唔好睇,搞嚟做乜.但又係咪真係唔好睇呢?講返今年最矚目嘅三個環節,包括咗叱咤Eason霆鋒一頭一尾嘅演出,港台郭富城8分鐘唱跳表演同埋Eason組曲,做得好都會有睇頭.
不過我最欣賞嘅係霆鋒嗰part,重點唔係佢個單線solo終於出山,而係因為佢個表演係同觸執毛加埋Supper Moment合作.另外有一個無乜人講嘅我都欣賞,就係喺勁歌當中蔣志光同埋胡鴻鈞合唱.我欣賞呢兩個環節,係因為佢以舊帶新.雖然有人衝出嚟問霆鋒隔籬嗰個冬菇頭係邊個,但都成功將一啲只係認識謝霆鋒嘅人,識多咗兩隊現役樂隊.
特別舞台,Crossover救巿
利用呢個每年樂迷都聚焦嘅幾次音樂大騷,以舊帶新又好,特登設計個環節畀唔同嘅現役歌手crossover都好,呢啲先係我想睇嘅嘢.每個歌手都會獨立開騷出活動,但要睇佢哋合作嘅舞台真係少之又少,尤其是喺903拉闊收咗檔之後,要見到唔同唱片公司嘅歌手合作真係好難.當各台獎項含金量下跌嘅時候,呢啲crossover表現就係救巿良方,設計得好嘅話,各台可以力捧自己鍾意嘅歌手,又可以令到個騷有獨特性.如果唔可以crossover,都可以搞吓special stage.
你睇吓MAMA,講真都只係個大啲嘅小圈子,一樣係無嚟無獎拎(定係無獎拎無嚟?),但點解都咁高收視咁萬眾期待?除咗因為韓星大勢之外,仲係因為舞台設計靚,又有唔同歌手嘅特別表演,仲有唔同公司歌手合作演出,呢啲先係吸引人睇嘅精髓.
責任編輯:李玥展


text:
最後係呢本Existentialism and humanism雖然有d會譯做existentialism is a humanism 係jean-paul sartre一次lecture講既內容 主要係會應翻對呢個思想存有質疑既一班人 當中佢具體咁define翻existentialism究竟係咩
最出名果句 ‘existence precedes essence’ 提倡人唔應該被身邊既事規限 俾其他人define你係一個咩人/你注定點點點 就算有d existentialist相信神既存在佢地都唔認為神係有目的咁創造我地 我地亦唔應該被任何既moral rules決定我地 我地有自由去作任何決定 但佢話因為我地選擇得都係因為佢好 而冇野好得過大眾好 佢比喻我地人就好似一幅畫咁 我地唔應該響佢未完成既時候就決定佢好唔好同有冇價值 甚至其實根本冇一把尺可以衡量好唔好 只有你可以為佢添上意義 而意義既價值就係在於你響人生中有作出選擇
– by 肚臍屎
(算唔算上帝已死既進化版?)
我覺得你可以話係又可以話我係 因為佢地兩個講既出發點有d唔同 existentialism唔rejectchristianity 只係reject人一般對神創造既概念 但係sartre講既又可以話係nietzche提出完個批評 然後佢提出一個可行方法 冇記錯nietzche大概係想講上帝已死我地應該用文化 藝術 同哲學去取代人從宗教入面想獲得既野 咁如果用呢個方向去睇 sartre講既可能都算係其中一個出路
– by 肚臍屎
2/2017


text:
17 Mar 2003
尋晚仲以為好醒, 唔番中大, 諗住係屋企好訓d, 點知到左成兩點幾先知原來聽朝早八點半會有一個 globalization 的 tutorial, 即時PK. 仆倒去上床訓覺, 訓都訓唔切咁.
今朝, 都係遲左, 算, 遲少當早 (輸少當贏?!).之後即刻番宿訓一陣, 好左好多.然後上Banner, 果然有番一定程度的難度, 尤其係我地的 Banner 咁鬼簡單...全人工~ 好彩我地醒, 一齊諗到同一個方法, 吊上去.Yeah. 然後食李慧珍意粉, 貴野果然係好食d.
跟住就係 Remote Sensing of the Environment. 好彩無乜野, 唔係好訓, 都幾好.然後就係等 Vincent 打波, 撞鬼, 佢個 CCGRM 會天光開到天黑, 好彩我都好乖仔咁睇左兩三頁 references.
七點, 都仲未食飯, 就要到 O camp 傾莊.好唔情願咁做左福利部的一員, 唉.其實我真係想做節目部, 無奈係同個度的人唔會夾得去邊, 所以...
有好多野真係人夾人緣, 係鐘意就會鐘意, 係唔鐘意的話你點逼我都唔會想做.而且, 我又覺得如果同個一班人唔係夾得來的話, 又...咁做乜野要逼自己去做一個 O Camp 呢? 唉, 我最怕就係同一d 自己完全唔鐘意的人係埋一齊, 仲要係如果自己有得揀的話, 我會更 "dum" 心
但係我又唔想做出版咁頹....做出版真係會好廢, 好似唔係 O Camp 的一 part 咁!
唉...又一個令我唔知點算好的問題.人生都已經夠晒多問題架喇.
夜晚同阿 Rose 同 Wendy 一齊狂歡, 好開心呀! 真係好耐都未試過咁樣笑到有氣都無訂抖, 笑到牙都甩~
唉
好想有一個大少少的房


text:
每當接近夏天嘅時候,喺報章雜誌電視廣告出現得最多嘅,就係永久脫毛啦!當然,夏天喎,邊個女仔唔想可以show下自己嘅長腿,著背心短褲啊!但係,不雅嘅體毛確實係大煞風景!
脫毛方法有好多種,可以自己剃啦!用脫毛膏,脫毛機啦!最方便嘅當然就係做激光脫毛或彩光脫毛啦!
今日唔想討論用咩方法係最好.咁當然,大家都見A-Plus係有激光脫毛嘅,所以我當然認為最好係激光脫毛啦!
我今次反而想同大家研究下,到底有無永久脫毛呢一回事呢?嚟過A-Plus嘅朋友仔,都知道我從來唔會話我哋係永久脫毛,我哋只係承諾會提供永久保養.
其實對光學有認識嘅人都知道,根本係冇永久脫毛呢一回事嘅.何謂永久?永久即係永遠唔會再出現,你永遠唔會再見到.佢直接啲講,就係要將毛髮連根拔 起,100%完全毀滅.簡單啲,就即係打死左佢,死咗就當然唔會返生啦!例如三級既燒傷就可以令到毛囊永久死亡啦!
咁其實用激光就係咪真係可以做到呢一個效果呢?我可以好肯定咁答你,無論你用乜嘢波長嘅激光機,1064nm,755nm或810nm,都係冇可能會做到永久脫毛呢一個效果.因為激光只係一個熱能,令到毛囊受到破壞,令到佢去到一個好弱嘅地步,唔可以再製造黑色素,咁係視覺上,大家就覺得自己再無毛髮生長出來.但其實咁係唔係永遠嘅.
毛髮嘅生長元素,喺由我哋嘅賀爾蒙所控制嘅.所以當我地嘅荷爾蒙有改變,都會有機會令毛髮再重新生長.所以,即使係一間好出名嘅脫毛公司,佢哋從來唔會承諾客人嘅毛髮永遠唔再生,只會提供永久保養.即使毛髮再生,佢都會幫你免 費再脫.
所以大家唔好再俾果的寫住永久脫毛嘅廣告誤導.盡其量,只可以話做到99%,並非100%.
我個人認為,激光效果始終都係比較穩定.激光六次就可以令到你的毛囊去到好弱的狀態.但彩光就可能要做20次都未必做到,而且好快就會再生.
所以,大家一定要選擇有提供永久保養嘅脫毛中心呀!做一個精靈嘅消費者啊!


text:
《飛女正傳》果然冇令我失望甚至俾到我無限驚喜.本來應該響未完之前推一推,但係實在精彩到唔知點講,正如影評都唔能夠助你了解王家衛電影嘅神髓 ── 如果你本身冇睇,或本身感受唔到;所以一般呢啲嘢都係俾已經明白嘅人睇,雖然已經明白嘅人又未必需要呢啲嘢,但人總要寫啲筆記(「人總要…」響呢套劇都出得多lu,仲有「大早」),咁我就寫啦:
對白
有周旭明就唔可以唔講編劇/對白,睇劇中一個totally random嘅巴士司機講西緒弗斯故事就知道呢套嘢唔嘢少;佢唔係犀利在能夠將人平常講嘅做嘅精確咁寫返出來,而事實上無可能有咁多人講嘢講到好似周旭明(筆下角色講嘢講得)咁聰明,同一般tvb誇張失實嘅編劇嘅分別,就係佢能夠以最戲劇化嘅對白內容,表現最真實嘅心理,描繪人性得徹底.尤其係《飛女正傳》呢一類片,邊個要求「寫實」?呢次周旭明最大突破,就係搞笑同癲到不得了同時做到佢一貫做開嘅講計謀講道理,又能俾一個大眾比較接受到嘅level去輕鬆一下 ── 有指一般師奶們仍然接受唔到囉,但以我媽同佢朋友來睇,佢地都幾buy ── 減少咗《金枝慾孽》,《火舞黃沙》,《珠光寶氣》等等昂貴高格調嘅味道又keep住深度,十分本地題材(e.g. 以手機演變拍住香港政治變化,巴士電車終於出現,活塞男,疑似Yvonne/Frankie青少年受訪片段)俾個位接近大眾,其他題材如老豆(餘子明演)成日講19xx年發生咩事咩事同舅父(李家鼎演)成日講人生哲理簡直精彩到爆,毫無兜圈擺明車馬單刀直入用任何角色把口同你講道理,呢套劇個個角色都係哲學家個個都可以唇槍舌劍,理得你現實係唔係咁總之每句對白最終都講緊現實;關於物種進化嘅旁白voice-over與手塚治虫故事發人深省嘅文字總結尤其相似,所有所有大智慧響瘋癲搞笑之中殺你一個措手不及,問你死未.
情節佈局對白精細幽默巧妙嘅處理太多唔逐一講,當中非常可愛嘅係佢用咗好多tvb用開嘅低能/awkward手法來以毒攻毒再反咬一口,例如 容伯駒同Frankie兩人唔入私家車面向鏡頭慢慢行山對談後面跟車 -> 之後Frankie好凍問啲有錢人係唔係鍾意咁樣傾計;Frankie翻檯弄舞手勢多多激動誇張同Yvonne講佢唔領情有幾失望 -> Yvonne同佢講成間餐廳得佢地兩個洗唔洗咁大聲浮誇;神棍同Wilson開心佢地之前點樣造假寓言逐樣講連過程解釋 -> Cathy話佢地洗唔洗講得咁清楚慌死人唔知自己點犯案如果有人裝咗偷聽器就前工盡費;Selina入到屋見有人跡象自己對住鏡頭猛估係邊個 -> Edmond後面出現話要改佢自言自語嘅壞習慣;等等等等.〔大概意思,唔係直quote〕
未become a fan嘅,以後凡有周旭明出品必要留意,唔好因為tvb出品而唔睇喇會好走寶.
人物
《飛女正傳》非常comic,大小人物個個性情分明而且全部戲份足說話多人人有大頭永不落空,特別可能因為今次女性主題所以女角發揮機會比其他劇多(諗落《金》,《火》,《珠》等都係)但係又多得唔過份,男角同時起重要作用,各人戲份complementary,無爭無搶個個恰如其分同時要妙語連珠一句緊接一句,一齊考考演技練練記性,就算我一般唔多鍾意嘅餘子明同韋家雄都妥當唔哽眼,連小小角色孻表叔(張漢斌演)都有趣可觀,幾位office ladies同護士亦唔弱,羅莽演嘅羅振強夠有代表性,李家鼎演嘅舅父當然叫人欣賞,又點少得靚鬚有型黃德斌演嘅楊浩然同Golden Billy陳豪演嘅簡明軒,不過好還好,呢次最catch我attention嘅係以下幾位:
周家怡/Selina ─ 見佢今次戲份比以前多咁多戥佢開心,樣貌不太出眾嘅女演員有自己獨特嘅位置係唔容易嘅事,演Selina(同之前其他)睇得出佢好用心出來效果亦好好
朱慧敏/Cathy ─ 雖然又係佢演開嘅美艷角色除咗身材冇咩唔同,但同樣戲份比以前多好多,角色誇張得來有微妙嘅情感變化,由驕傲巴閉到慢慢滲出善良一面都處理得好好
簡慕華/Macy ─ 多年平平穩穩,終於有大(啲嘅)角色喇!一直俾佢嘅氣質同faye一般樣貌吸引,唔知係唔係個樣淡定大方,好似成日被安排演人地唔鍾意佢佢又唔介意好想得通嘅角色,呢次/《畢打自己人》/《烈火雄心3》(最深刻)都係咁…〔響Facebook支持下佢啦〕
曹永廉/Frankie ─ 一向對曹永廉冇咩興趣甚至唔係幾鍾意,不過演開傻仔嘅演奸角往往有驚喜(re:郭晉安),佢呢個potential由《ID精英》開始睇到,角色分配真係好重要
最後講角色講演員當然唔少得蔡少芬/Yvonne/Janet Bin啦,唔洗講咁多,總之係好,好好!
整體
以上種種安排協調,成熟統一嘅畫面處理,成套劇鮮明嘅整體效果,相信多得戚其義,不過我太為周旭明嘅文字著迷加上對監製嘅角色太唔熟所以唔識多講.簡單舉幾個例當然又係近年最愛《金枝慾孽》同《火舞黃沙》,以電視劇來講畫面構圖真係高水準美感表現,加上古裝大家大族更見grand又elegant,《珠光寶氣》屬同一類;《天地豪情》,《創世紀》等時期我仲細印象較淺,只記得係好嘢,《先生貴性》都夠新鮮喇掛,係之後《妙手仁心Ⅲ》開始認得周旭明作風(我連睇《刑事情報科》都認得佢啲字咬字,不過因為嗰套嘅規模仲以為有人扮佢…原來有啲功力真係扮唔來)多咗留意周,再留意到呢對黃金拍檔.
有人話Janet Bin飛天好假,呢套劇cult成咁再假啲又如何,香港呢個地方有啲咩科技咩技術大家清楚,響呢個咁嘅地方都難得有兩位精英(連同台前幕後眾多人馬)肯為廣大觀眾拍非主流有思想有質素有情操嘅電視劇,未睇已經批評嘅你仲要求啲乜?
–
另外
呢度同好壞冇咩關係亦無啟示,只係留意到覺得幾得意:
─ 對Yvonne痴心一片仆心仆命不問回報嘅Frankie呢個角色似曾相識,記唔記得《珠光寶氣》嘅禾仔(王喜演)?而家重播《天地豪情》先記起雄仔(陳錦鴻演)又係咁,三個嘅對象都係蔡少芬!!!
─ 周家怡死纏黃德斌已經唔係第一次,大早《珠光寶氣》出現過~
Update: 《En attendant Godot》(Waiting for Godot)小參考


text:
讓我回味的串燒小店
串燒我一啲都唔抗拒,除咗樓下果間垃圾:最平九蚊串,細串到暈不特止,有次我叫外賣,其中一串唔知咩肉多毛到死,自始我冇再食樓下間串燒.
真係諗起都打咗個冷震.
不過好彩,喺沙田要食串燒都唔難.好運中心最邊邊,吉野家後面,賣舊式唱片隔離,有一間小食鋪長期有人排隊.食晏多人買佢個車仔麵,而五六七點依啲時間,串燒就最受歡迎.
佢種類唔多,牛肉雞肉豬頸肉煙肉腸雞翼司華力,好似仲有一兩種丸,係咁多.除左司華力好似貴啲,其它一律十蚊串,但望住果串嘢嘅份量你就會覺得真係好抵食,因為你食落口係真正咬緊一舊肉而唔係一粒.個人最鐘意食豬頸肉,佢果種爽口同油脂加埋真係想食多幾串.牛肉雖然唔係靚嘢,但以佢個價錢同份量嚟講,有牛味冇乜雪味,個人認為合格有餘.佢仲有賣魚蛋燒賣,但以前粒粒發到大過網球,一睇就知唔得;而家情況好咗,正常Size,但我仲未試過.
講好食,佢唔夠班,但對一班街坊嚟講,七十幾蚊串霜降牛串燒真係食唔起,依種小店反而可以滿足下草根個口.有時口痕想食串燒真係想掃街式咁比廿蚊出嚟,你叫我入餐廳坐定定食完埋單一人四百蚊,好貴,好冇意思.偏偏而家啲商場係咪都行高級路線,小本經營做唔住,租親都係大公司連鎖店,打開Menu食個沙律過百起跳都算,仲要唔係真係好食.有時行商場望住啲大牌子真係悶,十間商場十間H&M或者IT,十間都賣同一樣嘢.食嘢又係,將新城市啊新世紀啊朗豪坊又一城啲餐廳List泊埋一齊,總有幾間個名老是常出現.好彩好運個場都仲好似廿年前咁,大部份自家生意,間新蒲坊仲做得住,唔係我都唔知喺邊搵返間又抵又唔錯又冇毛嘅串燒食.
另外一田Food Court果邊有間串燒都唔錯,不過價錢比新蒲坊就倍數計.食邊間?睇自已荷包決定.


text:
赫特河省公國
赫特河省公國係一個有30幾年歷史嘅蚊型國家,位於澳洲珀斯以北幾百公里,曾經隸屬澳洲西澳州嘅一部分.1970年4月21號,農場主卡斯勒(Leonard George Casley)同佢嘅幾名追隨者宣佈佢哋所管轄嘅農場領地由澳洲西澳州脫離,成立赫特河省公國.
目前,嗰個國自稱佢嘅獨立已經喺澳洲國土局1989年嘅一封內部信件中得到確認,但澳洲同世界上嘅其他任何國家都從未喺官方場合正式承認過呢個國.
史[編輯]
由於同西澳州政府關於小麥配額嘅問題長期存在爭議,1969年,農場主卡斯勒援引英國叛國法令第1495條,認為省政府嘅行為已經喺事實上迫使佢獨立.終於喺1970年4月21號,佢同佢嘅幾名追隨者宣佈佢哋所轄農場領土,正式由澳洲聯邦共和國分離,赫特河省公國成立,但卡斯勒同時亦宣佈,佢會繼續效忠女王伊利沙伯二世.隨後,卡斯勒由佢嘅家庭成員,亦即係佢嘅國民,選為呢個新國家嘅領導人,卡斯勒亦自封銜頭為「至高無上嘅赫特君主倫納德殿下(His Royal Highness Prince Leonard of Hutt)」.
喺80年代早期,嗰個國曾經改叫做一個王國,但冇幾耐它佢又回復原始嘅公國身份.喺呢個階段,一個擁有超凡領袖魅力嘅成員Kevin Gale加入呢個公國,並好快由貴族頭銜升為攝政王.雖然Kevin Gale住喺昆士蘭省,遠離嗰個國喺澳洲大陸嘅另一端,但佢仍然逐漸把持住公國嘅財政大權,並大規模發行本國嘅郵票同錢幣.同時,佢重喺歐洲同北美積極噉賣赫特河貴族同爵位銜頭.
到90年代初,Kevin Gale喺各個方面嘅運作已經變得越嚟越獨立,佢定期舉辦盛大嘅公共集會,並成日以高調姿態出現喺黃金海岸嘅慈善募捐活動.1995年,Kevin Gale同佢嘅支持者試圖推翻倫納德君主嘅統治,喺太平洋一個島仔上建立真正主權獨立而受外界認可嘅赫特河省公國,但Kevin Gale突然死咗,一切計劃亦隨即宣佈玩完.
Kevin Gale嘅活躍最終引起咗倫納德君主嘅注意,倫納德宣佈呢個攝政王係叛國者,並喺佢死後收番所有嘅貴族頭銜同其他榮譽.從此,對Kevin Gale喺赫特河省公國嘅15年,一直爭議不斷,赫特河省公國嘅官方機構對Kevin Gale為本國做出嘅貢獻亦好少提及.
赫特河省公國喺1995年之後變得越嚟越低調,甚至包括2000年4月21號眾多國際媒體同支持者出席嘅30周年國慶.
澳洲官方對呢個公國嘅解釋係,佢只不過係一個個人行為嘅商業炒作,喺澳洲官方出版嘅旅遊圖上,注明咗該地區幾個特色嘅旅遊景點,並提到嗰個公國已經宣佈獨立.
赫特河省公國自稱獨立嘅事係所有澳洲老一輩嘅國人都知.
數據資料[編輯]
赫特河省公國位於珀斯以北595公里,佔地面積約75平方公里.主要收入嚟自野生花卉,農業產品,郵票同錢幣,旅遊業亦係一個主要收入來源.
當地居民數量非常少,據估計為20人左右,但呢個國宣稱佢哋喺世界範圍內擁有13000個國民.
呢個國冇常設軍隊,但係好多國民曾經攞過軍事銜頭嘅獎賞.而且就算全國被陸地封鎖,有一啲海軍銜頭亦同樣被授出過.
呢個國嘅領導成員主要由倫納德君主同佢嘅家庭成員組成,包括倫納德君主嘅老婆雪莉(Shirley)王妃同佢嘅仔伊恩(Ian)王儲.
由2004年9月2號開始,赫特河省公國開始接受公司註冊.至少有一個傳統嘅離岸實體公司被授權受理公司註冊業務.
就算赫特河省公國從來冇俾世界上其他任何一個國家正式承認過,但係佢哋發行嘅護照喺好多時已經被作為出入境嘅有效證件合法使用.
|
澳洲政府嘅反應[編輯]
澳洲官方針對赫特河省公國最常見嘅解釋就係話呢個係一個私人農場,所謂嘅「君主」只不過係一個商人.有時,赫特河省公國嘅問題亦會被提議到國會上,但對佢嘅解釋多數係機會主義嘅投機取巧嘅行為.
澳洲郵政機構已經正式表態會中斷對嗰個國嘅相關服務,但事實上,唔只寄去呢個地區嘅信件能夠平安抵達,甚至係貼住赫特河郵票嘅信件亦寄得出.
赫特河省公國曾經幾次冇交稅,張貼喺赫特河省公國官方網站上嘅澳洲國土局內部文件亦顯示呢個省並冇打算交稅.
澳洲政府通常避免同赫特河省公國進行法律上嘅爭辯,赫特河省公國建造自己嘅建築(唔使澳洲政府審批),提供公司註冊,辦理車牌,製造貨幣,出版郵票,甚至辦佢自己嘅大學,好多諸如此類嘅事件似乎係有意激嬲澳洲政府,但澳洲政府從來冇妨礙過赫特河省公國嘅「主權」,只係盡可能避免任何法律上嘅糾紛.
倫納德君主[編輯]
倫納德君主卡斯勒喺1925年8月28號出世,曾經係一名出名嘅律師,但同時又係赫密士主義嘅忠實擁護者,並發表過幾篇關於呢個信仰嘅論文.卡斯勒嘅老婆係「尊貴嘅雪莉王妃殿下(Her Serene Highness Princess Shirley)」,到而家佢哋已經有7個成年嘅細路,其中「至高無上嘅伊恩王子殿下(His Royal Highness Crown Prince Ian)」就係王儲.
倫納德君主喺澳洲家喻戶曉,多數人認為佢所做嘅只係一種冇害嘅古怪行為,而且好多人認為佢面對一個強大政府所表現出嘅堅韌同無畏令人欽佩.而家喺坎培拉嘅澳洲博物館,倫納德已經作為一項展覽被永久陳列喺館中.


text:
今時今日,唔少情侶都希望可以保持財政獨立.可惜呢個社會風氣要「獨立」真係唔係講咁易.情侶們出街,不論男女都要背負住好多社會嘅標準.男嘅俾錢,女嘅又俾人話老鳳;女嘅俾錢,男嘅又俾人話食軟飯.真係唔怪得知香港人嘅生活壓力比起其他亞洲地區還要大.
如果以後想同煩惱講bye bye的話,以下4大招數可能可以幫到各位!咁以後出街俾錢就唔洗你推我讓啦~
- 成立拍拖基金
如果雙方嘅關係已經穩定,情侶們不妨成立一個「拍拖基金」,咁就唔需要每次食飯都爭拗究竟應該邊個俾錢.基金嘅比例亦唔一定要5/5分賬,建議可按雙方經濟狀況,共同商討一個大家都覺得合適嘅數目就可以.成立基金後,雙份都有份洗嘅錢就可以動用呢個基金嘅錢,如果用唔哂仲可以選擇儲起佢,咁就一舉兩得啦!
- 自己揾錢自己洗
俗語有話「辛苦揾嚟志在食」,繼我話應該係「辛苦揾嚟志在買」!每個月辛辛苦苦捱更抵夜賺錢就係為咗當你想要一樣嘅時候可以買得起,唔需要睇人地面色.不過買一啲自己用嘅嘢當然就係要自己比錢啦!咁就可以自己全權決定要買啲咩,而且用得自在,避免不必要嘅爭執.
Continue reading 保持財政獨立之四大原則 →
唔知講起初戀大家會回想起啲咩呢? 初次約會嘅地點? 約會行程? 衣著打扮? 定係對方嘅甜言蜜語呢? 相信講到約會,大家都會有一種由心而發嘅甜蜜,但係二十世紀拍拖黎黎去去唔係行街,睇戯就係食飯.不如今次一齊黎回憶當初,細數80年代嘅5大拍拖勝地啦!
80年代之單純的愛!
80年代嘅情侶發展並沒有像二十世紀的情侶來得自然及開放,當年如果唔洗“奉父母之命,媒妁之言”已經算好幸運啦!當時基層市民嘅娛樂以低消費活動爲主,對於我地以家必有嘅食飯環節,原來並非必然.一齊睇下以下呢啲地方你地去過未?
- 冰果室
原來冰果室竟然係80年代中熱門拍拖勝地嘅第一位!所謂嘅冰果室就係以前橫街窄巷裏面嘅小店,專食水果配料冰品.隨著時間嘅變遷,取而代之的是越嚟越多嘅韓式刨冰.炎炎夏日,情侶們再熱都要拖下手仔,你一啖我一啖,兩個人共享一杯透心涼嘅水果冰,真係既消暑又甜蜜呀!
- 公園
相信公園係每個人心目中都載有從小到大嘅回憶,不單止係兒時奔跑嘅地方,長大後更變成情侶們熱門拍拖勝地嘅第二位!由於80年代嘅人消費能力普遍不高,所以公園就成爲一個不二之選!不過原來去公園拍拖都有季節之分,天涼嘅時候,一個經典嘅約會就係兩個人靜靜地牽著手散步,或坐在草坪上望著滿天星星嘅夜空.
- 宿舍
估唔到宿舍係80年代已經係情侶拍拖勝地排行榜榜上有名!那些年每晚都唸辦法逃過舍監嘅法眼,誓要衝破男女宿嘅界限,夜晚點名嘅時候用盡洪荒之力將另一半藏係房間内,呢一切都係既美好又滴汗嘅回憶呀.
Continue reading 尋回「初戀」的億記 →


text:
輕鐵買飛唔收一毫但只找一毫係咪on9?
屌你老味講起我就㷫過火屎.
最近小弟開始棄用八達通,
一黎明白八達通背後黑暗醜惡嘅運作,
二黎就係小弟已經唔撚再係學生.
咁只好回到最原始嘅狀態 - 買飛.
老老實實 ,講起買飛我估依家嘅中小學生由出世嗰日開始可能都未買過飛,
唔會明白嗰種刮銀仔括到感應器磁通量改變先認到你個爛鬼十蚊銀嘅痛苦.
呢刻我諗我明白嗰d老屎忽點解成日屌鳩我地呢d九十後未捱過,
出世出得遲真係原罪嚟.
咁好啦 so far 呢啲都係小問題,
真正嘅敵人其實係輕鐵嗰部濕鳩購票機.
呢部野嘅特別之處在於佢殺人於無形,
永遠唔會係你發現佢出事嘅時候陰你.
點解咁講?
事源老子我住屯門,
出入大小事都要搭輕鐵.
正常就帶定啲毫子幾蚊入機買飛,
之不過好多時候你入五毛嘅話部機會認唔到你個銀仔.
根據物理學嚟講主要原因係叫做硬幣無法令感應器磁通量改變,
咁可以做嘅可能就係刮幾野再入多次,或者直接入個五蚊落去等佢找.
大家都知道二區去三區要$4.5,
咁我入五蚊落去理應就應該找個五毛比我.
啊屌你老味,佢竟然找五個一毫比我!
一毫子係依家呢個世界除左搭車之外,幾乎係零購買力.
係五毫我都唔想你找嘅情況下你竟然比五個一毫我?
乞衣都唔要啊!!!!
okay fine 唔撚緊要,老子我回程嗰時用返嗰五毛咪得囉.
咁我就袋撚住嗰五個一毫上天下海出生入死,
終於捱撚到回程搭車買飛.
我逐個逐個一毫入落去,
部機逐個逐個跌返出黎.
然後我望一望部機個說明,
屌你老味,原來佢唔收一毫!
唔收一毫你又做乜鳩找咁撚多一毫比我啊?
識唔識乜野叫己所不欲,”must”施於人啊屌你老母!
我用一拳打左落部機,
忽然間聽到部機入面有人「啊」左一聲,
原來入面唔係乜柒磁通量改變,
而係真係有人喺入面.
嘿,呢一刻比我知道原理你唔駛旨意走,
我即刻拎條鐵線開撚左部機,
拉撚左條友出嚟,
我扯撚住頭髮同佢講:「你以後仲夠唔夠膽找一毫?」
佢答話呢啲係公司規矩嚟,唔改得.
咁我揼左佢一身,
再問佢敢唔敢,
佢話唔敢,
之後就放佢走.
咁我以為乜事都無,以後可以收返五毛啦…
咁今日我又入左個五蚊落去,
而部機又彈左五個一毫嚮眼前,
我最唔想出現嘅畫面又出現了….


text:
(BB來了)婆媳關係水火不容?奶奶同阿媽3大分別
女人語
Posted on July 27, 2018 By BK Milk
13,267
睇《BB來了》嘅時候,唔少人都覺得婆媳關係嗰部份刻劃得好寫實.生咗小朋友之後,同奶奶嘅關係愈嚟愈緊張.反之,阿媽就算幫手湊B時有咩蝦碌嘢,都係真心真意支持自己.睇吓網民心目中奶奶同阿媽有咩分別喇!
可以責怪 VS 保留面子
最近幾集《BB來了》Ali大鬧奶奶,反而引起網民嘅激憤!尤其係生咗男丁嘅媽媽們,紛紛話如果第日個仔由得個老婆指住自己嚟鬧,簡直係極之窩囊!所以話對奶奶係應該多一份尊重,唔係就連老公都變得不孝喇.當然都唔可以指責自己阿媽得太過份,只係相對地容易表達自己想法,唔使兼顧埋老公呢個三角關係.
生我養我 VS 過路人
客觀嚟睇,如果唔係揀咗呢個男人做老公,咁奶奶其實同過路人冇分別.就算奶奶錫自己,都只係愛屋及烏嘅表現,所以都冇辦法好似親母女咁Close.所以婆媳關係中「夾心人」——自己老公嘅表現就非常重要喇!
只得一個 VS 可以有第二個
喺討論區見過不少夫婦,因婆媳關係太惡劣,同老公得唔到共識最後離婚收場.嗰陣時真係換過個奶奶喇!但係無論鍚唔鍚自己都好,阿媽就永遠只得一個.咁最好都唔好令婆媳之間嘅關係差到要「換奶奶」啦!
其實「榮升」長老級之後,無論係做阿媽定奶奶好,都無辦法干預子女家庭咁多.如果踩過界,都會令女兒/阿仔/新抱好難做,仲影響大家關係!
入去討論區一齊傾:阿媽同奶奶分別,今集 Ali 好衰


text:
前幾日睇同事iG,見到個超級精緻嘅Bavarois,
一問之下,原來係出自La Famille,
所以立即拉左男友衝黎食~
我地去左銅鑼灣耀華街分店,地點幾方便.
店舖裝修得好優雅,係簡潔中帶D少女感,
好岩成班姐妹黎High Tea.
同埋好鍾意佢夠寧靜嘅感覺,
店內係一個令人放鬆嘅地方.
連MENU都設計得好靚,
係少女嘅優美感呀!
坐底之後,就急不及待去揀野食,
望住個雪糕櫃,有一種好矛盾嘅感覺,
一方面想將所有CAKE食晒落肚,
另一方面見到每個都好似藝術品,又唔捨得食,
特別係 Bavarois ,每個都晶瑩剔透,
於是同男友一人叫左一個~
我係抹茶控,叫左 "有機蜂蜜果凍 X 宇治抹茶巴伐利亞 Bavarois ($42)",
上層係抹茶味JELLY,係Q彈嘅果凍口感,
JELLY入有 有機嘅和風食用花,
食落口有清香嘅花香,果香,好清甜~
下層係抹茶布甸,好香滑,
整體好清新,又唔會過甜,超好味!
食左都唔會好大罪惡感!
另外,揀左個 " 藍蝶花果凍 X 荔枝紅桑莓巴伐利亞 ($42)"
上層係荔枝味JELLY,個荔枝味好出,
夏天食真係岩晒~
荔枝味比抹茶味甜少少,
兩個都好好味,好解暑!
一人一個Bavarois梗係唔夠食啦,
又驚眼闊肚窄,所以叫多左個細CAKE,
講真個櫃入面真係花多眼亂,
最後揀左椰子香芒.
嘩,店員拎到黎已經勁香,D椰子出晒黎,
食落口好鬆軟,芒果好鮮甜,
係果種食完會掛住嘅感覺.
最後嘆埋個凍日本和茶,
清清喉嚨,非常唔錯~


text:
有好多人喺 Facebook 瘋傳,德國有兩個老人家,為咗去 Heavy Metal 盛事 Wacken Open Air,喺老人院走鬼咗,搞到勞動警察送佢地返去,當然,由於全世界啲稿都係抄負責德國北部公共廣播服務嘅 NDR 嘅稿,而NDR嘅稿,實際又抄當地警方Press Release,所以大家都唔係好知乜事.
德國長輩支持個孫玩 Heavy Metal
如果識荷文,可以去呢度自己睇,你就明喺歐洲,老人家支持自己子孫玩 Heavy Metal 好正常,當然荷蘭比起德國係更開放一啲,果段荷文網頁嘅老人家,佢個孫正正係音樂人Afrojack,佢係睇自己個孫玩 Heavy Metal 覺得好鬼enjoy,我相信香港老人家有咁嘅心態嘅,真係無幾個會係咁.
你話德國有無廢老,德國電視台成日攞啲AfD支持者,同廢老嚟恥笑,ZDF Heute-show 成日見到嘅 Hans-Joachim Heist ,喺德國係演廢老嘅專家,當然,佢係一位好專業而且資深嘅喜劇演員,佢係故意恥笑果啲食古不化嘅同年代人.但正正係成個社會,老人家都不言老,不斷保持社會向前步伐,所以咁老做演員都唔緊要,德國有無乜嘢世代之爭,無囉.老人家都有人為咗聽 Heavy Metal 去 Wacken Open Air,有幾可出現好似馮檢基呢啲老人家阻住成個地球轉動.
其實人隨住醫療技術改善,壽命越嚟越長,未必真係要搞到六十歲,七十歲就退休,只不過,如果六十歲,七十歲仍然喺個位度,但拒絕回應時代大勢去進步,咁就唔退休都唔得.好似馬來西亞首相馬哈迪,九十三歲人,但佢係推動馬來西亞政黨輪替,推翻一個貪污政權,咁佢九十三歲做首相有無問題?當然無問題.人係唔係廢老,係睇個腦,如果個腦一早已經僵化到改變唔到,五十歲都嫌果條友老,阻住地球轉.
香港廢老橫行,有啲人未死就已經入鬼咗去棺材度,雖然我都賣防甩頭髮洗頭水,但都係因為德國啲水太硬,人人都用咁解啫.但如果你個人心態咁老態龍鍾,頭髮又多又黑又點,又係廢老一個.Forever Young,其實睇歐洲果堆喺Wacken去睇 Heavy Metal 嘅老人家就明.


text:
阿法隆海灘 必去景點及阿華隆海灘附近酒店推介
阿華隆海灘附近酒店預訂
神秘優惠價幫你慳更多
即時揭開神秘優惠價,慳得更多
阿法隆海灘必去推介 - 阿華隆海灘
想去 阿法隆海灘 自由行?等 Hotels.com 帶你玩盡 阿法隆海灘阿華隆海灘 啦!留意我地文章,話你知去阿法隆海灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿法隆海灘阿華隆海灘 附近有咩酒店,等你更加容易計劃行程,慳返酒店來回景點嘅時間.
阿法隆海灘阿華隆海灘 自由行
去得阿法隆海灘阿華隆海灘 自由行最緊要一定係揀啱日子去.一啲熱門景點例如,阿法隆海灘 嘅 阿華隆海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿法隆海灘阿華隆海灘 交通
想去阿華隆海灘 暢順無阻濟,最好就係出發前,睇清楚阿法隆海灘阿華隆海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿法隆海灘阿華隆海灘 必食必買攻略
阿法隆海灘阿華隆海灘一直都係旅遊熱門地點,去到阿法隆海灘阿華隆海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Kukui Oil
Kukui Tree生長喺東南亞同埋太平洋嘅熱帶林區,當中以夏威夷出產嘅Kukui Tree產品最為優秀,一切都可以歸功於當地嘅火山土壤,純淨嘅天然水源同埋無污染嘅天然環境.1959年,Kukui Tree更成為夏威夷嘅州樹.
傳統上夏威夷嘅當地人會首先將Kukui Nuts嘅外穀剝取,再將佢輕輕烘烤,壓榨出純淨嘅Kukui Oil.即使喺全年陽光猛熱嘅熱帶氣候之下,夏威夷人嘅皮膚依然可以保持健康美麗,原來秘訣就係靠用Kukui Oil嚟保養肌膚,避免陽光同海水鹽分對皮膚做成嘅傷害!佢哋發現呢啲油油質清純而且滲透力強,可以單獨使用或者同其它油配搭,搽喺皮膚上面唔單止有滋潤保濕嘅作用,仲可以減輕曬傷同埋發炎引起嘅唔舒服.
加速傷口癒合
因為Kukui Oil有加速傷口癒合嘅效用,古代夏威夷人就會將佢搽喺傷口到,等佢快啲埋口.到左而家,夏威夷嘅醫院經常用Kukui Oil嚟幫助接受放射線治療嘅病患,改善放療後皮膚紅腫乾燥發燙嘅症狀.
除咗當地人嘅推薦,Kukui Oil神奇嘅效果都得到科學嘅證實.實驗證明,Kukui Oil嘅亞油酸(Omega-6),亞麻酸(Omega-3),維生素ACDE等含量喺咁多果油中係排列前茅. 對於維持肌膚細胞同促進身體新陳代謝非常重要.唔單止可以幫助活化同修復皮膚,仲可以藉著加快細胞膠原增長,防止水份流失,維持肌膚彈性,減少肌膚皺紋,活化肌膚細胞,扭轉肌膚老化現象.
頭髮都用得?
除左皮膚,Kukui Oil仲可以用喺頭髮到.因為佢滲透力強,同時能夠減緩水分嘅流失,軟化頭皮,所以對治療牛皮癬有一定效用.就算平時將佢塗搽響頭髮度,都可以令頭髮變得柔順亮麗.
Kukui Oil
保濕
除此之外,Kukui Oil滋潤保濕功能數一數二,對於皮膚因水分喪失而導致嘅不適症狀,好似濕疹,皮癬及皮膚乾裂等等,有非常好嘅治療效果.濕疹令到患者身體痕癢,皮膚仲會變得敏感乾燥,一發炎起上嚟好容易會留有疤痕.Kukui Oil蘊含豐富奧米加可深層滋潤肌膚,更加有淡化疤痕嘅效果.當中嘅葉綠素可以加速傷口癒合.配合其它天然產品使用更加可以達到鎮靜舒緩嘅效果.
Kukui Oil神奇嘅效果,加上特殊唔油膩,柔軟絲滑嘅肌膚觸感,絕對比大部分天然材料優勝,令到佢成為天然護膚品上不可或缺嘅成員.


text:
JR由布院周邊
離開由布院車站之後, 眼前既景物係好似下面咁既:
其實大家只要沿住眼前呢條路, 一路直行就可以去到今集既目的地 湯の坪街道. 而從呢個方向計望去右手邊, 就係由布院遊客中心.
呢度有冷氣, 可以入黎坐低休息下, 另外仲有行李寄存服務, 同埋....租單車, 馬車, 同觀光老爺車.
馬車收費係每位¥1600, 佢會載你遊由布院一個圈, 大約45分鐘就會再返黎火車站呢度落車. 觀光老爺車同樣, 收費就唔記得喇. 另外踩單車都係好做法, 因為路程都幾遠. 有幾遠? 要行半個鐘架!
左手邊係由布院駅, 右手邊有個叫金鱗湖既就係今集景點既尾站. 要行半個鐘先到.
比個清楚啲既地圖大家睇, 由布院大部份既食肆同店鋪都位於湯の坪街道入面 (地圖紫色線).
我地由由布院駅開始出發,
火車站行出黎呢條街叫由布見通り, 沿途都有特色店鋪可以行下, 反正你點要行到尾, 一路行一路睇.
過左條河之後就要小心, 唔再行大街, 反而係右手邊條小路先係.
湯の坪街道
呢條小路就係今集既重點, 湯の坪街道喇.
跟住落黎, 我會重點介紹幾間特色店鋪比大家:
どんぐりの森
どんぐりの森同香港或者日本大家成日見到既どんぐり共和國係不同公司營運的. どんぐりの森少分店好多, 所以難得黎到由布院記得入去參觀下. 佢地之間既分別, 係どんぐりの森賣既野種類比較多, 連家品, 盆栽都有.
千圓之藏
湯の坪橫丁
好似第一幅相咁樣, 呢度係一個有幾間餐廳圍成既一個角落. 當中有幾間小店可以行下. 另外仲有一間係玩小魚咬死皮既, 不過呢樣野我由泰國篇已經叫大家千萬不要試!!
貓屋敷 / 犬家敷
行到近街尾, 有兩間打對面既鋪非常特別, 一間賣貓賣狗....既製品. 咁當然唔係講貓砂狗糧呢啲寵物野, 佢係賣貓樣同狗樣既精品, 杯杯碟碟, 袋, 等等乜野都有. 貓屋敷既二樓仲有真貓比你睇添.
ガラスの森 / オルゴールの森 (玻璃之森 / 音樂盒之森)
呢間鋪喺由布院非常出名, 地下嗰層係玻璃之森, 二樓係音樂盒之森. 唔買都入黎睇下, 幾靚架. 特別係音樂盒之森, 佢啲音樂盒既歌曲係連AKB48, 宇多田光既歌都有. 近年出名既流行曲包括星野源既恋都有.
湯布院昭和館
其實日本好多地方都有昭和館, 同香港一樣, 賣集體回憶就一定值錢, 所以入呢個館要比錢, ¥500一位.
挪威森林貓Cafe
上文講到, 呢度有兩個貓Cafe, 一間係玩孟加拉貓既, 一間係玩挪威森林貓既. 由於我自己都係養長毛貓既關係, 我去左挪威森林貓Cafe, 入面有接近10隻貓比你玩, 你可以用現場提供既玩具, 例如貓棒, 波波等等同貓仔玩. 又可以摸佢, 只係唔可以從地下抱起佢.
上文講到, 憑購物收據黎貓Cafe有八折, 折完¥700一位, 包一杯飲品, 自己揀, 添飲都係¥180杯. 拎杯野出黎之後記得要用杯蓋, 貓仔好多野唔飲得大家知架啦.
金鏻湖
據著名泊車網站泊好先既版主介紹, 呢個湖由於水溫係暖暖地既關係, 所以每朝早天氣凍而水溫暖既情況下, 水面就會出現霧氣, 形成一幅仙景圖. 所以大家想影靚相要晨早黎呀!
Yufuin Floral Village 由布院童話村
時間既關係, 我係無去到呢條村的. 上文講到, 由布院有兩間貓Cafe, 一間貓頭鷹館. 當中既孟加拉貓Cafe同貓頭鷹館就係喺呢條由布院童話村入面. 入面既設計好似去左英國童話世界咁, 仲有飄零燕等你添. 下次有時間我一定會再去, 到時再補番相比大家睇.
最後, Y爺為大家準備左幅地圖, 等你地去由布院既時候, 大約都知啲鋪頭位置.
由布院之森
2018年7月14日開始, 原本因大雨而損毀既路段已經重新修理好, 到時每日有6對列車行駛, 即日來回博多及由布院綽綽有餘, 班次如下: (詳情請留意JR九州官網>> https://www.jrkyushu.co.jp/chinese/train/yufuin_no_mori.html)
如果你係2018年7月12日或之前去既朋友. 由於每日得2班車既關係. 所以如果你想即日來回就要搭各停去大分, 再轉特急列車去博多. 由由布院去大分約55分鐘(一定係各停, 無快車), 而由大分去博多車程約2小時 (一定要搭特急).
再提提大家一件好重要既事, 就係2018年7月13日係完全無由布院之森服務的!!! Plan行程時要小心呀!!
隨左搭鐵路之外, 其實大家仲可以搭長途巴士黎由布院. 由博多 (博多巴士總站) 黎由布院, 車程約3小時. 一般黎講, 大家去旅行實會買JR九州PASS, 所以我當資訊咁比大家得個知字算.
註: 本文地圖取材自谷歌地圖


text:
2018年6月13日星期三
Wrocław 3
另外喺town hall附近有郵局, 當然要去買郵票啦.
如果我冇事先網上睇吓有乜郵票,喺郵局我習慣首先四圍搵有冇特別郵票嘅poster或陳列品,影咗相方便同櫃台溝通.
唔明呢度點解咁多人寄嘢嘅,開咗三個counters, 前面條隊只有三個客等, 都要等好耐.到我時又要入倉攞,又要再等.問佢仲有冇其他靚靚郵票.答案係>你自己再去返門口睇啦.(即係要再排過? 唯有買三個算喇.)
23 則留言:
唔識garden gnome喎!冇興趣.回覆刪除
王子喺度咁鬼耐都冇習慣呢邊慢吞吞嘅客服節奏?回覆
西人擺花園個d公仔.刪除
真係仲未慣.
好得意呀😍俾我都一定集齊佢🙃回覆刪除
你做乜唔一次過影哂想要嘅先去排啫回覆
唔知有幾多隻.刪除
發雞盲見唔到佢門口有show出嚟.
那些公仔幾可愛回覆刪除
d公仔似擺花園個d喎回覆刪除
個度一定係劉華教佢地今時今日咁嘅服務態度回覆
真係好多公仔,係香港渠蓋都俾人偷,呢啲公仔真係有機會俾攞去當爛銅鐡咁賣.回覆刪除
周圍搵人仔都幾好玩架,好似去尋寶咁.回覆刪除回覆
係呀,仲有驚喜添.刪除
咁呢個係集郵之旅,四處搵人仔集郵,再去郵局集郵 :p回覆刪除
我度郵局有時都係好慢,呢啲政府營運嘅機構嘅職員係打政府工鐵飯碗唔休做,服務態度都損係咁啦回覆
我屋企附近間郵局都好經典.試過冇人開工.刪除
D小公仔真係整得好靚,回覆刪除
值得你去“集郵”的!哈哈!回覆
個個唔同,真係要影低佢哋刪除
香港都可以效法吓,整個公仔街當景點…回覆刪除回覆
其實真係可以傚法.刪除
消防員果個幾得意又有動感.....回覆刪除
HK果啲通常貼晒出來,想買邊個就抄低編號畀佢逐個執回覆
佢其實都有show出嚟,但係我發雞盲睇唔到.刪除
gnomes好得意呀回覆刪除


text:
近排我已經好少深夜先寫文,更加唔好講而家三點半先落筆.第一次令我有衝動挨眼瞓都要寫文係蘭桂坊港女洋腸,第二次係雨傘革命果排,第三次就係今晚,香港再次打和中國隊.我點幾返到屋企,上FACEBOOK上YOUTUBE將今晚場大戰片段睇完又睇,再沖個涼磨到而家三點半都唔肯瞓,因為我覺得唔寫埋依篇文我會唔舒服.香港隊嘅熱血真係唔講得小,連我都深受感染.
雖然我買唔到飛入場,但同一大班企喺場出面嘅香港人一齊睇住場入面大螢幕,睇住慢分幾鐘嘅J2,大家唔怕辛苦,為嘅就係企出黎支持香港隊.先唔好話大家為左乜而企出黎撐港隊先,當港隊成功吸引唔同人過黎為同一隊球隊大叫打氣,大家會為左場比賽肉緊,麥基中框會大叫差啲,對面中框個心離一離,特別係英雄輝二連救果下真係嚇到大家就死咁濟.旺角場外直播為左減輕街燈影響有人爬上去搵膠袋笠住,有人提大家上網有直播仲教埋大家搵LINK,出到街一片紅海大家高叫「WE ARE HONG KONG」,依種感覺同親切感就好似雨傘革命果陣香港人出到黎一條心咁.大家不分你我,目標一致咁支持港隊,連我都忍唔住買左隻撐自己人嘅限量版膠帶錶.我一直覺得錶已經冇乜用,睇時間有電話就夠,特別係膠帶錶真係唔知買黎做,但今晚依二百二蚊我比得好開心,佢比勞力士更加珍貴.
睇完波同朋友去食飯,坐低冇耐對面果圍又有個住紅衫嘅阿叔JOIN佢班朋友開飯.冇幾耐新聞播返大戰片段,大家金睛火眼咁望到實一實,當港隊球詐糊重播之際,大家一齊屌左出聲,明明射得咁靚比人話侵犯,真係吹脹.雖然唔識對面班人,但大家一坐低就一齊講返場波,肉緊嘅感覺依然不減.對上一次令到三唔識七嘅香港人可以傾得咁埋,大家好似自己人咁喺幾時?咪又係雨傘革命.上一次一把黃傘一個信念將大部份香港人團結起黎;而今次一隊港隊一個目標又令到香港人再次聚集,邊個話踢波只係運動,今晚嘅香港隊證明左踢波除左喺運動,仲可以係政治,仲有係香港人嘅夢.就算香港技術未到家都好,將士用命,用熱血用意志化解中國隊一個又一個嘅攻勢,踢出一場又一場香港人值得驕傲嘅比賽,身為香港人,點會唔覺得自豪?
多謝香港隊嘅每一位球員同職員,你地今晚唔止團結左場上嘅所有球員,更加團結左一班仲有血性同夢想嘅香港人.撐自己人,撐香港隊,今晚所有嘅榮耀,個心已經同港隊連繫住嘅每一位!
香港足球,多謝你再次團結香港人.
近排我已經好少深夜先寫文,更加唔好講而家三點半先落筆.第一次令我有衝動挨眼瞓都要寫文係蘭桂坊港女洋腸,第二次係雨傘革命果排,第三次就係今晚,香港再次打和中國隊.我點幾返到屋企,上FACEBOOK上YOUTUBE將今晚場大戰片段睇完又睇,再沖個涼磨到而家三點半都唔肯瞓,因為我覺得唔寫埋依篇文我會唔舒服.香港隊嘅熱血真係唔講得小,連我都深受感染.


text:
廁探Toiletective
第19章 - 希望在明天
兩日嘅連假隨住走咗去貼街招而無曬,每一張街招都係我哋嘅一個希望,唔理個希望幾細都好,少少嘅光已經可以足夠照亮整個天空.
我同小雨兩個人由西區貼到去中環,再去中環貼到落去銅鑼灣,成個中西區嘅燈柱同郵箱都係碧芯嘅資料,唔知仲以為佢爭人好多錢.而事件亦引嚟咗唔同媒體嘅注意,我哋嘅舉動一傳十傳百,好多記者開始跟住我哋想採訪第一手嘅消息.
而我同小雨都樂見呢件事情嘅發生,因為單嘢炒作得愈勁,我哋就有愈大嘅機會搵番碧芯.小雨喺鎂美燈下講述番單案件同埋警察不合理嘅做法之餘,亦不斷向鏡頭拋媚眼,向睇緊直播嘅觀眾問好,睇嚟佢係想拎番呢兩日貼街招所失去嘅生意.
「請問你朋友失蹤咗幾耐啊?」一個記者問.
「佢已經濕蹤咗一日幾,電話唔通,無返過屋企!」呢件事都係交比小雨全權回應比較好.
「咁你有無報警,點解要自己走出嚟貼街招?」記者追問.
「班叉佬同我講要「以法辦事」,唔見咗唔夠四十八個鍾,所以唔奶我!」
「你點知佢無返過屋企?你哋係咩關係?」另一位記者追問.
「禾係佢嘅同事,但禾哋喺一齊住嘅,佢屌咁條毛我都知!」
「可唔可以講多少少?你係佢同事定係家人?」記者對佢哋嘅關係有啲好奇.
「我哋住喺平時做嘢嘅地方,即係「胸」office……地址係薄扶林道….」
聽到「胸」office果吓,我好唔爭氣咁笑咗.
「你咁高調尋人驚唔驚自己都有危險?個強姦犯專搞女人架喎!」煽情一向都係記者嘅專業.
「禾果晚話搵個地方hole hole服侍佢,佢都話唔要,因為禾食煙同我係大陸淫!」
食煙同大陸人?究竟同強唔強姦有咩關係?莫非個兇手係個本土派?
「知唔知點解個強姦犯唔姦埋你?會唔會同近嚟嘅中港矛盾有關?」
「中國同埋煙仔,唔通係佢驚咗北京嘅霧霾?」
「本身以為碧芯答應咗個難忍嘅要求就走得,仲話唔收錢當自己黑仔,點知到今時今日都未見淫!」小雨繼續向記者陳情.
原來小雨一早已經應承咗個變態佬肯比佢搞,但點解順攤比佢搞完都唔肯放人,究竟係搞邊科呢?
「要求?個男人究竟提出咗咩要求?」班記者嘅雙眼閃閃發光.
「我喺離開果陣,聽到個難忍叫禾朋友擘大口,我估佢係想玩口爆啩.」小雨實在老實得過份.
「咁你朋友點解唔一嘢咬落去?」
「今時今日搞成咁,你朋友會唔會都有啲責任呢?」
「點解你唔一齊含?」記者嘅質問此起彼落.
我從來都唔明點解出現性侵犯事件嘅時候,大眾嘅焦點永遠都係擺喺個受害人身上,覺得佢哋係雞無時無刻都搏屌,茶餐廳班呀伯係咁,連讀過吓書嘅記者都會問埋呢啲咁低質素嘅問題,喺呢一刻,我要爆喇.
「講就凶狠,做就碌撚!你班仆街試吓幫人含果陣咬斷人哋條碌嘢吖?你,出嚟試吓吖,仲有你,係你啊,唔好兩頭望!」唔知邊度嚟嘅勇氣,我怒屌咗果三位問埋啲濕鳩問題嘅女記者.
現場嘅氣氛好似平時玩跳樓機咁,去到最高點靜止咗幾秒之後就完全唔郁,無人敢打破呢種充滿尷尬嘅氣氛,街上面就得番啲熙來攘往嘅車聲.
「搵到喇!搵到喇!」突然間有個記者用佢嘅左手舉住部Iphone,然後大嗌.
大家嘅視線都不約而同咁望住呢位紅到面曬好似發咗癲嘅記者,唔知佢究竟搵到啲乜呢?
「搵到個女仔,今鋪發達喇!」佢繼續嗌.
估唔到貼街貼有咁大作用,可以吸引到記者幫手廣傳事件之餘,亦可以咁快搵番失蹤咗嘅碧芯.
作為成單案最大嘅持份者,我二話不說咁衝咗埋去個記者旁邊,一手搶走佢個電話確認一吓呢個喜訊,無嘢比可以還到比自己清白更加興奮.
打開個屏幕,個感覺就好似架跳樓機由幾十層樓用兩秒嘅時間衝咗落G/F,但原來我無攬到安全帶,搞到粉身碎骨,我唔敢相信我喺mon上面睇到嘅嘢.
「少女完整殘肢現西區 嚇暈拾荒漢」呢個係芒果動新聞嘅標題,我㩒埋條LINK入去睇,發現碧芯嘅四肢比人齊口切咗然後棄置咗喺垃圾筒,意味住佢已經一命嗚呼.
現場嘅記者都比呢單新聞嚇到呆咗,原來頭先果位記者嘅興奮唔係碧芯仲未死,而係佢挖到單勁料可以報.我個頭痛到好似比人一嘢用磚頭扑咗下勁咁,個心好亂,完全唔知點做,乜個兇手唔係鍾意啲手手腳腳架咩?做咩今次又會全部都唔要,究竟發生咗咩事.呢個世界已經無曬可以還我清白嘅人
「屌,得啲手手腳腳,定啲先啦!」有個年紀睇落去有五十歲嘅記者呀叔話.
「係囉,可能唔係呢個女仔呢」有記者和應.
佢哋嘅說話點醒咗我,可能仲有希望,我都唔明自己點解咁快打定輸數.
「胡洗估啦,係佢……」小雨用手指指住啲手手腳腳上面嘅布甸狗GEL甲.
估唔到今日我同小雨真係搵得番碧芯,但竟然係搵得番佢啲手手腳腳.我唔知嘅下一步我應該點行,但唯一知道嘅,就係從今日開始,應該會多咗一個人同我一齊去查出呢單案嘅真相,我將喪喊緊嘅小雨一擁入懷,完全無視咗身邊記者嘅機關槍連拍.
喺果晚,我並無返到屋企,反而跟小雨上咗佢嘅架步.
「禾…禾無咗禾最好嘅朋友.」小雨梨花帶雨咁話.
「從今日開始,我會係你不離不棄嘅朋友.」我同小雨講,以前嘅人結拜會燒黃紙歃血為盟,但佢就話要同我合二為一.
完事之後我同小雨攬住一齊瞓咗陣,但就因為天氣太熱而責醒咗.我望吓電話個鐘,啱啱好十二點正,但更令我驚訝嘅係,我喺幾個鐘頭之內有廿幾個未接來電,呢個數目絕對超過我一年MISS CALL嘅總和.
今日我已經衰到貼地,仲有咩衰嘢等住我呢?喺呢個時候,小雨一個翻身無意識咁用佢嘅豐滿嘅上圍壓住我嘅左手.人生在世,都係為女姐,我唔想重蹈上次碧芯嘅覆轍,決定留喺度瞓到聽日開工.有乜嘢都好,聽日先算.
留言
未有留言


text:
寵物面相初級班
但原來有唔少寵物行為研究專家同埋識睇動物面相嘅玄學家,都嘗試根據喵星人同汪星人面型五官嚟推測佢哋性格,我哋綜合各方資料,整合出以下嘅貓狗面相初級班.
不過呢,相學呢啲嘢信就有,唔信咪冇,咪當同你嘅寶貝玩下開心下囉!
貓貓臉型推測性格:
1. 圓臉貓
波斯貓係圓臉貓嘅典型代表,佢哋多數都較冇活力,亦都較易受驚嚇,佢偏向對信任嘅人先會表達情感.經常會留喺屋企同埋鍾意喺安靜環境同貓貓相處嘅人,較適合做圓臉貓嘅主人.
2. 方臉貓
緬因貓係典型方臉貓,佢哋會比較依賴主人,成日都想同主人黐埋1齊.如果係返朝9晚5穩定工作,而且好鍾意成日同貓貓玩嘅人,就適合養方臉貓.
3. 三角臉貓
佢哋活動力比較強,通常喺屋企都會keep住行來行去,對所有嘢都好奇,亦都比較聰明,好留意各種聲響.如果要訓練貓貓做啲特技,三角臉貓會學得比較快.
1. 嘴巴
嘴細嘅狗狗,通常細膽啲,相對於心胸都較狹窄.如果主人唔重視佢,佢可能會等主人外出後,喺屋企搗亂破壞,甚至喺主人出入嘅地方大小便!
2. 眼睛
好似摩天使眼睛咁大嘅狗狗,代表人氣好旺,唔止受同類歡迎,係人見到都會想同佢哋玩下,佢哋就連垂頭喪氣時都一副無辜樣,好惹人憐愛.不過,呢類狗狗比較強勢,只要主人一唔順從佢,就可能會亂咬主人衣物,俾啲顏色主人睇下.
3. 脷
條脷長嘅狗狗,基本上有長舌婦特質,特別鍾意吠,同埋唔容易妥協,就算主人制止佢,都會繼續據理力爭,總之要話俾周圍嘅貓狗知道佢先係最勁,唔好諗住同佢鬥.


text:
仲有一張小檬前一晚已經拎咗出嚟
話星期日先會俾我嘅母親節咭
好似我呀..一樣咁靚
有冇發現我呀梅上身??
因為為咗一陣間嘅活動...
今年婆婆大壽, 都唔知送咩俾佢
anyway,到老咗, 三四年都唔係啲咩)
諗起佢平時都好鍾意影相,於是送輯family photo俾佢,
今次呢個family,唔係淨係我哋一家,連埋婆婆,舅父舅母
希望佢開心吓!
同NT/屋企人夾期果時,大家都冇為意呢日係母親節..
到四月底先發現係母親節!都好,可以順便一家人和婆婆玩吓
衫褲鞋襪一家口都夾過吓,
盡量淺色為主,簡單舒服就得.
喺屋企出發,兩隻豬仔都瞓左..
估唔到小檬都瞓,
去到吓快就有停車場,妹妹豬就醒小檬仲係瞓緊.
大家先準備好,抱住小檬繼續瞓就出發.
眼見好多一隻隻咁,好驚
(好在噴咗莫釘我真係幾得,我哋都冇中招, 妹妹噴舅母果隻就中咗兩粒)
雖然冇太陽曬,不過好焗.
到我哋時都未ready,一個啱啱醒,唔鍾意草(啲草好長,好桔)
另一個唔笑,怕NT(唉,熟到爛都突然間咁,真係唔知啲小朋友諗咩)
婆婆最緊張兩粒孫,想同佢兩個影,點知小檬話唔同婆婆影!!
大佬呀..成家勞師動眾,出錢出力都係想婆婆開心,
婆婆就係想同啲孫仔.我哋影吓靚相,
平時同婆婆friend嘅小檬,唔明點解會無啦啦咁~~
擾攘一番之後先肯企喺到影,
叫佢攬住又話唔好!!!
見到咁嘅情況, 爸爸又失控,其實我都有!
我哋好似zootopia啲猛獸咁,
輪流失控...到後來啲情況又好啲啲..
不時吵吵鬧鬧,不過有小朋友大家好快又笑返~
離開草叢好啲,又晏啲,冇咁熱,小檬醒返啲,
但其實小朋友只會顧住玩唔會影(婆婆都係要影啲一家人見樣果啲相)
=_____=
影咗差不多三個鐘,玩咗一大輪


text:
更多
2018-09-13 373 瀏覽
每次一入嚟安南,都畀嗰種食物香氣吸引住 !今次試咗推出無耐嘅Lunch Chef Recommendations,揀咗三個餐同朋友share.好多時行高檔少少路線嘅餐廳都係貴夾唔飽,但安南係其中一間食物份量令我飽足嘅餐廳. XD前菜係 鮮蝦豬肉米紙卷 & 青芒果木瓜沙律餡料好豐富,中間個醬汁係越南人慣用嘅醬汁,不過我就麻麻哋鍾意啦~炭燒香茅豬扒配炒飯唔好講笑呢個真係超大份,有兩大塊扒,我哋忍唔住問店員係咪畀多咗XD豬扒好香,夠晒入味,而且本身都好鍾意炭燒風味,係略嫌乾咗少少.炒飯夠濕潤,好味.會安雞飯雞肉好滑超滑,又係份量十足,食極都仲有LOL相比炒飯,我更鍾意食呢個黃薑飯~南越香茅咖喱石斑魚柳同行朋友係「法包holic」,猛咁話好好食,連咖喱都唔使蘸!雖然唔太好魚,但呢個魚柳我都好鍾意,鮮嫩滑溜.咖喱辣度啱啱好.見到上面嘅份量,就知我哋已經好飽...但係店員極力推薦我哋試吓焗黑糯米西米布甸 ,就嗌一份share啦,點知......又係大份到嚇親我哋!LOL 因為本身以為一個細細嘅杯,原來仲大過我手板!不過熱辣辣咁食黑糯米真係好正,感覺好養顏哈哈!唔好睇少第二個胃,最後我哋都係清晒~呢
今次試咗推出無耐嘅Lunch Chef Recommendations,揀咗三個餐同朋友share.
好多時行高檔少少路線嘅餐廳都係貴夾唔飽,
但安南係其中一間食物份量令我飽足嘅餐廳. XD
前菜係 鮮蝦豬肉米紙卷 & 青芒果木瓜沙律
餡料好豐富,中間個醬汁係越南人慣用嘅醬汁,不過我就麻麻哋鍾意啦~
炭燒香茅豬扒配炒飯
唔好講笑呢個真係超大份,有兩大塊扒,我哋忍唔住問店員係咪畀多咗XD
豬扒好香,夠晒入味,而且本身都好鍾意炭燒風味,係略嫌乾咗少少.炒飯夠濕潤,好味.
會安雞飯 雞肉好滑超滑,又係份量十足,食極都仲有LOL
相比炒飯,我更鍾意食呢個黃薑飯~
南越香茅咖喱石斑魚柳
同行朋友係「法包holic」,猛咁話好好食,連咖喱都唔使蘸!
雖然唔太好魚,但呢個魚柳我都好鍾意,鮮嫩滑溜.咖喱辣度啱啱好.
見到上面嘅份量,就知我哋已經好飽...
但係店員極力推薦我哋試吓焗黑糯米西米布甸 ,就嗌一份share啦,點知......
又係大份到嚇親我哋!LOL 因為本身以為一個細細嘅杯,原來仲大過我手板!
不過熱辣辣咁食黑糯米真係好正,感覺好養顏哈哈!
唔好睇少第二個胃,最後我哋都係清晒~
呢個set仲有一杯嘢飲,不過因為比較一般,就唔詳講啦.
不過都係非常滿足嘅一個午餐!
返到公司幾乎企足一個下晝去消化XDD
張貼


text:
經過除夕晚大昏迷之後,決定元旦日唔可以留係屋企,一定要出吓街,感受吓假期先得.
所以訓醒之後,就同大肥豬去行街街睇野啦!我地打算去睇吓D電器,所以就去左鑽石山廣場,因為知道嗰度有好幾間大型電器公司.
係未行商場時,大肥豬就提意同我去附近個南蓮園池影相.(其實都想去依個公園好耐,見好多BLOG友仔都影左好多靚相呀!)
入到個公園,真係覺得好靚,好有古典風味呀!不過唔知係唔係假期關係,有好多地方都關閉左唔入得去影相....所以我地行左一個圈,影左少少相就走啦!
之後我地就去睇電器啦!原來買電器都真係幾頭痛嘅事,又要睇吓夠唔夠位擺,又要睇吓個性能好唔好,最重要就睇吓邊間平D呀!
原本我地都係打算睇吓先,等新屋差唔多得先買.不過好多鋪頭都做緊新年大特價(仲要只係做元旦日),我地見咁抵,最後都買左洗衣機同雪櫃,因為真係平左好多呀!
為左買係兩樣野,我地都行左成個鐘先決定係邊間買,不停來回幾間電器鋪.因為D電器真係好海鮮價,間間都唔同呀!要去到最抵嗰間先買呀~(做一個合資格嘅師奶仔呀!)
買完兩樣電器,我地見有時間,知道吉之島又做大特價,所以我地就又再出發,睇吓有冇好野買啦!
竟然又俾我地買到野,就係睇買左張雙人床同床褥,其實我地已經睇中左張床褥好耐啦,咁見有特價就決定拍板買啦!
買埋依兩樣野,我地都倦到唔識形容,所以就係附近間目黑壽司食我地嘅元旦晚餐啦!係食嘅途中,唔知係唔係倦到傻左,我地兩個拎部相機出嚟不停影,連平時唔鐘意玩自拍嘅大肥豬都玩埋一份,依餐元旦晚餐真係好開心呀!
係返屋企途中,大肥豬又建議同我去APM影相.原來我地今年係未影過聖誕燈飾,所以當然就又嚟影..影....影啦!
雖然今年嘅元旦冇乜特別慶祝,不過都過左新一年好開心嘅第一天呀!希望之後日日都可以咁開心啦!


text:
香港01嘅社論,不嬲都亂寫,之前我有鬧過電子煙加熱煙亂寫一通,但香港01喺8月9日嘅社論,提出告別 雙重國籍 ,雖然話美國有州國籍同美國聯邦國籍係亂寫,但香港01社論如果係反映習系立場,隨時BNO平權係得到中方同意都唔奇.
老屈 雙重國籍 根本係混帳
其實最早提出結束老屈BNO 雙重國籍 果個係我,我喺2014年已經咁講,仲要喺《香港經濟日報》咁講,因為無論點都好,BNO都係法理上效忠英國嘅國籍,你硬屈 雙重國籍 都唔會令依家仲持有BNO嘅人效忠中國,咁又何必呢?所以我嘅睇法好簡單,如果香港01嘅倡議係反映習系立場嘅話,咁唔該快啲人大常委會做嘢,利用人大釋法,宣布現有仍然持有有效BNO嘅香港人,都會立即失去中國國籍,不論有否持有特區護照,如果因此失去中國國籍嘅人,要攞番中國國籍,就只能夠做特快歸化,但要必須宣誓效忠中國,同埋喺寬限期內完成退出英國國籍嘅手續,咁樣就可以解決好多問題.無持有有效BNO,佢地都要出示文件證明佢地完成退出英國國籍程序,至可以攞番特區護照.當然,我呢個提議,本身有我嘅考慮,但當中嘅技術細節,我只會稍後喺會員版講,免費又有熱普城,澳門嚟用VPN嘅仆街喺度想偷料嘞.
香港01果一系列香港公民倡議,睇嚟係習系嘅諗法,如果習系係誠心解決BNO問題,並且最終推動到BNO平權,我係唔介意只係就呢個議題,同習系相關人等交流,都係果句,我立場係十分之簡單,就係香港人應該有選擇國籍嘅權利,唔想做中國人嘅,就應該俾佢唔做中國人,好想做中國人嘅,佢唔迫人做中國人嘅話,我都唔反對佢走去做中國人,佢自己承擔番應有後果就得.呢個係南洋華人一直以嚟嘅清晰睇法,係香港啲土共一直都混淆視聽,無人認真留意過我講嘅立場同邏輯喺邊.
如果中國主動結束BNO 雙重國籍 混帳局面,同埋俾因BN(HK)A 1990嘅人承認佢地嘅英國國籍,並立即踢走佢地嘅中國國籍,其實香港國籍問題就會大致上合理化咗好多,只不過,習近平真係會做嗎?我好懷疑.


text:
引用:
原帖由 goodluck888 於 2009-9-28 11:19 PM 發表
這是一項良策 何以被說成苛政
分明就是雞蛋裏挑骨頭
換着古代 這批人一直被人送去咩了
換着現代 追求民主 反之然 意見亦肆無忌憚 濫用自由的多元
阻礙不少善政的推行
原意好的措施 即使實 ...
支持...我自己都無吸毒, 自己都無吸毒怕乜俾人驗姐=_=我自己都係大埔區既學生我唔覺得有乜問題...
兒家青少年吸毒咁嚴重, 我覺得尼個都係一個幾好既方法係學校搵d人出黎, 老實講我覺得強制仲好
尼個計劃係就係有改善既空間(例如follow up既工作等等), 但係我覺得最少都要試, 好多野都係做左出黎先知, 兒家做都未做就話ban, 咁以後政府都唔洗做喇, 一出就ban
話唔埋其實係d人慣左批評政府, 政府做乜就ban又尼樣果樣, 其實社會上咁多人, 邊就到咁多個
我想聽下反對既人, 除左校園驗毒之外仲有乜野高見可以提出
唔好又話乜野加強教育, 我覺得已經夠晒, 係d人自己走去吸, 點樣拒絕d朋友俾毒品你食尼d我真係由聽到大
講真始終所謂加強加育做幾多野都好都係要睇個人自己想唔想去吸
我自己覺得校園驗毒係必須, 兒家青少年既世界已經好混亂, 不過我都覺得政府除左推行尼個計劃之外, 本身都要加強警方, 海關既巡邏, 阻擋毒品來源
如果唔實施, 遲d等校園毒風繼續惡化落去d人又話政府唔做野
如果將來有一日, 一出街幾乎個個年青人都係high過野既, 到時仲混亂
我都唔講咁多喇, 兒家好多人反對...講太多只會俾好似樓上既人兄鬧嫁喇....所以平時係現實我都好少講自己既立場同意見=_=
[ 本帖最後由 千諾 於 2009-9-29 05:41 PM 編輯
]


text:
引用:
首先, 我冇講過你要用我個標準去決定佢個設定係好定壞, 我只係話比你聽, 你覺得煩厭, 而我就持有同你完全相反意見, 你接受唔到, 就勸你少D上討論區, 你post得你既睇法出黎, 就預左有人回應你
另外, 製作人用哩個設定既原因一早講清楚, 你問「為何個設定要這樣呢?」, 我上面就解釋比你聽
請你分清楚, 個設定唔係我個人睇法, 亦唔係我自己為隻game設定既個人標準, 而係製作人本身既用意, 係事實
Rockstar Newswire - Asked & Answered: GTAV
引用:
如果你叫人咁唔鍾意答就唔好答, 我建議你用番自己既纙輯考慮下「咁唔鍾意玩咪唔好玩」
你自己都講過第一次玩GTA系列, 對個系列一知半解但一有野唔合你意就賴落隻game度, 大牌到「有誠意」就要快D整個patch比你, 哩啲gamer entitlement我真係最睇唔過眼, 人地隻game成team人努力整左幾年, 你比左錢買一隻咁大把, 有不滿可以反映, 但唔係大晒, 所以我承認我的確係用異於對待其他版友既態度去對待你
而且「咁唔鍾意答咪唔好答」我已經做左, 因為你之前果D「究竟有沒有戀愛系統啊」問完又問問完又問, 我真係一次都冇答過, 而將來既你問題, 我會依照你既吩咐唔好答


text:
足總盃決賽竟然輸比一隊狀態甚差嘅車路士,摩連奴認為舊東家嘅表現唔值得捧盃,我認同架,不過曼聯除咗份爭勝心外就更加唔值,因為講到底我地有一個致命失誤同把握唔到嘅黃金機會sss.比起輸波,更加令人失望嘅係雙方比賽心態,同晚睇埋拜仁對法蘭克福嘅德國盃決賽,感受到佢地真係為榮譽而戰.十年前曼聯同車路士上演過一場超高水平嘅經典歐聯決賽,而家只能踢到咁真係令人唏噓.
盧卡古能唔能夠上陣係紅魔迷賽前最關心嘅事,因為大家就算幾唔鐘意都無法否定佢對曼聯嘅影響,最後踢到十幾分鐘已經說明咗佢未完全康復,無加重傷勢已經萬幸.經過季尾幾次試陣,缺魔獸下轉踢雙前鋒屬正常判斷,可惜山齊士同福仔默契之差有目共睹,馬素爾踢前鋒又未必發揮得好過前者,所以只可以話係無可奈何嘅選擇.靴里拉試過盯到夏薩特一棟都無,不過今場就踢返防中,為中場同右閘做掩護.最爭議性當然係一對中堅喇,唔少人都認為兩者應該只出一個嚟同拜利搭擋,賽前鐘斯嘅正選係我最懷疑嘅地方,我會揀洛荷同史摩寧因為佢地拍檔起上嚟位置感同落腳比較平衡.
入波發生前兩隊都踢得非常謹慎,少有地見到曼聯唔洗迫搶都可以長期拎住控球權,只不過面對住車仔嚴密防守,根本創造唔到啲咩攻勢出嚟.進攻嚟講上半場有兩大問題,首先當然係無腦式出波,最明顯不過見到楊格係畸角位攞大位望都唔望就斬出嚟.呢種踢法會蠶食進攻球員嘅思考同創造力,仲要唔係第一次發生,每次半場訓話完就會戒返,咁點解唔可以一落場就見位俾波呢?另一個戰術執行問題落喺兩位前鋒身上,佢地太鐘意落中場拎波喇,而且背向龍門拎完波仲想帶上去想做俾波果個,事實上邊個中場會夠膽離開崗位變做殺入禁區,普巴?馬迪?俾盡得連加特有咁嘅自由度去嘗試.比賽節奏咁慢,前鋒最應該做嘅係落嚟彈一兩腳波再回身向防線施壓,務求以少許走動嚟破壞對方防守結構,拉舒福特想成為正箭頭就必須理解前鋒同翼鋒之分.
"下半場表現我收貨架",講多幾次就要檢討點解永遠都要嘥咗頭四十五分鐘,否則失敗幾多次都唔會有所領悟.雖然最終無法破門,但下半場進攻係似樣返啲嘅.原本半場會調走連加特或者靴里拉,換入麥湯美尼再將普巴推上去攻中位,因為普巴踢前啲先可以俾到更多直接威脅.估唔到七十三分鐘先見到第一個調動,相比起摩連奴今季果斷嘅換人實在略嫌太遲.馬仔後備入替經常有貨交,就算無正選都值得更多出場時間;馬達亦應更早換入,保守啲可以入替靴里拉,因為當時車路士已經無進攻意欲.
今場再次見到曼聯嘅變形352/343陣式,靴里拉每逢進攻就會化身第三中堅,企位比起史摩寧前少少但包哂華倫西亞嘅後方,等左羊右華可以踢前半格.我唔認為佢地兩個係合適嘅翼衛,企前啲對攻力無太大分別但要用一個人補位,間接令到普巴要墮後少少.最終普巴頭槌頂斜,福仔門前撻Q單刀被救出就成為呢場波嘅分野,真心講車仔都踢得好差,就算基奧特同夏薩特係入完波之後啲控傳都失曬水準,我地咁都扳平唔到仲有咩好賴?
關於鐘斯犯下天條,其實佢除咗完全錯判對手會控定先推之外,好明顯佢仲未喺三秒前自己交失波嘅事實走返出嚟,導致集中力全失.一個後衛點都唔會喺個波就落地先減速轉身,正面面向持球者,連最基本側身防對手變速推進嘅姿勢都擺唔到.對於史摩寧落選英軍我已經有啲疑問,畢竟後衛踢國際賽講求經驗多於技術,名單內除咗卡希爾外都好似無乜邊個夠成熟,以為佢起碼可以做下後備.鐘斯有份我就更加唔明白,大把英式後衛殺波比佢更狠,處理危機更啖定,只能講修夫基必然有佢個人考量,唯有祝入選嘅小將今屆可以同英軍走遠啲.
見證過咁多年嘅起跌,要接受失敗嘅球季或者輸波唔係難事,更重要嘅係球隊有無向正確方向進發.睇得出摩連奴絕對有嘗試過改善進攻問題,並唔係完全唔肯創新嘅人,過時嘅反而係人事處理.要知道社交媒體橫行,球星又唔愁無班落嘅今日,齋用鐵腕政策未必能夠鞭策到所有球員為自己賣命.對我嚟講,山齊士係好球員,但買入佢令到曼聯進步嘅路上再加多一個難題要去解決,所以我一直認為詳細評論佢嘅時機仲未到.
其實球隊踢成點都會支持,沒有恨只有愛,下季再同大家喺Royce Sports講波!


text:
閩南話維基百科
閩南話維基百科(閩南話:Wikipedia Bân-lâm-gú)係維基百科協作計劃嘅閩南話版,用白話字寫,2004年5月開張,到2016年10月有超過廿萬篇文,響各個唐文維基百科排第二,後過中文維基百科,前過粵文維基百科.
閩南話維基百科本嚟文章增長唔快,到2015年6月(大約十一年時間)都係得萬三篇文多啲,但由嗰個月開始用機械人寫文,結果唔使兩個月文章數量已經翻咗超過一倍,喺同年7月,8月同9月先後過咗兩萬,三萬同四萬大關.而家已有至少200,000篇文章.
特色[編輯]
閩南話維基百科主要係由十幾個熱心嘅維基友嚟寫嘅,雖然人少,有時啲字句拼錯咗冇人發覺,不過整體文章未至於有失偏頗.佢啲文章好多寫閩南同台灣嘅文化,亦都寫下化學,生物同埋唐話嘅文.除咗開閩南文化,世界各國同中國大都市嘅文都佔番咁上下.
畀人鬧嘅地方[編輯]
有啲人質疑閩南話維基百科,例如用嘅字.
漢字化觀點:
- 用拉丁字母寫嘢,俾人話想脫漢或者去中國化.
- 閩南話屬於唐話,應該用漢字.
- 識白話字嘅人少得滯,可能寫出嚟嘅嘢唔夠中立.
- 好少深筆字話係閩南話讀唔出而其他唐話就讀得出.
- 漢字系統本身有造字呢味嘢,如果唔識寫正字,都可以作個字落去.
- 漢字能夠容得落唔同音,如果寫白話字會令同一個字係唔同口音嘅閩南話方言中拼出嚟嘅字唔同,而且令閩南話維基百科變成「漳泉話維基百科」,搞到同樣係閩南話一種嘅潮州話好難寫入去而去開多一版(潮州話版曾經開過測試版,不過而家已經夭折).
- 外來語,外來譯名,科技名詞呢啲閩南話訓讀音可以表達出嚟,冇話讀唔出.
- 用漢字寫唔出唔代表冇字可寫
拉丁化觀點:
- 閩南話目前重未有統一用字,就算有字好多都係借音字,唔係本字.
- 用漢字會引發寫邊隻字先算啱嘅命題,反而移開視線.
- 白話字都用咗好耐,連鬼佬都得用呢種字學閩南話,冇理由自己學唔好.


text:
柯文哲 宣布同新北市政府合作,推出三百幾蚊港紙,台北-新北兩市任坐月票,搞到香港人流晒口水.其實 柯文哲 呢種市長,如果香港人接納佢係有亞氏保加症嘅口臭,佢其實執行力係十分之卓越,因為佢呢個做法有望消滅台北一街小綿羊.但 柯文哲 呢招唔係自己發明,其實成個德國,好多地方一早已經咁做,包括我住緊嘅NRW州.
柯文哲 式月票喺德國係常識
好似以下呢張圖,類似八達通咭咁嘅嘢,其實係月票至用NFC車飛,一般單程飛都係一張紙,然後再喺Ticket Automat 打時間.
呢張車飛五十四蚊歐羅,全市任坐,呢張係IHK會員飛,所以本身有IHK嘅額外補貼(香港總商會會唔會推出商會會員飛幫吓中小企,唔會囉),大概有九折額外折扣.喺德國嘅全市任坐,講緊係U-Bahn,S-Bahn,RE,電車,巴士五樣嘢任坐.所以喺德國,一般係遊客至計住計住啲車錢,當地係見車就上,因為基本上,大家都係坐任坐飛,駛鬼計車錢咩,嘥氣喇.
當然,呢種做法,有啲路線設計就唔好亂嚟,例如德國嘅巴士,唔會有類似2, 5B 呢類唔係特快站站停嘅線,一般巴士線,一係由一啲小鎮,或小區駁S-Bahn站,或U-Bahn站,一係就係飛Autobahn,直接去到某啲偏遠城鎮.而如果係由A區去B區,唔該你坐S-Bahn,如果去機場之類,唔該你搭RE算,一般RE就係一個城市一個城市咁坐,IC/EC/ICE就係一個大城一個大城咁坐,不過好似NRW呢啲大城密集到傻嘅州,好多人坐IC/EC/ICE當短程坐,而且如果你唔係communter,唔係買跨市月票(有跨市月票,大概一百幾歐羅到二百),有時出trip就寧願用Bahn卡買IC飛,因為IC/EC會平過RE,呢樣嘢就堅係住開德國先知,所以德國做生意人或要跨市公幹嘅人,就一般會買張BahnCard慳錢.
香港人想要 柯文哲 嘅福利,努力爭取一個民主政制先,只不過,問過啲只係食蛇齋餅粽嘅老人家先,香港人明顯無台灣人果種為自己社區唔食流水宴嘅心.


text:
講到 MOBA 類型遊戲,最為人所熟悉既當然係《英雄聯盟》,《DOTA 2》,不過今次講既就並唔係呢二款,而係係外國頗為好評既《Battlerite》(戰鬥儀式).呢隻由 Stunlock Studios 開發既 MOBA 遊戲,創新地用咗無小兵無塔,主要玩英雄對戰既爽快設計,成功地令佢成為 Steam 上面既熱門遊戲.而佢地為咗吸引更多人落坑,最近就推出一隻結合咗 MOBA + 大逃殺玩法既遊戲《Battlerite Royale》(戰鬥儀式大逃殺).
《Battlerite Royale》基本玩法同一般大逃殺作品一樣,同樣地有空投,搵物資,毒圈逐步縮小等等全部都有,不過戰鬥方式就變為 MOBA 類型既俯瞰視角度進行,每場最大容納三十名玩家.當然玩家所使用既角色亦都會有佢地各自既技能,玩法,場上亦有商人提供裝備,道具,技能等等,供玩家購買.
基本玩法講完,但係《Battlerite Royale》又點止咁簡單.首先遊戲內所有英雄既技能都係「指向性」,由於打出黎既技能並非必中,所以極考驗攻擊方既預判能力,被攻擊一方方亦都非常講求走位能力,呢點反而比較接近 FPS 類型既 PVP,但係變為俯瞰視角度又係另一種風味.
另一個有趣既地方,就係《Battlerite Royale》係地圖環境上面花既心思.地圖上有一般 MOBA 遊戲常見既草堆,只要玩家匿藏係入面,其他玩家就會睇你唔到,而障礙物後面影子同樣可以達到呢個效果.只要有效利用呢個特性,埋伏,飲水緩衝,食花生等敵人打完再出黎執雞都係常事.
雖然有草堆呢個元素,但係遊戲又做埋 FPS 遊戲常見既「腳步聲」,就算見唔到敵人,憑聲音都可以令你估到敵人既方位同大約距離.除咗腳步聲之外,使用地圖上既裝置「治療石」(係旁邊就會回血),「飛行平台」(彈自己上天,可俯瞰整個地圖並飛去地圖另一位置)都會發出聲音並暴露自己位置,使用前要注意.
每場戰役開始時,玩家可以購買兩項技能,之後得到技能,裝備,消耗品等物資就需要靠取得物資「Orb」又或者殺其他玩家先會得到,當然仲可以用金幣同地圖上既商人購買.而每種裝備及技能都有分為 Common,Rare,Epic,Legendary 四級,而且能力影響都幾明顯下,所以如果由頭匿到尾,到決戰時自己反而會變得弱勢,呢種設定亦都係鼓勵玩家主動戰鬥,加快遊戲流程.
最後講一講《Battlerite Royale》既消耗品.除咗基本既補血藥水之外,有好多非常過癮既消耗品.例如偽裝類既可以令你變成木桶又或者係兔仔,製作類既可以做陷阱,炸彈,仲可以整個寶箱型炸彈,引人打開就「Boom」!而每位玩家分別可以有四件裝備及三種消耗品.
《Battlerite Royale》而家係 Steam 上面做緊付費測試,雖然平衡度仲有待改善,但係廠商積極地改善遊戲環境,加上遊戲趣味性,連線品質亦都非常優秀,絕對推薦大家一試.


text:
28/12 (四)
唔知點解尋晚發夢又見到系𨋢果個呀叔系到又摸又摷我,半夜醒咗見到自己果到濕哂,就開始發覺自己唔再相信啲MK仔而偏向啲呀叔級(可能似爸爸呱).
於是我就諗想試多次見到呀叔級嘅人有反應,所以我就考慮係番工個到落手.
咁其實我就19歲係荃灣一間物流倉到做登記,有時入倉幫手收貨,平時都見吾少司機,大部分都有番咁上下年紀.
所以我今日番工着左件少少deep v鬆身嘅Tee加件外套撘條熱褲,當然因為想吸引啲司機同滿足自己我Bra同Unun都冇着,但出面其實都ok凍,不過我都系啲愛靚唔愛命嘅女仔.
番到公司我一如既往就坐係office登記窗坐,見office冇咁凍我就拉低外套拉鏈到我個胸以下.
原來一朝早就有個司機好早就等登記,佢就好串咁行過嚟發我脾氣,但其實我坐係個位個窗口位高我半個頭,所以我諗個司機已經係到望我個胸,因為我見佢講左兩句就收咗聲望住我,咁我當然由得佢望.
佢望住我嘅時候我好自然就興奮,我粒Lin慢慢就凸起左,個司機已經係扮咳,我見佢咁玩得我就拉低我個衫領,比佢睇多少少我個胸.咁由於太早無人返嚟收貨所以我就帶埋個司機入倉睇我收貨.
入到倉個司機全程企我隔離係度望住我,我見到佢有反應,於是我就彎低個身點貨,彎低嘅時候佢就特登𥄫我個胸,我見到佢咁特登我痞低喺佢前面,但我唔係普通嘅痞低而係擘開M字腳咁痞繼續點貨.
然後我偷望到佢隔住條褲摸佢自己條野,我一轉個頭已經望到佢條野硬晒,見到佢咁有反應我就行近佢攞啲文件掃下佢嗰度.
之後佢想對我摸手摸腳之際,我想同佢講我唔想喺呢度不如搵啲刺激啲地方,佢就問我咁喺邊度,然後我考慮左一陣記得佢係夜晚8點最後一部車係公司落貨再去長沙灣交貨,所以我就同佢講不如係你部車度,然後佢就陰陰嘴笑話好呀.
之後公司司機走咗,我就好興奮咁期待11點之後嘅事.佢走咗之後其他司機黎登記嘅時候我都一樣有咁樣撩佢哋,見到佢哋個個都硬晒,我就越嚟越想要,不過忍住左.
到咗6點鐘收工,全個Office啲人都走晒淨返我一個,同埋倉入面啲散工同產手.我見仲有兩個鐘先見到朝早個公司司機,我就無聊咁坐係登記窗位除咗條褲除咗件外套拉高件衫,攞住支螢光筆喺度自慰.
嗰一刻成個Office得我啲淫水聲同我啲呻淫聲,無啦啦有個散工阿叔沖咗入嚟Office裝水,果一刻我反應都黎唔切就咁俾佢見到我所有野.佢就好猥瑣咁望住我講,唔怪之得個Office仲開緊燈原來有人OT做嘢,我就好尷尬咁拉低返件衫同用過外套遮住下面.
之後個阿叔就行埋黎同我講,怕咩醜吖平時唔聲唔聲原來內裏咁淫咁姣,聽到呢句之後好怕羞咁講,你唔好同其他同事講,跟住佢拉低條褲鏈攞咗佢條嘢出嚟叫我跟住佢拉低條褲鏈攞咗佢條嘢出嚟叫我含幫佢出火就唔同其他人講,我見仲有時間同埋唔想比咁多人知住我唯有就幫佢含.
佢條野又有臭汗味又苦,但含多兩含我就好high,心諗係呀叔條野呀,然後我就一路含一路講好味⋯好鹹好正⋯ 跟住含咗十幾分鐘到阿叔條野震左震,之後佢啲精唔聲唔聲就爆左入我個口到,仲要射到好入係喉嚨度搞到我濁親仲要吞埋.完事之後阿叔好滿足咁擺條野係我面前同我講以後阿叔做嘢俾人插唔happy一定會嚟搵你之後佢就走返入倉到做嘢.
我見就快差唔多個司機到,我就整理一下自己.之後佢係公司落完貨就叫我上車就開去長沙灣交貨.正當佢揸緊車嘅時候我就無啦啦除咗條褲同佢講我下面濕晒,跟住我就開始隔住佢條褲摸佢條野.
唔知點解係唔係頭先係Office好有感覺所以想再試多次,我就好心急咁幫佢除咗條皮帶連條牛仔褲同埋底褲拉低左,見到佢條野未扯已經咁長就開始幫佢含,我一路幫佢含嘅時候我一路用手指捽自己豆豆,佢就開始細細聲咁嗌出嚟同時佢條野越嚟越長越嚟越腫同粗.唔知對佢來講係咪太刺激係中途已經口爆左我.
到左長沙灣X發倉要排隊等入倉,佢想特登駛去啲暗啲嘅位,其實嗰度啲街燈已經夠暗.佢就開始對我上下其手然後講嘩靚妹你平時見你幾靚女又斯文估唔到鍾意啲咁嘅嘢,仲要咁多水咁姣.
正當佢搞搞吓,人哋個倉經理叫佢入去卸貨.佢缷完之後同我講好想插你,我就扮無知咁答返佢你係咪用手指插咗囉,佢就
同返我講唔係用手指係我條撚.當其時我面都紅晒但其實心裏面係好渴望,跟住我同佢講你車我返天水圍我知道有個位好秘密無人見到原來我哋係車度做.
去到天水圍我就帶咗佢去一個迴旋處平時冇咩車無人我就開始除晒啲衫全裸係車入面,再幫佢除褲幫佢含,含含下我問佢有冇套,佢答冇,我心諗我未試過唔用但對住呢個阿叔我想是一次,於是我同佢講唔用都得不過唔要中出,跟住騎咗上去開始un , 跟住我一路喺度嗌佢就一路喺度大力咁渣我個胸,我感覺到無比嘅快感我就越嚟越大力咁un,un到咁上下呀叔同我講差唔多喇,我就擘大個口幫佢打入我個囗,點知佢話想射係我個胸度,我唯有就一就個位跟住佢就射左出嚟喇.
唔知係咪真係刺激得滯佢射左好多落我個胸到,跟住個司機問我要唔要紙巾,我話唔使就咁樣之後我就着返晒啲衫,個司機就好奇問唔怕核突污糟咩?跟住我用手指係個胸度點左少少精用條脷舐左下跟住同佢講我鍾意呀.
林落車我同司機講呢個係我哋兩個人之間嘅秘密唔好同其他人講,其實我諗已經唔係算啲咩秘密因為係公司已經有兩個人知
一個係散工阿叔一個就係公司司機,不過是但啦對於司機來講佢都唔知道有第三個見到我咁淫嘅一面.
落車之後我就行返屋企沿路有好多路人都望住我,可能因為多件衫因為啲精而係胸果到濕左加上我冇帶Bra又冇着返件外套,不過已經冇所謂因為我真係好淫好變態.


text:
和歌山 必去景點及濱之宮海灘附近酒店推介
濱之宮海灘附近酒店預訂
神秘優惠價幫你慳更多
即時揭開神秘優惠價,慳得更多
和歌山必去推介 - 濱之宮海灘
想去 和歌山 自由行?等 Hotels.com 帶你玩盡 和歌山濱之宮海灘 啦!留意我地文章,話你知去和歌山 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋和歌山濱之宮海灘 附近有咩酒店,等你更加容易計劃行程,慳返酒店來回景點嘅時間.
和歌山濱之宮海灘 自由行
去得和歌山濱之宮海灘 自由行最緊要一定係揀啱日子去.一啲熱門景點例如,和歌山 嘅 濱之宮海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
和歌山濱之宮海灘 交通
想去濱之宮海灘 暢順無阻濟,最好就係出發前,睇清楚和歌山濱之宮海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
和歌山濱之宮海灘 必食必買攻略
和歌山濱之宮海灘一直都係旅遊熱門地點,去到和歌山濱之宮海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
7月23日(星期二)
今日要離開檳城返巴生了,
大約四小時左右車程,
唔講咁多,
緊係要先醫飽個肚先出發啦!
今次又係嚟景貴街,
2碟炒粿條,亞參咖沙,咖哩麵(超好食),
未夠喉,
再叫多碗咖哩麵,珍多冰和炸雜錦.
再買埋少少手信就開始揸車返女朋友仔屋企喇!
天氣真係話變就變,
未離開檳城已經開始落雨,
去到檳城橋時,
雨大到睇唔到前面架車,
真係要好小心慢慢揸車先得囉!
好彩行咗冇耐,
天色開始光猛,
仲出太陽添呀!
由於之前落雨關係,
揸下停下休息下,
足足用咗5個幾鐘先返到巴生屋企;
晚上同埋女朋友仔媽媽一齊去食乾嘅肉骨茶,
第一次食乾肉骨茶,
落咗辣椒炒到好乾身,
夠哂惹味,
最最最鐘意食湯肉骨茶內嘅粉腸,
食到我呢佛唔到口呀!
呢餐好正啊!
7月25日(星期三)
今日我要自己離開馬來西亞喇!
小魔怪就繼續留係度玩到8月初先返.
早上就同女朋友仔家人一齊飲完早茶後,
佢兩個就送我出機場,
回程搭Air-asia,
前幾日已經上網check-in咗,
航空安排中間位俾我,
唔滿意唯有加錢換座位,
仲唔包行李添,
行李又要另外加錢買架!
自助出行李牌,
寄完行李就要同馬來西亞講聲拜拜啦!
大家可以入嚟Facebook讚下我新開嘅Fans專頁呀!


text:
25
3
0
Exit D, Kwai Fong MTR Station continue reading
Payment Method
Other Info
Eco-Friendly Details
葵涌廣場有2間賣平民雪糕,哩間係其一,試下如何先,食落味道夠濃,食完飯買返杯雪糕做飯後甜品,真係好正,另外佢有賣棉花糖,唔係一般圓形形狀,佢會玩花式,做d卡通公仔形狀,小朋友見到好開心 continue reading
joanneshiu1999 Level2 2018-09-21
30 views
係葵廣既童年回憶呀 由細到大個價錢都冇乜大變化 (依家價錢:6蚊1細球 9蚊1大球 10蚊雙細球 13蚊雙細球 10蚊3細球 12蚊5細球)有好多好多選擇呀 真係好難簡呀 不過好彩佢有得俾你試 簡岩佐先再買 要讚既係個伯伯好好人呀我同朋友簡佐5細球一齊share $12(綠茶 豆腐 咖啡 朱古力 曲奇)1.咖啡好食 好濃咖啡味 唔會過甜2.綠茶 有綠茶味 有少少回甘3.豆腐比較起係清淡d 但係係好食既另外2隻就普普通通啦 不過不過 呢個價你又可以要求d咩呀 評語:cp值爆火登 行過想食雪糕必去 continue reading
細細個讀書果陣就已經成日食相信唔少人都聽"埋黎試下味 歡迎試雪糕"呢句都好深入民心 老闆兩公婆都好落力叫人試味 果份熱誠令我一直都幫襯佢地!雪糕可選用杯或是脆筒筒身都好脆口~最鐘意食佢個豆腐味雪糕清清地唔係話太甜做到豆腐果種淡淡既香味~最岩掃完街食返球結束這回合xD continue reading
ChanChingLam Level2 2017-11-11
404 views
而家葵廣開左好多新鋪,但都係鍾意黎呢間舊店YUMMY MUMMY.家庭式經營好有人情味!貪心想試多d味,所以要12蚊5小球!十分多味揀,見到仲出左好多新口味,好似沖繩海鹽,金莎朱古力等,不過就要加錢先有.我就叫左豆腐,蕃薯,曲奇,提子冧酒同埋香芋!首推提子冧酒,淡淡酒味配上提子乾,以呢個價錢,絕對係抵食!最上面黃色係蕃薯,幾香幾特別,出面不易吃到.反而香芋偏甜,無乜香芋味.呢間小店店員親切,價錢大眾,大力推薦👍🏻 continue reading
一直好中意幫襯小店,每間鋪都有屬於佢自己既特色.以前經過yunmy mummy, 都有一位女士係到叫賣:埋黎試下味丫~歡迎試雪糕. 今次幫襯係位妹妹係到叫賣,一如以往,好慷慨大方咁比我試味.今次叫左$10/3球,有cookie味,石板街同提子冧酒.呢三隻雪糕都令我好surprise! 有好多餡料, 味濃,唔會有雪粒. 石板街入面有好多nuts, 仲比我食到有棉花糖!!真開心 提子冧酒都食到有3 粒提子乾朋友買左個比卡超造型既棉花糖,超可愛呢! continue reading


text:
笔画为3的部首:艹 屮 彳 巛 川 辶 寸 大 飞 干 工 弓 廾 广 己 彐 彑 巾 口 马 门 宀 女 犭 山 彡 尸 饣 士 扌 氵 纟 巳 土 囗 兀 夕 小 忄 幺 弋 尢 夂 子
部首为口的汉字(共759个汉字)
部外笔画数0:口
部外笔画数2:叭 叱 叨 叼 叮 句 古 号 叽 叫 可 叩 叻 另 叵 叶 史 司 台 叹 右 召 只 叺 叾 叧 叴
部外笔画数3:吖 吃 吊 合 各 吓 后 吉 吏 吕 吗 名 同 吐 吸 向 吁 吆 吒 吋 叿 吇 吂 吀 吅 吔
部外笔画数4:吧 呗 吡 吥 吵 呈 吹 呆 呔 吨 吪 呃 吠 否 呋 告 呙 含 吭 吽 吰 吼 君 呖 吝 呒 呐 呕 启 呛 吣 吮 听 吞 吻 呜 吾 吴 吷 呀 呓 吟 吲 员 吱 呌 吢 吚 吳 呎 吜 吺 吿 吤 呄 吙 呁 呂 呅 吶 吘 呇 呏 呑 咓 呚 呉 咞 呍 吩
部外笔画数5:呵 哎 咑 咚 咄 咈 咐 呷 咖 咕 呱 咍 和 呼 咎 咀 咔 呤 咙 呣 命 呶 呢 咛 咆 呸 呿 呥 呻 咝 呫 味 呦 咂 咋 周 咒 咼 呪 咊 呝 咏 咇 咘 呬 呮 呹 呾 呧 咁 呴 呺 呟 呡 呠 呯 咅 呞 呩 咜 咃 咉 呭 咗 黾
部外笔画数6:哀 哔 咤 呲 哒 咥 哆 哚 咡 咯 哏 咣 咶 哈 咳 哄 哗 咴 哕 咭 哜 哙 哐 咧 咪 咩 哞 哪 哝 哌 品 哂 咷 哇 咸 响 哓 咲 咻 哑 咽 咬 咿 咦 哟 哉 咱 咫 咮 咨 呰 咵 哅 咹 唌 哋 咢 咟 咾 哖 哛 咠 咰 哃 哘 咺 哊
部外笔画数7:啊 唉 哱 哺 唓 哧 唇 唗 哦 哥 哿 哽 唝 唅 哼 唤 唧 哭 唠 哩 哢 唛 唦 哨 唆 唢 唐 唔 唏 哯 哮 唁 唣 哳 哲 哶 唘 唡 員 唄 唑 唕 唚 哵 哣 唙 唖 哹 唂 唃 哻 哠 哬 唊 唟 哴 唥 哰 唎 哷 哤 唜 唴 唒 哾 哸 唞 唋 唍 唈 唀 唨 哫
部外笔画数8:唵 啵 唱 啜 啐 啖 啶 啡 唪 啯 啝 啈 唿 唬 唶 唫 啃 啦 唻 啷 唳 啉 啰 喵 啮 喏 啪 啤 啬 啥 啑 唼 商 售 唰 啴 啕 唾 啘 喎 唯 啸 唷 啧 啁 啭 啄 啞 啢 唸 啗 啓 啟 問 啀 喯 啚 啋 啛 啇 啲 唲 啹 啒 啩 啳 啱 啂 唭 啔 啌 啨 唺 啍 唩 啎 唽 営 唹 喐 啫 啅 啠
部外笔画数9:啽 嗏 喳 啻 喘 嗒 喋 喊 喝 喉 喤 喙 嗟 喈 啾 喀 喾 喹 喟 喇 喱 喨 喽 喃 喷 善 嗖 啼 嗢 喂 喔 喜 喧 喭 喓 喑 喁 喻 喌 嗞 啙 喬 喆 喫 單 喦 啣 喒 喲 喺 喰 喢 喠 啿 喥 嘅 喼 嗗 喛 喖 喚 喞 喕 喸 嗴 啺 喡 喴 喣 喅 喩 喗
部外笔画数10:嗄 嗳 嗌 嗷 嗔 嗤 嗲 嘟 嗝 嗨 嗐 嗥 嗑 嗫 嗙 嗛 嗪 嗓 嗜 嗣 嗉 嗍 嗦 嗡 嗅 嗈 嗇 嗸 嗬 嘩 嗊 嗎 嗩 嗶 嗆 嗚 嗁 喍 嗭 嗰 嗀 嗃 嗘 嗧 嗠 嗹 嗼 嗱 喿 嗕 嗮 嗵 嗋 嗂 嗯
部外笔画数11:嘣 嘈 嘚 嘀 嘎 嘏 嘝 嘒 嘉 嘞 嘛 嘧 嘌 嘁 嘘 嗾 嗽 嘡 嘕 嘐 嘤 嗻 嘗 嘖 嘆 嘜 嘔 嘑 嘍 嘓 噉 嘊 嘇 嘨 嘃 嘄 嘢 噑 嘂 嘦 嘙 嘥 嗺 嗿 嘋
部外笔画数12:噌 嘲 嘬 噇 噔 噁 噶 嘿 噍 噘 嘹 噜 噢 嘭 噗 噙 噎 嘶 嘻 噏 噀 嘱 噂 噐 噴 嘵 嘠 噠 嘽 嘸 嘷 嘮 噚 噝 嘰 噃 噆 噄 嘼 噈 嘾 噵 嘳 噅 噕 噋 噒 嘪 噛 嘺 嘫 噓 噧 噖 噊
部外笔画数13:噫 噩 嚆 嚄 噭 噤 噱 噼 器 噻 噬 噪 噣 嘴 噸 噦 噹 噥 噯 噲 噰 嘯 噡 噷 嚃 噺 噞 噟 噳 噮
部外笔画数14:嚓 嚎 嚅 嚏 嚮 噽 嚇 嚐 嚀 嚌 嚋 嚁 嚉 嚂 嚝 嚍 嚒 嚊 嚑 嚈 噾 噿
部外笔画数15:嚣 嚜 嚚 嚙 嚕 嚗 嚡 嚛 嚖 嚟 嚠 嚤 嚢 嚔 嚘 嚞
部外笔画数17:嚾 嚼 嚷 嚲 嚨 嚶 嚳 嚵 嚽 嚸 嚿 嚹 嚺 嚱
部外笔画数22:囔
部外笔画数25:囖


text:
全球最懶準新娘
我相信我有機會可以藉著今次籌備婚禮,打破一個世界紀錄,就係全球籌備婚禮最懶嘅準新娘.
識我嘅人都知,我無可能會求祈搞一個 party 或者 event, 所以的確我唔係無做嘢㗎.只不過係,我竟然係足不出戶咁搞,全部嘢都喺電腦都設計同 plan, 喺網上做 research, 同大部分嘢都係上網買!暫時我喺淘寶買咗兩大 lot 嘢要利發幫我發嚟香港.當中好多係結婚嗰日某部份嘅 decoration. 而我之前四月頭影 prewedding 啲衫,都係上淘寶買,懶到咁!
其實我都有出吓去買嘢嘅.譬如上次去金都買 girdle 同啲鞋,同埋臨飛前啲 last minute shopping, 但基本上好多香港新娘必到嘅結婚展,金巴利道,影結婚相公司,production/decoration 公司莫講話 wedding planner 公司等等,都完全無我嘅影!
我聽到有人細細聲話我懶特別喎!平時係,不過今次真係唔係.事實上,唔去周圍試婚紗其中一個原因係自從肥咗之後,真係唔鍾意去試衫除衫試衫除衫試衫除衫,因為個人好易攰,同埋行得多腳會痛.我亦知我係一個好煩同好敏感嘅客人,呢幾年習慣咗上網隔住個電腦同個 seller 或者 service provider 慢慢溝通,大家都無咁大壓力.
我自己宜家更加期待到嗰日,睇吓呢個嚟自 virtual wedding preparation 出道嚟個效果係點!希望唔好太失禮啦!


text:
6.29.2015
湊仔事
22 則留言:
好明白你嘅感受, 所以而家 d 90 / 80 後, 咪成日比人話唔識做人/事又冷漠 lor~ 到我哋 d 小朋友大咗, 我驚又比人話 d 10 後唔掂, 唉......回覆刪除回覆
我覺得父母教咩小朋友就變咩!所以無禮貌既父母就教出無禮貌既仔女,我都覺呢加d人好似唔識禮貌禮讓,不過人地既態度我地理唔到,唯有做好自己,令自己小朋友成為一個識尊重別人 懂禮貌既人👍刪除
真係乜人都有, 總之我哋做好自己, 唔好教壞小朋友就得喇~回覆刪除
哈哈.....我上小朋友playgroup 時,偶爾也遇過 "事件一"呢 ^^回覆刪除
playgroup 上有媽媽作caretaker,也有爸爸作caretaker,我見到有人露,有時都覺好奇怪~~~ 話晒都做左人媽媽啦,點會唔知著某類衫會露出風光呢,所以有時都覺得好奇怪,哈哈XDD
第一件事我都成日見唔小,有時都唔知提唔提佢好,因為其實佢想露,人地都未必想睇,但我知有d mami真係唔小心既,因為有時tee都會烏低身走光,但真係唔會合家歡時間有d 超低胸mama出現啦,有時唔係想望,但都會令人好尷尬.回覆刪除
好少可見你咁嬲,真係激親你呀!回覆刪除
其實一樣米養百樣人,我地都無權控制, 佢地著咩衫,真係無辦法,不過我都見過有d 人去小朋友party 著到北半球都出哂來,真係有點兒那個,仲要玩哂bounce house, 幾驚跌出黎. 而另外個位亞媽,真係以為你係應該咁,真係興呀,因為見過好多呢d 人,成日都take it for granted, 其實就算係陌生人,講句thank you 唔該都唔係好難je, 講兩個字就令大家都happy, 真係咁難咩? 所以我地都只可以做好自己,教育好自己小朋友就算啦.
其實而家天氣咁熱,我湊返學放學都著背心,吊帶裙,不過我就冇乜身材,仲要接放學之前都沖多次谅,可能都有其他家長覺得我著得少bor!回覆刪除
第二件事,可以個媽媽果下晤知俾咩反應,又搞唔掂個仔,我地做好本份就ok, 唔好嬲la
我試過喺泳池俾小朋友強搶Jayden d 玩具,小朋友爸爸sorry 冇句之餘,仲玩埋一份,要我出聲話走先放返低件玩具,嬲到我死.回覆刪除
第二件事個媽咪咁樣又真係幾冇禮貌,好似迫佢玩咁嘅態度!不過依啲就係身教,就算佢冇禮貌,檬媽都要繼續做番自己,教好小檬呀!回覆刪除


text:
鎌倉佛系旅行
小編日本旅行回歸兼精彩行程大放送 假期真係眨下眼就完咗,小編早排去東京玩咗7日,由東京一路玩落箱根,鎌倉,江之島,玩勻「東京人嘅後花園」,開心到唔記得update 個page,為咗賠罪,一於將自己個精彩到無倫嘅行程同大家無私分享﹗ 小編覺得細細粒嘅佛像個樣好可愛呀﹗一定要去長谷寺呀﹗ 唔好以為鎌倉,江之島好遠,其實只要係東京坐30分鐘車,就可以去到呢個名勝古都同海濱度假勝地,來一趟發呆放鬆嘅叉電之旅. 江之島岩屋係受海浪侵蝕而成的天然洞窟,分別有兩間岩屋,需要購票入場.入面漆黑一片,加上呢度係江之島信仰嘅發源地,真係有種莫名嘅神秘感. 行到攰,就梗係要食餐好㗎啦~ 呢度有CP值超高嘅海景餐廳,好多遊客都會試吻魚仔料理,鐘意食生定係要食熟嘅,都一定會揾到啱你口味嘅煮法﹗ 最後,話明係佛系旅行,隨心咁hea 就係成日行程嘅重點﹗ 延綿不斷嘅風化岩海岸線真係好治癒人心,望住大海發呆,小編果陣直情以為自己移民咗去東京添,只可惜…… 提提大家,係江之島大橋係可以欣賞到富士山剪影㗎,望住夕陽落係富士山後面,配埋無敵海景,成日行程完滿咁結束呀﹗
更多:
極光攻略六:新西蘭✕澳洲
講起極光,唔少人都會立即諗起北歐,加拿大同阿拉斯加等北半球地區,其實南半球都有睇極光架! 綠色嘅極光見就見得多,有冇諗過睇粉紅色嘅極光呢?去南半球就可以一完你尋找粉紅極光嘅少女心! 可能你會問點解南極光會喺紅紅橙橙而唔喺好似北極光咁綠色? 咁喺因為唔同高度嘅大氣層會反射唔同顏色嘅極光,而粉紅色極光就喺位於較高空80-100公里之間,當氮分子受到一個高能量電子撞擊所產生 粉紅色極光只有喺太陽活動強烈嘅情況下先睇到,所以比起綠色嘅極光更為罕見 除左粉紅色,紫色,綠色,黃色同藍色極光都會出現喺南半球嘅天空上 Kp代表極光可見範圍覆蓋率,當Kp值達到4-5,睇到南極光嘅機率就更高 只要位於南緯度67度附近嘅兩個環帶狀區域入面都有機會睇到南極光 而新西蘭同澳洲南部都位於環帶狀區域入面,喺欣賞南極光嘅好地方 [...]
追光攻略(三) : 黃刀鎮 ✕ 阿拉斯加
講起極光唔少人都會即刻諗起冰島,芬蘭等北歐國家~ 除左歐洲,有冇諗過去北美洲睇呢? 今次就同大家介紹下加拿大嘅黃刀鎮同阿拉斯加嘅費爾班克斯~
追光攻略(二) : 挪威Tromsø
上一次travelwebsite.com就過大家講完去冰島睇極光 今次就同大家講下挪威睇極光有咩特別


text:
早幾日Cube連爆三對社內情侶(公司否認咗一對),最驚人嘅莫過於泫雅同Pentagon成員E'Dawn原來早喺Triple H成立之前已經一齊!!喺佢哋之前其他公司都有過唔少社內情侶,一齊睇下仲有幾多對係戀愛ing?(之前爆過咁多好似得返1 pair...)
戀愛中
Cube - 泫雅♡E'Dawn
初初被爆時公司就極速否認,但其後泫雅就喺個人IG度話唔想忍暪fans,承應咗同師弟Pentagon成員E'Dawn已經一齊咗兩年,希望可以堂堂正正拍拖.公司似乎唔太like泫雅嘅做法,緊急取消晒Triple H嘅宣傳活動,泫雅同E‘Dawn唔知會唔會因為咁而畀公司雪...
其實喺佢哋公開之前已經有唔少細心嘅fans留意到佢兩個嘅關系非比尋常,例如E'Dawn喺節目上講過自己嘅理想型係「性感嘅女仔」,而Triple H嘅表演入面泫雅同E'Dawn又有特別多嘅肢體接觸等等,依加再睇返佢哋之前上節目,簽名會嗰啲互動,其實就真係好明顯〜〜〜〜〜〜
結咗婚
YG - 鄭慧英♡Sean
歌手Sean同演員鄭慧英喺2004年結婚,仲生咗2個仔2個女添啊!之前喺《超人回來了》同大韓,民國,萬歲一家一齊參加馬拉松,睇得到一家六口超溫馨,可以話係娛樂圈嘅模范家庭💖
已分手
Cube - 穗珍♡Hui
又係Pentagon!遲一日被爆拍拖嘅係隊長Hui同新人師妹(G)I-DLE嘅穗珍,早前就畀人影到冇避忌咁拍拖行街,經過公司確認證實佢哋係一齊過但已經分咗手.
SM - 泰妍♡伯賢
最初畀D社偷拍到爆出佢哋已經一齊咗4個月,被報道後公司都承認佢哋係拍緊拖.到2015年9月有傳佢哋已經分手,但有唔少人都認為佢哋只係轉咗做地下情,其實到依家仲一齊緊!
SM - Krystal♡Kai
編輯覺得呢對超襯,可惜都係分手收場:( 2016年4月公開關係,到2017年6月因為想專心事業宣布分手.
JYP - 譽恩♡珍雲
譽恩同珍雲呢對拍咗成三年拖,最後因為私人理由而分開.後來譽恩上節目都講過後悔公開咗關係,因為咁令佢同其他人相處嘅時候好大壓力.
JYP - Min♡G.Soul
佢哋未出道喺美國訓練緊嘅時候已經認識仲互相扶持,直到2016年年尾公開情侶關系,但到2017年3月就宣布分手,戀情見光死;(
YG - 李聖經♡南柱赫
因為拍《舉重妖精金福珠》而撻着嘅李聖經同南柱赫舊年4月公開認愛,可惜公開4個月後就「行程繁忙慢慢疏遠」而分手.


text:
會所1号 郵輪堤岸 ClubONE Harbourfront
商戶搜索
服務詳情
評語 提交評語
最初想揀喺九龍東嗰邊,因為老公住嗰邊,所以我哋先去睇咗九龍東嗰間Club One同埋九龍灣嗰間Club One,但係覺得兩個場地都唔係咁靚.之後老公話不如順便睇埋郵輪嗰間,點知一睇就覺得好靚,個Reception好大,個場地又好grand.雖然地方係偏遠咗少少,但compare之前睇嗰兩間,我覺得係值得嘅.而且佢有shuttle bus,我覺得方便,都係喺九龍灣搭少少車就嚟到.
佢哋啲staff好helpful,嘢食啲賓客comment返嚟都係好positive嘅,冇話難食或者凍.成個流程都好smooth,我要求嘅嘢都做到.佢地比較特別,係用投射螢幕,所以影相用嘅名牌要掛上去,咁我要求幾時要掛到上去佢地都做到.佢地音效都好好.
提提大家,佢地公司有個優惠通勝,有啲日子係八折,有啲係免加一.可能因為我book得好早,所以當時未有,擺酒當日又係補假,最後我地擺嗰日要再加一.如果佢一早出左schedule話俾我知要加一,我會心甘命抵啲.
因為我自己唔係好鐘意金碧輝煌或者有旋轉舞台嗰啲地方,所以就上網睇下有無啲感覺清新同綠油油嘅地方擺酒.另外,我又覺得酒樓可能會令人覺得唔夠高檔次,但酒店預算又太高,所以都係傾向搵會所嗰類場地.我自己上網睇到ClubONE郵輪堤岸都覺得幾鐘意,而且價錢比較公道,加上我家姐之前喺ClubONE德藝會度擺酒,我覺得ClubONE啲嘢食同埋啲人都跟進得OK,所以就無乜再睇其他,就決定上網聯絡ClubONE郵輪堤岸嗰邊.
嗰時我online問佢哋嘢,就有一位sales聯絡我.我俾個日子佢問吓佢嗰日有無期,佢好快就覆返我話有期,但好似有另一個人都想揀嗰日.雖然我家姐話可能佢都係講吓架啫,但係我又怕之後真係無期.我見自己都好鐘意嗰度又無乜其他target,就好快決定咗.大約喺問完之後2個星期左右我就落訂,之後再去郵輪碼頭嗰邊confirm同埋睇場.俾尾訂嗰時,佢哋嘅職員Ronald就嚟同我哋講,佢就係到時嗰日會全程follow up我哋嘅人.之後我就同佢一直透過Whatsapp傾嘢,都好OK,雖然我成日問嘢佢都唔會話覺得我好煩.幫我負責做decoration都有直接Whatsapp問過佢嘢,例如係問下佢張枱幾大,佢就真係攞把尺去度晒成張枱嘅尺吋俾我哋,我哋都覺得佢好細心.結婚之前早幾日我攞啲片上去試片佢都跟得好足.到後來我結婚之前嗰日佢會放假,佢都交低晒啲嘢俾同事同一早攞晒啲物資過去場地嗰邊先,好有交帶.所以我都同我啲姊妹講,到嗰日有咩就搵佢啦,佢真係好幫到手.
到結婚嗰日,我有啲朋友遲咗嚟,然後有啲座位亂咗.我先生見我好忙,又因為佢係馬來西亞人嚟,都唔知點處理好.於是佢就直接去同Ronald講「Ronald,我呢度有2個朋友,但我真係唔知點算,你幫我搞掂佢啦!」.然後Ronald佢就去搵到2個位,安排嗰2個朋友坐低.佢真係好勁,連呢樣嘢都幫我搞掂埋!有時其實呢啲嘢要自己安排啲親戚朋友分分鐘仲難搞,多得佢呢個場地負責人幫手.其實嗰晚我好忙都無食到嘢,唯一係進場後,食咗兩碗係佢哋攞俾我哋試吓夠唔夠味,似湯底嘅嘢.但佢哋就打包啲俾我哋攞走食,我返到去食都覺得OK.至於賓客們feedback都覺得啲食物質素OK.場地方面,ClubONE個screen真係好大,好似電影院入面嗰啲隔離2邊有簾,中間就係好大塊布幕嗰種,嗰度樓底都好高.我睇場嗰時其實都無考慮過,所以到播片嗰時到見到畫面好清,啲音響同聲又正又夠清楚,都好開心!最後當晚我哋先俾埋尾數,都係等佢哋攞張單嚟話我知尾數係幾多,佢哋完全唔會俾壓力要我哋俾tips,不過我就自己俾咗啲tips.整體嚟講對場地各方面都好滿意,特別感謝Ronald嘅幫手.
我哋揀喺Club One擺酒係因為有朋友介紹.未去之前上網睇都見到幾靚,好似個backdrop幾靚﹑冇咁悶,感覺新鮮啲,另外場地亦都幾空曠,樓底又高.因為鍾意場地佈置同埋價錢合理,所以決定係度擺.當日銷售嘅時候話會有wedding planner提供,另外有位負責場地嘅同事叫Apple.後來我哋同wedding planner見咗兩次,傾吓當日係點同埋有咩事前要準備,佢都好幫得手.不過以我所知唔係個個都有wedding planner提供,如果可以提供會更加好,因為可以幫手打點一切.
當日係有循環旅遊巴提供,喺五點到八點半會有一架車接載啲賓客到場地,走嘅時候就有三架車接啲賓客去九龍灣地鐵站,交通安排都唔錯.
食物質素方面我自己覺得okay,另外親戚朋友都話比預期中好,味道係okay,但係份量就唔會好多.
另外AV equipment方面啲咪音量就比較細,可能去到後面一兩排就唔係幾聽到
係婚展就被佢場地個裝修外貌吸引,Club One郵輪堤岸係商業寫字樓地下,只係普通會所式嘅場所,但就冇酒店咁貴,去到個場個環境同啲相係一模一樣.
有一樣值得一提嘅,係婚宴當日我地攝影師早拍晚播果到甩漏左一個鐘,Club One好積極咁諗辦法幫我地解決,佢地嘅staff仲直接同攝影果邊溝通,唔會齋坐係到唔幫手.
之前聯絡開嘅職員(唔知Betty定Becky)一直都係到睇住個場,落場嘅staff亦好幫得手.佢地音響器材控制嘅職員亦十分好,因為我地煩左佢地好多次,又話啲片播得唔清楚果啲,但佢就俾左好多建議我地,又教我地點樣同攝影師溝通.


text:
近排睇咗《29+1》,最深刻係呢一句:「如果生命可以重來一次,你會想由哪一刻開始?」我即時喺心入面問自己,然後以前嘅回憶片段就好似菲林咁好快閃過,好快我已經得出一個答案:「唔使再嚟喇,因為我已經好滿意而家嘅生活.」其實連我自己都對呢個答案有少少驚訝,二十幾年嚟,真係無一樣嘢會令我後悔過?有,我都有做錯過決定,信錯過人,亦都錯過咗好多嘢,但係人生就係咁㗎啦,跌過痛過失去過,先會更加懂得珍惜.
好多人都會話:「如果有得再嚟一次,我一定唔會點點點.」但係大家都知道呢個世界係無叮噹,無得坐時光機返轉頭,發生咗就唔會再改變到,所以做每一個決定之前,我都會問清楚自己,係咪無論結果係點都唔會後悔?如果係嘅,我就會衝,咩都唔理,當然如果最尾真係奶咗嘢都無得怨,要自己承受返.我唔係好叻或者好醒目嗰啲世界女,讀書同做嘢都只係盡力做好自己本份,我永遠都記得嫲嫲以前成日同我講:「盡咗自己能力就得.」
究竟一個人點先算係成功?有錢?有地位?有權力?我好簡單㗎咋,開開心心,咁就已經好成功.你估開心咁容易㗎?有好多人有錢都未必開心,可能仲有抑鬱.知足常樂,呢句嘢真係好老土,但其實又好啱聽,至於點先可以做到知足,好可惜係無得教嘅,只可以靠自己去調節.如果以開心為成功嘅指標,咁我諗我嘅人生暫時都算係幾成功.
我唔係咩富二代,又唔係咩大公司高層,我只係一個小薯仔,有份穩定嘅工作,雖然點儲錢都係買唔起樓,但我有好鍚我嘅屋企人同男友,有一班會陪我癲,成日問我幾時結婚嘅好姊妹,有一本屬於自己嘅書,有一班真心嘅讀者(直覺覺得XD),咁都已經好心滿意足嚕.
「如果生命可以重來一次,你會想由哪一刻開始?」


text:
2017年11月14日星期二
豉汁蒸鯧魚 + 蒜蓉蒸節瓜 + 芫茜皮蛋魚片湯 ( 14-NOV-2017 )
( 14-NOV-2017 TUE )
今朝無咁凍喎 所以完全唔記得要拎件外套添 ~
坐早咗一班車 咁去柜員機過數啦 過完數即走 之後有人大叫 : 小姐 我又好自然咁向後望 原來真係叫我呀 因為我唔記得拎番張卡呀 真係邪 之前家姐拎錢 記得拎番張卡 但唔記得拎 最後去銀行備案囉 感恩可以拎得番錢咋 唔係就慘了 ~
早餐食芝蛋治 因為 lunch 食 K 餐 所以今朝要飽 d ~~~~
菇場忙呀 做到呆咗 個腦好實好實咁 ~
Lunch 食 K 餐 真係乳酪 + K 又會令我胃痛 但 Nissan + 乳酪又無嘢喎 等我仲買咗 2 樽乳酪添 @@
仍然忙啦 但時間過得真係好快囉 所以話咁快就放工 lu ~
放工即走 番到屋企即預備晚餐喇 今晚差唔多 7 點幾先開飯 咁今晚煮 2 個丁麵 依家食 1 個丁麵覺得超級飽 下次都係 share 食一個算喇 ~
是日懶餐 - 豉汁蒸鯧魚 + 蒜蓉蒸節瓜 + 芫茜皮蛋魚片湯
豉汁蒸鯧魚 - 里奧大人問我咩嘢魚 ?! 我話我仲識得蒸咩嘢魚丫 好在佢對食無咩要求 ( 有都無辦法 呵呵 ) 同埋佢都鍾意出街食 所以我煮嘢唔會有壓力呢 ~
蒜蓉蒸節瓜 - 懶呀 切粒最快 諗住 12 分鐘搞掂 不過有 d 都唔熟嘅 所以留番聽晚再食 ~~
芫茜皮蛋魚片湯 - 里奧大人話熱氣 咁又滾呢個下火湯比佢啦 ~
洗埋碗都 8 點 抖陣就去徑步喇 我徑咗 1 個圈 突然搞肚痛 要即飛番屋企 之後再去徑步 ~
咁我無同里奧大人講嘛 反正會落番黎 之後佢話望咗好耐都唔見我 以為我去另一邊做運動 之後再係咁望都唔見我 以為我哩埋整鬼佢 正想打比我嘅時候 咁啱我就黎到徑步 我估唔到佢原來會望我架喎 ~~~~
番到屋企即沖涼再敷 mask 咁我敷住 mask 睇行程 咁叫里奧大人拎支筆比我 我望住佢講唔該嘛 佢個樣嚇一嚇咁呀 笑死我 已經唔係第一次咁驚 我問佢真驚定假驚 ?! 佢話下次如果我敷 mask 要同佢講聲囉 哈哈 ~
呢排 11 點幾都無咩睡意咁 所以今晚成 12 點先瞓呀 我估應該係每月一到瞓得太多 依家唔係成日咁眼瞓 好在番工都精神咋 ~
標籤: 肥在家煮食篇
訂閱: 發佈留言 (Atom)


text:
本來我對 劉德華 呢個人無乜期望,因為跟娛樂得耐都知,佢只不過係一個識得鑽營嘅古惑仔,同黎明係真心膠係唔同.而 劉德華 幫團結香港基金宣傳果個生仔無屎忽嘅東大嶼山填海計劃,我唔意外,呢個係呢條友嘅本質,只不過,佢應該知道佢自己支持緊一個生仔無屎忽嘅project,祝佢同董建華一樣早日暴斃都唔係好過份嘅講法嚟.
劉德華 支持緊一個點嘅生仔無屎忽project
劉德華 支持緊一個點嘅生仔無屎忽project,東大嶼山基本上一遇到風暴無險可守,無地形可以阻隔,但係一旦嚟風暴潮,有如小型海嘯,死傷難以預計,上次山竹之役將軍澳同杏花邨仲膠唔夠?都未計風暴潮造成西貢污水處理廠,鯉魚門舊軍營等地重創,大家想像一吓,東大嶼山填海不單破壞生態,而且仲要住喺果度啲居民人命做代價,你話呢啲project唔係生仔無屎忽project,又係乜project,攞後世子孫福祉嚟開玩呀, 劉德華 .
我知 劉德華 一向好鍾意邊個掌權擦邊個鞋,彭定康喺香港果陣擦英國人鞋,英國人一走就用華語大唱自己係中國人,呢條友擦鞋核突唔係第一日,但擦鞋搵食都應該仲留番少少底線俾自己,只不過 劉德華 最後自己選擇一啲底線都唔講,所以我一向都祝幫團結香港基金做嘢果啲友仔早日暴斃,我對 劉德華 態度一樣,有人唔做,走去做鬼,所以被人咒早日暴斃,與人無尤,亦都係呢個原因.
當然, 劉德華 呢挺仆街,都唔係第一個藝人係咁,否則唔會有人仆街嘅XO果個叫成龍,只不過呢啲鑽營所為,過於難睇,根本過唔到人,一如楊紫瓊,佢叫有啲貴氣嘅南洋華人,好歹都係一個一口流利英式英文嘅拿督,只不過,呢條友納吉當政果陣狂擦納吉鞋,納吉一仆街,就做篤爆納吉果套電影嘅聯名監製,呢啲咪叫食相難睇, 劉德華 都係一樣,食相超難睇,你叫香港人點尊重你呢啲藝人,喺英美,一線藝人係有自己嘅stand,同埋唔會隨便同啲仆街為伍,你見荷里活啲名人爭相同Trump拉關係未?大把人同Trump劃清界線添,華人藝人,幾時學識有啲骨氣.


text:
現時29歲嘅禾確特,2018年1月轉投愛華頓,雖然出身修咸頓青年軍,但年僅17歲已經加盟阿仙奴,喺雲加手下效力長達12年,阿仙奴可以話係佢嘅「第二母會」,而佢亦為阿仙奴上陣397次射入108球.對於上季中下定決心離開阿仙奴,禾確特表示係艱難嘅決定,但自己當時已對足球失去熱誠:
「我唔會講大話,當時我已經有少少覺得對足球失去熱誠.因為我有過一啲好表現,但就總係冇機會繼續上陣.為阿仙奴射入100球對我嚟講係一大成就,但最後嘅一年半係好難捱,冇辦法進入出場陣容,真係好難捱.
我想再次感受到足球帶俾我嘅快感,但我覺得已經唔會喺阿仙奴搵到.當時艾拿戴斯 (時任愛華頓領隊) 搵我,我就覺得係機會喇.我搵返享受嘅感覺,開心到冇得更開心,我帶住笑容踢波,重新愛上足球.」
禾確特又話,現任領隊馬高施華好似雲加:「佢好似雲加,鍾意打悅目嘅壓迫足球,控球在腳,節奏快速.呢度嘅訓練強度好高,不過我就係鍾意咁.」
對於重返酋長球場,禾確特話:
不過今次會唔同,我覺得好興奮,好想睇下我哋同佢哋比較,去到咩水平,我覺得我哋有機會.」
接受《Telegraph》訪問時,禾確特講明,入波照樣會慶祝:
「我會慶祝,我諗阿仙奴球迷會尊重.點解我唔可以為新球隊同球迷慶祝呢?佢哋遠道而來,就係要享受嗰一刻.有啲球員唔會慶祝,冇問題,不過我唔係咁樣嘅人.我想同我嘅隊友同球迷慶祝,佢哋而家係我嘅球迷嘛.」
可以睇得出,禾確特對於舊東家並冇半點唔尊重,只係佢嘅生涯已經展開新一頁,佢認為自己亦需要向愛華頓球迷負責,只要佢唔係好似艾迪巴約,雲佩斯嘅慶祝方式咁有挑釁意味,咁樣係冇問題,相信佢亦都唔會咁做.
不過,禾確特講到自己喺阿仙奴有好表現但得唔到機會,請恕不敢苟同.效力長達12年,禾確特試過以要求踢正前鋒為條件續約,表現隱形之後,又話自己應該踢翼鋒.身為翼鋒,突破能力,傳中質素同樣12年如一日毫無進步,作用極為單一,當然教練有責任,但佢亦並非無緣無故失寵.反而,雲加對佢耐性已經太多,拖拖拉拉反而害咗佢,個人認為佢起碼三,四年前就應該離隊尋求新環境衝擊.事實上,禾確特今季喺愛華頓表現不俗,聯賽上陣5場,已經貢獻2球1助攻,其中對般尼茅夫一仗,首先單人匹馬引球反擊單刀建功,及後再次形成單刀威脅造成對手犯規領紅,如此銳利度已多年不見.
Source: Sky Sports,Telegraph


text:
(食 ❤深水埗)新鮮.鮮甜.好味♬ 愛上金湯既鍋居打邊爐✿
一大班朋友成日最煩就係諗食乜好,
又要唔食生,又要唔食辣又話唔鐘意食炸野
除左放題之外,仲可以有咩選擇
當然係港人最愛,一年四季都會食既打邊爐啦
打邊爐既好處就係你自己鐘意食咩就淥咩野食
你鐘意食辣?又可以揀麻辣湯底
鐘意食濃咩既又可以揀d沙嗲湯底
鐘意食清d 既又可以食皮蛋莞西湯底
不過今次邊爐達人就話帶我去番
上次食唔到既火鍋店--鍋居
之前一路都聽過佢地呢間火鍋店食物品質不錯
加上今次老公又係附近做野可以有佢幫手睇住阿仔
大家都可以有份食下野咁啦
重要係今次黎食,有d 正既新鍋底可以試下
因為佢地話一場黎到點可以唔食海鮮
所以今次經理就介紹一款好岩係食海鮮既湯底
名為"金湯加拿大蟹鍋 $168"
話明係蟹鍋當然有蟹啦,仲要係大大隻都幾多肉食架
而湯底點解叫金湯?因為主要有南瓜同蕃茄一齊煮
係未打邊爐飲左個湯好鮮甜呀,不過薑味就重左d
今朝我地點選左兩款既主海鮮分別就係有蟶子王及大元貝
首先係有蘇格蘭蟶子王 $48/隻
蟶子王真係好夠大大隻又鮮甜,
不過記住只可以淥大約30秒就好啦,
太耐就會唔好食架啦
完全唔洗點上任何既醬油都已經好夠味
反而點左仲會失真左本身海鮮既甜味
另外就係經理推介既好新鮮又大隻既鮮甜大元貝
呢隻元貝配埋金湯既湯底好夾,
真係係街市唔識人真係唔識買到咁靚既海鮮食
即使係湯底入面滾完再夾起都唔會縮到食唔到D 乜落咁
當然大前題係唔好擺左落去又唔拎上黎啦
咁真係咩都假啦係唔係先?
除左海鮮,係鍋居朋友話唔可以唔叫佢地既牛肉試下
所以今次我地主要叫左呢個好抵食既
極品肥牛粒 $68
肥牛粒粒都有肉同脂肪都成比例,食落啖啖肉
絕對值得一點!!好味一碟都唔係好夠喉
可惜係我個日遲左到聽講好好味既
最貴既至尊手切肥牛已經賣曬.....
另外仲有一些真係唔係任食邊爐入面食到既
新鮮手打,親自包的食品
而係呢間店入面有幾款食品係廚房親自自己打
好似有兩款手打丸子,真係自己整過除左蝦之外
墨魚丸真係唔好再預我啦...
又煩又多工序,重點係又曬力
手打鲜蝦丸 $78/客
手打墨魚丸 $78/客
另外就係餃子雲吞類,要弄得好食
首先要弄好個"內涵",仲要令個皮薄"涵"靚
真係少d心機都唔得,重點係又真係好好食
可惜係我唔食得韭菜,聽朋友講佢地d 料好足
唔同平時d麵鋪食個d 咁樣
重點係,你知我呢d 要睇仔既多數都係擺左入鍋,
等到有時間先再夾黎食架啦
又好似唔會有又爛又散既跡象,雲吞啲皮好薄
不過啲蝦再多啲就最好啦
自製雲吞 $52/客
紫洋蔥香菇餃 $58/客
自製韭菜餃$48/客
除非以上介紹左既食品,我地都仲叫左稻亭烏冬,
蜂巢豆腐,娃娃菜等等,
豆腐吸曬湯底入曬味好好食,
烏冬我仔仲食得津津有味唔怪得朋友仔話再番轉頭食多次啦
聽講黎緊入秋又有新湯底仲唔係有籍口黎試新菜式?
雖然逐點計既邊爐店或者好似好唔抵食,
但當想食食品既物質,鮮甜新鮮或者要擺一間未必有靚既擺盤,
反而有質素既食店或者已經仲開心?
這兒是鍋居火鍋專門店
深水埗福華街 191號地下
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com
IG: angelbaby811


text:
泛民咁著緊議席因為廢柴
李兆富控告葉劉淑儀誹謗花生到極點.文題講泛民同呢單花生無厘啦更喎.
呢櫃花生嘅源頭來自鄭經翰嘅 D100 批鬥李兆富「收錢做嘢」幫領匯保駕護航.但其實只要有留意開李兆富 (或他筆名利世民) 有關經濟角度嘅文章,會好清楚佢係一個經濟右派,仲要係美式右派.唔好講左,右主張有何問題甚至對與錯,李兆富嘅「信仰」就係零管制,完全自由的讓子彈飛,收錢與否根本唔會影響到佢對領匯的取態.
為何 D100 會咁樣批鬥佢,响當前有謂「私怨大過天」嘅氣氛環境,私人恩怨是不能排除,實情小弟就答你唔到.反而 D100 點解可以作出呢個行動,先至值得討論,並可以引證到小弟稱為「飯桶」嘅泛民派系政黨到底有幾廢.
香港政圈有一個沿襲自小農奴隸基因嘅傳統觀念,就是從政或論政都是「門前三畂田」以外的事,即是「食飽飯無嘢做」先至會做.然後的,就是政治涉及社會權益,認為從政或論政定當身家清白.兩點結合起來就是「反正都係無謂嘢,又懶係偉大的『為人民服務』,唔應該從中取利」.但同時地有另一相反角度,出自「升官發財」呢四個字,意即為官者也不過是為錢財利祿.而古代政治制度特色之一就是絕對權力,藉權斂財如家常便飯.但好多時為官者貪得無厭繼而影響到社會權益同秩序,於是乎就產生「公職當不取分文,要食飯就唔該返屋企耕返好三畂田算啦」與及「從公職取利者都是不義之徒」嘅思想.
呢種思想除咗成為堆所謂左翼嘅友仔可以成日高叫「資本家可恥」嘅基礎之外,亦同時可以就一啲社會議題大叫一句「呢條仆街收錢做嘢,唔中立唔可信」輕易地Spin,搶佔所謂道德高地,甚至再然後搞爛個議題亦常有發生,例如 HKTV 發牌事件就是例子.又例如小弟當年有份參與嘅尖沙咀碼頭巴士總站保育運動,去到第三階段 (2010-2011年) 政府提出方案涉及天星碼頭改建以增加收益協助維持渡輪營運,有班左賊就Spin「收九倉錢做嘢可恥」.清楚可見「收錢做嘢」係幾咁易用兼好使好用.無可否認,過去20年唔少人「收錢做嘢」為港共傀儡政權做大量仆街事,就令到「收錢做嘢」Spinning 可以大行其道.
只不過幾個好現實嘅問題,從事公職表面雖無付出勞力,但怎說都要花費精神時間;而相反地呢啲小農視為「無謂嘢」又唔可能無人做,但「公職當不取分文」的話,從政或論政唔駛食飯咩?引伸出嚟,從公職取利根本係應該,只不過「收錢」之後「做嘢」會對社會產生好處還是壞處,先至係要思量同進行判斷嘅焦點.
之所以論到飯桶廢柴,第一就是唔會去做判斷「做嘢」對社會嘅效果是好是壞,總之望到有金錢,利益成份就視之為惡.但是呢,第二嘅係飯桶幾十年嚟長期嗌窮,開口埋口「無金主支持」.一方面嗌無錢,另一方面就「收錢做嘢正仆街」,人格分裂症是也!
再推上一個層次,就是「收錢做嘢正仆街」而為要維持佢哋認為嘅「身家清白」,成日周圍打人心口,呢樣都算.只顧「資本家可恥」嚟維持佢哋心中「站在人民的一方」嘅思想,搞到有啲財政實力嘅人都敬而遠之.事實上,香港商界唔係鐵板一塊,尤其是689暴政之下體驗到痴實共匪,緊跟政府同黨嘅路線,唔得罪中央都未必有運行,唔少商賈心底裡陸續轉變取態,願意向泛民提供支援,包括財政或其他形式.但見到只會鬧,點俾得落手過你哋呀.
又要維持「身家清白」又唔要「勾結資本家可恥」,可是自身財來無方,無咗議席,點可以獨沽一味响6471「春秋二祭」做乞兒咁向市民伸大手板!反映飯桶們係真正嘅仆街,亦引證到點解佢哋咁著緊議席.
最近同三位政界/傳媒元老級前輩吹水閒聊,佢哋都不約而同講「泛民政客最失敗之處,唔只係响議會無所作為,仲有係除了議席之外唔識其他途徑搵錢,尤其是做生意」.
唔講唔覺講開好覺,回望過去近30年,飯桶政客尤其是民主黨,工黨嗰啲,除了做議員之外有何「搵錢才能」?要是泛民有相對穩健 (唔一定豐厚) 嘅財政來源支撐到政治運作,或者最簡單嘅食飯問題,就唔駛望住議席流晒口水,為咗選舉不擇手段到無底線狂搬龍門;唔會撳住第N梯隊唔俾佢哋發圍,亦應該唔會對有「堅砌」意志嘅政壇新丁視之為敵.就是今次(根本唔應該出現嘅)補選,飯桶將2016-2-28 「議席原屬XX黨就歸XX黨」拋諸腦後,當青年新政透明,甚至千方百計,扭盡六壬,不擇手段阻止游蕙禎同梁頌恆兩位MP 出聲,進一步證明「飯桶只能靠議席維生」之說係幾咁實在.
唔好話無人提醒,得一兩口井俾你哋抽水遲早乾塘.泛民無本事 (包括議政,執政同搵錢) 就唔該躝屍趷路.
後記:要咁顧忌「收錢做嘢」或利益輸送的話,唔該啲議員咪再提倡要開辦乜嘢巴士線服務居民,因為成功爭取開到線巴士公司有錢搵,仲唔係「收九巴/城巴/新巴錢做嘢嘅仆街」
返回主頁
沒有留言:
訂閱: 發佈留言 (Atom)


text:
Wikipedia:架生
維基百科整咗啲架生方便你去睇,改同埋更加方便去瀏覽維基百科.要用呢啲架生,你一定要有個戶口,重要簽咗到先用到.
架生分類[編輯]
維基百科嘅架生分幾類:
- 瀏覽架生
- 中文字架生
傳統字同簡化字對換,只係得粵語維基百科有
- 編輯架生
方便你去改嘢
- 用戶界面架生
方便瀏覽
- 資料同兼容性架生
安裝[編輯]
架生並唔係你一簽到或者開咗戶口就可以用,你要設定咗先用得,要設定,睇睇點做:
- 簽到/開新戶口
- 係右上角撳「我啲安排」
- 入到去「喜好設定」,撳「小工具」
- 你想要嘅架生
- 去到最低下,撳「儲存」
- 搞掂
工具介紹[編輯]
瀏覽架生[編輯]
家下有一個瀏覽架生,就係「導航popups」,呢個功能可以令到你一將mouse移動去連結道,就可以睇到嗰版有啲咩.
中文字架生[編輯]
傳統字同簡化字對換係呢個分類下面嘅一個架生,由於粵語維基百科用嘅主要都係傳統字,所以整咗呢個架生畀簡體字用戶用.
呢個架生有問題嘅話,可以去呢度傾下.
編輯架生[編輯]
編輯架生有六個.
- Friendly係一套畀Firefox,Safari同埋Opera用嘅工具來整到維基百科更友善,協作自動化,好似歡迎新用戶等.
- 用HotCat可以好容易噉加/拎/轉一版嘅分類,有埋名建議 [ 睇例子 ]
- refTools工具就會加一個『引用』掣到編輯欄去好快噉加入一啲成日用到嘅引用模.
- Twinkle係一套畀Firefox,Safari同埋Opera嘅工具去整自動共有工作好似報告破壞,警告破壞同埋請求刪除.
- wikEd,一個全功能整合嘅文字編輯器,畀Firefox / Mozilla用.
- 正則表達式.
用戶界面架生[編輯]
用戶界面架生有好多個,佢哋嘅功能喺喜好設定裏面介紹咗.
資料同兼容性架生[編輯]
一共有三個架生,佢哋同樣喺喜好設定裏面介紹咗.
如有問題…[編輯]
如果你用架生有任何問題,可以去城市論壇技術板傾.


text:
陳茵媺(Amiee)上月趁暑假,一個人帶住三個仔女飛回加拿大娘家,11號晚回港,「愛妻號」陳豪親自到機場接機.晚上九時,Amiee一拖三現身,大仔Aiden坐喺小型行李箱上,二仔Nathan及細女Camilla則坐在BB車上.同老婆仔女無見面成個月,陳豪第一時間唔係睇小朋友,而係鍚咗老婆先,真係勁Sweet,之後陳豪再同三個仔女逐個親吻,場面溫馨.
陳豪為廣大老公作出一個好好的示範,老婆咁辛苦一個人帶住三個小朋友來回加拿大同香港,作為老公嘅,好應該第一時間畀老婆一個愛的Support:「老婆一個人湊三個細路咁辛苦,湊仔真係難搞呀.」陳豪為咗補償太太咁辛苦,所以計劃同Amiee嚟個二人旅行,咁會唔會趁機再造人呢?陳豪說:「依家已經夠晒熱鬧,我哋只係想二人世界咋﹗」
Amiee今次一拖三返加拿大,實在唔容易,真係一個Super Mum!聽到老公陳豪話佢哋唔喺香港時,覺得好空虛,Amiee笑說︰「我哋好掛住佢,佢都好掛住我哋,但因為工作所以佢唔可以同我哋一齊飛.(好似話仔女玩得好開心,沒咁掛住爸爸?)嗰邊好多屋企,日日都帶佢哋出街玩,佢哋日日都玩得好開心,但都成日話有掛住爸爸.」
點擊瀏覽《香港01》更多內容和圖集
你可能感興趣:
(殺手)黎耀祥及陳豪兩大視帝聯手 但造型有天淵之別
(美女廚房)蔡思貝煮嘢出奇地好味 人妻人母賴慰玲竟然最唔識煮


text:
姊妹裙專門店 Inezitar Production Co., Ltd.
服務詳情
評語 提交評語
姊妹裙訂做由我婚禮的姊妹負責,起初她在網上選了2至3間比較合適的店舖讓我選擇,因為呢間店舖的地點方便,款式選擇都多,所以最後選了呢間.
我同d姊妹上去間舖睇款,我哋見到d款都ok,就決定幫襯佢四條裙,而當天我亦立刻付款(全數).其後,姊妹們就分別自己約時間上去舖頭度身(婚禮前幾個月).但等到婚禮前一個月,間舖頭仍然冇打電話來叫我的姊妹上去fitting,於是我就打電話催吓佢哋,當時啲sales嘅態度已經唔多好,啲sales話佢哋係照order做嘢,總之d裙一返就會call我.我之後再打電話去催咗一次,終於佢哋喺婚禮前兩星期打俾我,話d姊妹裙已ready,可以請姊妹上去fitting.不過,我其中一個姊妹比較忙,一星期只有一天可以前往試身,於是佢就自己打電話去舖頭約時間,但個姊妹同我講不單只約不到時間試身,仲俾個sales鬧.
跟住我就打電話去了解吓發生咩事,同埋同佢講佢哋咁遲先通知我d姊妹上去試身,真係好難就時間,問佢可唔可以讓個期俾我個姊妹上去試身,但個sales話唔可以.過咗大約兩,三個小時,有個自稱係manager的男士打電話來鬧我,話係我姊妹嘅問題,唔關佢哋事,仲問我洗唔洗聽返電話錄音.
我覺得佢哋咁嘅服務態度完全唔可以接受,我幫襯仲要俾人鬧,當時我真係嬲到不得了,所以cut咗佢線.點知第二日,我一開facebook,就見到間舖頭post咗段嘢(列明我的訂單編號),話我哋有問題,唔配合他們公司的policy,叫其他客人要盡量配合佢哋的policy.雖然我好嬲,但因為仲有唔夠兩個星期就結婚,我都唔想同佢哋再糾纏,所以冇再打電話去.
最後,約唔到時間嗰個姊妹都冇去fitting,只是托其他姊妹幫佢拎埋條裙就算,而幸好其他姊妹上去fitting都順利.我覺得overall嚟講,呢次真係一次好差的experience,根本冇理由鬧客人,而且佢哋預到d時間真係好"抆",婚禮前兩星期才叫客人去fitting.
1368


text:
人類係感情嘅動物,無時無刻都想有個人可以填補到一顆寂寞嘅心,最好當然可以同時滿足埋空虛嘅肉體啦!不過對某啲星座嘅男女嚟講,卻係先要講性再談情,咁先至啱佢哋心水.究竟邊個星座嘅男女咁思想開放,要床上體驗完至嚟精神交流呢?
山羊座嘅男女大多數都係先講性後談情,喺家陣呢個觀念開放嘅年代,梗係容易搵到拍乸,上完床後再慢慢揀都未遲啦!咪以為山羊男女好豪放,只係佢哋唔鍾意玩愛情遊戲,乜嘢追追尋尋,乜嘢愛得纏綿都唔係佢哋嗰瓣,反而明刀明槍嚟個肉搏大戰,至啱佢哋心水.咁係咪代表佢哋只係有性冇愛?非也,因為佢哋覺得,得到心靈滿足嘅先決條件,係要滿足到肉體.只有肉體嘅合拍度夠高,心靈自然得到滿足.難怪山羊女AV女優石川優實,話一定要搵到個靈慾一致嘅男友啦!
表面上嚟睇,天蠍座嘅男女性觀念相當保守,若然唔係深入了解一段長長長時間嘅話,佢哋都唔會同你曳曳.查實天蠍係個好矛盾嘅星座,一方面佢哋要表現得矜持,唔敢咁易同人行埋,另一方面卻由於天蠍係個精力旺盛,性慾相當大嘅星座,好想同人有進一步嘅接觸.就係佢哋呢種規矩得嚟,又好想狂野一番嘅性格,若然先挑起佢哋嘅慾火嘅話,反應便會相當激烈,跟住再同佢哋談情,就好似天蠍座AV女優兼潮吹天后紅音螢咁,當觸發佢嘅慾火,便會體驗到另一番滋味!
好多人揀對象,都想要慢慢了解一排後,至會跨越最後嘅雷池,齊齊上床尋快樂.不過講真,呢個年頭遇到好嘢就要快啲手,慢啲都會畀人捷足先登,到時真係喊都無謂.既然難得遇到心儀嘅對象,梗係要搶先出擊,因此最鍾意玩快刀斬亂麻,唔鍾意歎慢板嘅白羊座,就有機會極速得米!日本白羊座嘅AV女優牧瀨美沙就係一個好例子,阿妹不但主動又夠放,遇到心儀男士更會主動出擊,佢話遇到個好男人就要食咗先,好過事後慨嘆得唔到嘅葡萄係酸嘅喎!
撰文:魂


text:
[普巴上-兩度成魔的前世今生]
上星期同利物浦踢成一比一嘅大戰,大家肯定無錯過啦!
既然雙方都未能踢出最佳水平,火藥味亦唔係太濃,報道焦點自然又落係普巴身上.
成場賽事佢無論無論係攻守方面都患得患失,屢次係中後場交失傳波,
更加係禁區內犯下天條,令曼聯失左一球十二碼.其後由伊巴扳平為球隊保住一分.
佢嘅表現難免再一次受到質疑,但我頗有信心佢可以克服壓力.
因為係未成為職業球員之前,佢已經係聚光燈下踢波.
普巴十六歲係法國踢緊本地青少年聯賽嘅時候,已經吸引到曼聯同阿仙奴注意.
佢同所屬球會Le Havre (夏華)原本有一份潛在嘅合約,
最後係一遍爭議聲下選擇成為曼聯青年軍球員,同家人移居英倫.
成魔後佢嘅表現穩步上揚,用左三年已經由青年軍,走過U18,升上一隊.
係足球遊戲Football Manager入面早已係明日之星,成為紅魔新竉似乎只係時間問題.
不過唔出人意料又點算係普巴丫?
2011年史高斯第一次退休,中後場傷患連連,相信大家對卡域克踢中堅嘅情景仍然歷歷在目.
聖誕快車期間,中場中位置出缺.
主場對布力般一役,朗尼,吉遜,費查都缺陣,普巴以為自己終於可以係奧脫福正選彼甲.
可惜嘅係,費格遜竟然寧願起用拉菲爾踢中場中,都無比佢一個上陣嘅機會.
曼聯最終以二比三落敗,費爵爺七十大壽未能盡興之餘,普巴更加係心深傷透.
呢件事影響左兩者嘅關係,賽季後普巴離開曼聯,以自由身身份轉投祖雲達斯.
可能你會覺得呢個係理所當然嘅決定,
但19歲已經有膽量放棄等待出場時間,決心去一個新地方由零開始,
重新證明自己,就可以知道佢有幾強嘅意志,同埋自尊心.
去到意甲後,佢嘅發展可以講得上一帆風順,
第一季已經為老婦人上陣三十七場射入五球,其後更成為球隊四奪意甲聯賽冠軍嘅重心球員.
年僅廿三歲已經踢過歐聯同歐國盃決賽,雖然分別輸比巴塞同葡萄牙,但總算累積左難能可貴嘅大賽經驗.
歐國盃完結後,普巴以一億五百萬歐元轉會費重返曼聯. 為球壇上演左最貴嘅一集愛回家.
若果當年佢選擇留係曼聯發展,等做中場接班人,佢好可能會變成四不像甚至係工兵型中場,典型例子就有師兄卡華利. 畢竟費格遜嘅哲學入面,驚人嘅創造力並唔係中場中嘅首要條件,太勇於中路突破反而會令中場線攻守失衡.
相反,正值足球員吸收能力最強嘅階段,佢去左一個球員風格,戰術,閱讀球賽方式都大不同嘅球隊. 身邊可以學習嘅前輩係大師級球員如派路,馬治斯奧,維度爾等.
加上一定嘅出場機會,令佢實力突飛猛進.
正正因為呢次轉會,先令球會同國家隊領隊都遇上"幸福的煩惱",因為佢嘅能力同視野絕對可以勝任進攻中場,box-to-box,又或者墮後較炮嘅防守中場.
傳媒同球評家普遍認為放走普巴係費格遜執教生涯中最大嘅錯誤.
事實係,普巴當日唔走,今日就無可能成為全球身價最高嘅球員.


text:
可樂通常唔係要嚟飲就係要嚟煮嘢食,總之都係放入口呑落肚嘅用途居多,你又估唔估到原來可樂仲有好多得意又實用嘅用處?唔可以令氧化嘅飾物重獲新生之外,仲可以用嚟洗頭令頭髮變靚添?!刻mark低呢幾個用法,就算可樂擺到冇氣都唔洗丟咗去咁浪費嘛〜〜
1. 去鏽
啲飾物戴得多就會氧化變黃變暗,想戴出街又覺得條鏈變咗黑色唔好睇☹ 喺呢個時候可樂就係你嘅救星!只要用可樂浸住氧化咗嘅飾物約一個鐘(純銀效果最明顯,普通金屬未必有明顯效果㗎!),再用清水沖洗之後抹乾,就會有件新買一樣嘅飾物啦!可樂含有嘅磷酸可以帶走氧化銀同鏽漬,所以除咗飾物之外,屋企如果有生鏽嘅工具都可以用可樂去鏽㗎〜
2. 洗頭
通常倒瀉可樂喺樂上第一個反應係好·討·厭!一來整污糟啲衫褲,二來又搞到個身黐立立咁,但竟然有人會將可樂倒落頭度用嚟洗頭,仲要用完效果十分滿意?!唔少Beauty Blogger用完可樂洗頭之後都話覺得頭髮柔順,蓬鬆咗,有啲仲會有自然卷曲嘅效果添〜你又夠唔夠膽試下?
p.s. 如果染髮後覺得顏色太鮮或者太深,都可以用可樂洗一洗走啲顏色.
3. 去除香口膠
如果只係件衫黐到香口膠仲可以用冰整硬舊香口膠然後摵落嚟,但如果係黐咗喺頭髮上面就有冰都冇用啦,唔通真係要剪咗佢?😭 NO NEED〜只要你用倒啲可樂喺香口膠度,可樂入面嘅碳酸同磷酸會令香口膠失去黏性,慢慢捽就捽得甩仲清得好乾淨添!
4. 洗廁所
廁所有漬擦唔走,不如試下臨瞓前倒一支可樂落廁所入面,由佢浸住啲漬一晩,第二朝起身只要沖一沖廁,白淨馬桶就即刻返返嚟〜原理都係透過可樂嘅碳酸同磷酸去分解污漬,睇嚟碳酸同磷酸係家居清潔好幫手🤔


text:
神奇,頂級,超卓
第四回龍馬脱藩マラソン(番外編)
時間倒流返前少少,大概仲有半個幾鐘終點先關門果陣時,大會有個廣播,就話比賽仲未完,如果可以請大家一齊去終點度幫衝線嘅跑手打氣
我同宇都宮先行都落左去睇,川口先生岩岩返到就去左食飯
每次係好遠處見到有跑手轉入去,所有人都會拍手同大叫加油,哩樣係我跑咁多個比賽未見過,有跑手幫其他跑手打氣
望下個鐘,每次都諗會唔會仲有人到,佢地仲趕唔趕得切,其他跑手都估哩個人會唔會係最後一個衝線
現實好殘酷,係淨返1分鐘左右時間,離終點大概300米左右距離,有兩個跑手岩岩轉入最後大直路…
果一下我個人都忍唔住,跑過去幫佢地打氣同提佢地淨返時間唔多,但如果加油用力跑過去可能仲趕得切,終點前100米左右有條橋,佢地去到果個位時仲有20秒,但果100米對於佢地黎講真係太長太遠,始終經歷左42公里路程,最後佢地以6:00:10衝線,雖然衝線,但實際上DQ左,可惜
我果下同宇都宮先生講,佢地NET TIME其實可能係6小時以內,如果佢地起步果陣時企前啲可能就趕得切…但命運係咁就係咁,無辦法
第四回龍馬脱藩マラソン(下)
本來打算一朝早執好野就博有冇順風車可以車我過起點果邊,不過宇都宮先生有車就搭佢果架唔洗走出去自己搵
一早起身沖個涼換好衫執好野準備好晒,食左個隔夜蜜瓜包之後就上車,去到停車場停好車,發現原來周圍都係愛媛車牌,仲多過高知,其實我仲發現有福岡車牌,我當初一個終極計劃就係搵福岡車牌嘅車睇下有冇可能搭順風車返到福岡…就算唔到福岡返到去九洲都好丫…
第四回龍馬脱藩マラソン (上)
黎日本之前一直都好想跑嘅一場馬拉松,係四國高知縣梼原町舉行
以板本龍馬180年前由土佐脫藩時所行嘅路線組成,由土佐跑到伊予邊境,高低差550米登山馬拉松
前身係四国カルストマラソン,不過後來停辦之後就改左個名叫龍馬脱藩マラソン
高低差550米即係點,我拎佢同渣打馬拉松做個比較
哩張係龍馬脫藩馬拉松標高
前20K基本上係一直上一直上,,直到20K脫藩地點之前果4公里一共上升320米 “第四回龍馬脱藩マラソン (上)” の続きを読む


text:
其實上一集電影已經好圓滿,四個人三個結左婚仲有乜野可以講
結果佢地行左呢條路,其實都算正路...
今集係圍繞「婚姻」呢個topic:Stanford同Anthony結婚,Carrie同Big的婚後生活,charlotte湊女ge煩惱,carrie個侍從同o係印度ge太太ge關係...等等,不斷係講結左婚點點點…正路ge處理但成個舖排好膚淺…又,幾個single girls變成desperate housewives (雖然samantha冇結婚,但佢咁desperate for sex..XD),實在係wtf
本集ge故事其實可以話係亂來,坦白講stanford結婚o個段幾乎冇必要,個故仔大部分係講佢地去阿布扎比旅行ge經歷 (對了,明明係sex and the city, where is the city? NYC ge戲份加埋有冇10分鐘?),前面o個part除左俾d老公出下場之外幾乎冇用,真正個故事係由smith套戲個premiere開始....好多枝節亦係唔知點解會o係度:同miley cyrus撞衫,個唔知邊度爆出來的丹麥建築師,miranda同charlotte一路飲一路傾...最尾o個十五分鐘佢專登將d可能出現ge troubles都爆哂出來(好似放煙花最後o個幕咁),唔好意思,其實真係ok cheap
幾個主角亦嚴重overdressed,尤其係carrie同big去完婚禮番屋企之後,嘩,carrie o係屋企都著到好似去飲咁?以前唔會咁架喎…product placement繼續厲害,有一幕係carrie同big一齊梳洗,我見佢地個廁所擺左好多樽唔同ge野,即係呢,真係有人將d用品咁擺法嗎?
人物戲份極度唔平均…電影繼續carrie-centred,samantha同charlotte就差唔多,miranda幾乎係隱左形,如果唔係同charlotte「sip」o個場戲佢幾乎o係個旅行入面係隱形的…我最愛ge miranda竟落得如斯下場實在係要痛心疾首 XDD 另外,carrie,真係拜託,如果真係有下一集,請著番多d衫,同埋唔好再有close up鏡頭,今集佢畫眼線o個幕實在係慘不忍睹…其他三個都冇佢走樣走得咁快…幾個老公係咁咦出下就算,big的戲份已算多但好冇野…客串ge penelope cruz同miley cyrus真係客串下…初初仲以為penelope cruz會有多d戲....
總之成齣戲故仔連製作都幾差下,不過呢,雖然如此,有一樣野幾乎令我可以唔理呢齣戲ge缺點,就係...
呢齣戲極之好笑,我幾乎由頭笑到落尾,我唔係誇張,我笑到塊面好支力,呢齣遠比任何一集好笑…好多笑位其實幾硬滑稽,但又真係令人幾開懷…另外,今次d對白比上集witty
有機會想睇多次,希望呢齣唔係o個d只會令人笑一次ge戲…
80/100 (呢個分數包含左好多感情因素o係入面 XDDD)


text:
Miss Bride
服務詳情
評語 提交評語
其實我去過Miss Bride 2次,係第二次先租,咁啱都係Bonnie(好似係呢個名) serve我.我覺得佢好好,第一次試完無揀啱,又無黑面,叫我試完揀啱先返轉頭,又俾我影相.佢仲話你2-3日內都可以返轉頭用返呢個價錢租,完全無hard sell!後來我第二次係網上面見到佢哋放嘅新款覺得幾好,就再上去租,因為我想揀返件紅色嘅敬酒晚裝.不過我諗可能因為Miss Bride喺中環地區所以mark up係勁啲,我係其他地方見到同一樣嘅裙款Miss Bride會貴20-30%左右.不過Miss Bride嘅環境同service係好好,可以彌補到,佢哋唔sell人又肯俾我影相!
3000
Miss Bride係我朋友介紹我去,一入到去佢哋喺中環間舖就覺得環境好靚,而且啲婚紗都好靚同特別.雖然價錢唔平,但我諗反正樣樣都慳咗啲,所以著喺身上面嘅就花多少少錢,等自己靚啲都唔過份吖!其實決定用Miss Bride前我都試咗其他好幾間,但已經唔記得了啲名了.
佢哋唔收試衫費,可以任試,而且服務態度超好,唔似我之前去過其他婚紗店啲人寸寸哋.Serve我嘅嗰位staff真係好好,個老闆娘亦都好nice.嗰度啲衫都好靚,只係晚裝款相對唔多,揀起上嚟有啲困難.Fitting嗰時佢哋都會俾好多advice,講吓邊件襯你,應該著咩底衫喺裡面同埋著住應該點行之類.最後我租咗1件婚紗2件晚裝,我都覺得好靚.
收到啲衫嗰時我覺得件婚紗裡面有少少黃,但其實都好乾淨.我覺得佢哋啲衫真係好靚,唯一問題只係真係比較貴!因為我見件婚紗唔係拖尾,就揀咗個頭紗係長拖尾,不過可能係因為我比較粗魯,當日就唔小心踩穿咗一個洞.我都覺得好唔好意思,所以還衫時我就自己報案,唔係等佢哋check到有問題.由於佢哋啲婚紗同頭飾都係外國返而且襯埋一套,結果要賠$1800,不過其實真係自己唔小心,所以整體嚟講都OK.
13000
佢哋嘅頭紗very good quality!好輕,好透薄,影相出嚟好清楚,長度又啱啱好cover到我條裙,完全喺perfect!
800
因為我比較瘦,聽講呢間專做瘦型嘅衫,所以我就去咗試.我同屋企人去試,最後join咗package.佢冇試衫費,我試咗五,六件,因為全部都好鐘意,所以先試咁多.
攞衫好快,fitting嗰啲都ok,服務好好!
13000


text:
我宜家系一名香港大學生,年齡22歲.從我懂事以來,我嘅牙齒就一直唔好睇,經常被同學拿來開玩笑,雖然我知道佢哋系講笑嘅,但係我嘅心里仲系有點唔舒服.那個時候我就一直好想去箍牙,但係家裡條件唔系好好,所以我就打消咗嚟個念頭.長大咗我更加注意自己嘅形象,每天睇到身邊嘅朋友牙齒都系齊齊整整,心裡壓力大加上自己嘅虛榮心作怪,平時我都冇笑,都係一臉嚴肅.所以那個時候連girl friend都冇.最後經過心裡之戰,我選擇箍牙.對於宜家嘅我來講,我可以通過自己嘅勞動去賺箍牙錢,嚟個使我更加堅定自己嘅選擇.經過網上一番咨詢,對比,最終我來到深圳鵬程口腔醫院.
嚟次箍牙系我第一次過關來內地睇牙,心裡仲系有點唔放心.我聽講內地人并唔好相處,而且對於佢哋嘅醫療水平,我都唔系好清楚,只從網上對比得知唔錯.但係,想到我嘅牙齒可以變好,到時仲驚冇女朋友乜,想到嚟個就會好開心.喺羅湖過咗關之後,我就睇到醫院嘅司機系美味軒茶餐廳門口等我,一路上司機還同我聊天,完全打消咗之前嘅顧慮.到咗醫院,醫院嘅設備同服務也系沒得講,我表示滿意.令我有一種賓至如歸嘅感覺,好評.
我拍咗片之後,醫生講咗我嘅牙齒情況,我系牙齒上顎突出,睇起來有點齙牙.好在我嘅牙齒冇乜其他問題,嚟個減少我唔少嘅開支.另外,我唔太喜歡金屬箍牙,加上money比較緊張,所以醫生建議我選擇陶瓷箍牙,嚟個比較舒適,美觀度也唔錯.對比之下,我就選咗佢.最開心嘅系醫生同意俾我分期付款,首付交百分之六十嘅費用,剩下嘅費用每次複診時交五百蚊,直到矯正完成,嚟樣嘅話,我就唔會壓力太大.宜家想起來,我覺得內地嘅人都唔像流言講得咁差,都係幾好.取模確認方案之後,過咗一個星期后,我就去複診上托槽.
宜家如果你見到我,都會覺得我比之前更加confidence,更加靚仔,悄悄話你知,現在我仲有女朋友啦.心裡好開心,因為牙齒變好之後,整個人變得更加開朗活潑,所以自然而然就會有女朋友啦.如果你仲被牙齒所煩,我都系希望你可以早日去箍牙,早點找到girl friend.
相關推薦
《深圳箍牙收費幾多?》
《牙套有邊D類型》


text:
MCPHOTOGRAPHY.hk
服務詳情
評語 提交評語
我係機緣巧合之下上網見到MCPhotography,覺得佢哋啲相好靚,又發現有個朋友都係搵佢哋.另外,因為佢哋影好多W Hotel(即係我擺酒嗰度),所以就好快決定咗搵佢哋big day同pre-wedding.我其實之前都搵過其他攝影師,好似Amee,Jenny,佢哋冇錯係影得好靚,用真菲林,但價錢真係太貴,pre-wedding都要成3萬幾蚊仲要係得好少相,big day package都係3萬幾蚊(得佢自己一個人影),其他所有嘢都係另外加錢,我覺得有啲out-budget.而MCPhotography啲相比較接近我鍾意嘅柔和style,但係又未至於去到太貴.
第一次見到佢哋攝影師Mike Chan(MC)係coffee shop見,佢同太太Joseline係夫妻檔,太太就係化妝師.我big day冇搵到佢做化妝師,因為佢大咗肚就嚟生.MC講嘢都好似我咁快,好out-going,好confident,都令我好放心.佢哋同videography都夾到,都好專業.
MC其實好似做埋我wedding planner,當日全日嘅流程都係佢帶住我.MC當日影好多snapshot,不過我暫時只收到standard相,啲相好好!另外.因為之前pre-wedding啲相我都好鍾意,因為當時擺pose我自己覺得好奇怪,但影到出嚟係超靚;同埋佢好識玩光,所以我都好期待收到佢啲snapshot!
我主要係睇blog同埋佢哋自己website嘅相而認識到MC Photography.我覺得Mike佢嘅style係比較柔和,所以我就好鐘意.Mike係同佢太太夫婦檔,佢太太係化妝師,佢哋兩個都好隨和.而其實搵Mike影嘅呢輯相係第二輯相嚟,因為我哋之前影咗一輯外影好陰天,覺得美中不足,於是就決定搵日勁好天嘅去再影,所以約Mike嘅時候,我哋已經講明係想約到好天先去影.Mike佢都好忙,不過好在今年佢唔做oversea生意,就多啲檔期俾我哋揀.Mike佢哋唔包衫,只係影相,所以衫就要自己預備.不過佢會建議我哋可以去預備啲影相props,俾咗個list我哋,又教我哋可以去邊度買,例如啲Mr & Mrs嘅木牌仔之類.
我覺得成個過程Mike佢都俾咗好多advice我哋.例如我哋想去中上環嘅Agnes B Café度影相,佢就主動同我哋講話嗰間宜家唔俾人影相,會有職員出嚟阻止,之後就recommend我哋去其他Café,都俾咗幾間我哋考慮.雖然到嗰日我哋都係行過一間靚嘅就求其坐低影,但我都好appreciate Mike佢嘅細心😊.而我更impress Mike 既係佢出相速度真係好快,因為我哋去搵佢時距離big day都唔夠半年,佢都答應我哋會盡快處理我哋呢個Job.最緊要嘅係,唔單止啲相嘅質素係好好,效率仲真係好快!


text:
多謝 PopWalk 天晉滙的邀請,可以出席佢哋今日Grand Opening咁盛大嘅日子!不過哥哥就嚟開學只可以喺屋企同媽咪預備一下,所以就得我同芊芊兩個拍吓拖
將軍澳港鐵站C出口入到PopCorn商場轉右,一直行到最尾的扶手電梯,就喺Toast Box隔離
上到去轉右見到PopFood一直行過天橋到另一邊就係PopWalk啦!
見到咁靚5顏6色嘅設計又忍唔住同芊芊影番張相先!
見到「The Wings 天晉II」呢個招牌就冇得錯啦
沿住扶手電梯落番一層就係商場啦!
沿路都係食肆!可以由側門進入商場裡面逛逛其他商店,商場好易行容易搵到你想去的店!唔似得有D商場成個迷宮咁成日行錯(邊間?心照啦!)
右手邊係停車場!今晚我哋就會喺呢個地方度睇電影啦,好期待好興奮呀
由於今日係開幕日,所以沿路有好多表演,又有醒獅,又有魔術!成個嘉年華會咁!
梗係要同番個招牌影番張相先啦 PopWalk!
見到有部自助影相機,一於同芊芊影番張先!平時要消費滿一定金額先可以影一張架
每次影兩張,然後會列印出嚟!
小姐...咁嘅樣即係算點?好唔俾面喎
見到芊芊個樣,無奈又要老土講一句「時間過得真係快!」
我哋先去商場內兩間餐廳試食!呢間餐廳叫(Parkview)(Shop no 120-121)
原來係屬於我哋平時見到嗰間麵包店A-1 Bakery Group
一坐底就俾呢3本咁靚嘅Menu吸引咗!
當然要試一試佢哋唔同款式嘅麵包啦!經理話全部都係佢哋新鮮自製的,仲好熱辣辣香噴噴
迷你牛角酥,意大利香草包,法式芝士包,鬆軟餐包,意式軟包,種子餐包,法包 $5
跟住呢款係我同芊芊最鍾意嘅,點解?因為有雪糕食,哈哈!
焦糖合桃蜜糖丹麥盒伴焦糖雪糕 $58
焦糖雪榚唔算太甜,啱啱好適中,旁邊的杏仁焦糖脆脆真係堅好食!
呢個Tea Set就巴閉囉!三層都好吸引,絕對唔係誇張,幾乎每一樣都好想試!
English afternoon tea :$198
Pasteur and sweets
法國KIRI草莓芝士餅
北海道純鮮奶忌廉卷蛋
四色馬卡龍
熱情朱古力慕絲杯
泡芙(原味吉士及朱古力吉士)
新鮮焗製鬆餅配玫瑰草莓醬
新鮮生果
田園沙律
法式鹹批(三文魚及煙肉)
迷你牛角三文治
其實價錢真係唔貴仲好合理,真係可以用個「抵」字嚟形容!我食嘢幾時都話唔怕佢貴最怕佢難食,好似呢碟寛條麵一樣係超出佢價錢應有嘅水準
意式肉丸配鮮製意大利寬條麵 $108
脆皮街式咸豬手 $198
烤美國安格斯西冷牛扒 $198
咸豬手同西冷牛扒都好好食!連芊芊都食唔停口就知道,最後仲Order埋呢杯日本葡萄汁,佢嘅甜唔係落咗好多糖醬嗰種感覺,經理話呢本提子汁真係由日本嗰邊製造運送過嚟,YUMMY
日本葡萄汁 Upgrade +8/+16
之後去到Coco壱番屋(Shop no103)
Coco壱番屋我都食過幾次,所以都幾熟悉佢哋嘅咖喱飯!不過今次可以試到平時好少Order的Snack
紐紋薯條 $18
睇吓呢個芊芊,媽咪唔喺度就肆無忌旦咁勁食熱氣嘢!(媽咪如果你睇到呢個blog嘅時侯已經太遲...哈哈!)
炸咖哩肉餅 $12
呢個炸咖哩肉餅好好味道,唔知就咁行入店外賣得唔得呢?
酥炸籃 $45
特製吉列豬排庵列 $83
豬扒飯類有兩款,呢款係特製的!(當然都會貴少少啦) 由麵包糠炸粉都係自己特製新鮮炸,而且要加埋佢隔離呢支專用醬油先至Perfect
呢碟紅酒牛肉庵列飯食過好幾次,仍然維持水準!不錯
紅酒燴牛肉庵列飯 $73
最後介紹呢碟溫泉蛋雞肉秋葵豆腐咖哩飯,反而有驚喜!雞肉有少少好似平時食個款雞肉棒,有少少雞軟碎骨在肉之間,食落超有層次!
另外你可能以為有秋葵一定好難食,反而配合咖哩汁除掉了那種滑潺潺感覺,可以食落仲健康!
溫泉蛋雞肉秋葵豆腐咖哩飯 $85
喺店外正正就係我哋一陣要睇電影嘅電子大屏幕
屏幕背後的組機幾咁精密!好利害呀(大鄉里出城中...)
仲有咁多部Volkswagen Beetle陪住我哋一齊睇戲!平時冇咩咁嘅機會,一於影番夠本
真係後悔今日只係求其著咗件黑色Polo恤
芊芊就當自己上咗架歡樂天地車玩(小心D呀,整爛咗要賠㗎!)
呢個Pink Girl梗係要揀番幾架Pink Beetle嚟揸啦!
我哋準備上巴士啦!快D上去霸番個靚位先,因為見到幾個大媽帶住成抽小朋友上去...
大會仲安排了一個便當俾我哋可以邊睇邊食!正
有芊芊最鍾意食嘅雞翼同腸仔!
就嚟開始啦,快D坐定定睇,喵!
帶上耳機先!仲有部芭蕉扇俾大家吹涼
呢種汽車影院都係第一次體驗!真係感覺好新鮮
就連平時坐唔定嘅芊芊,都可以坐低睇咗一大半,仲食哂成個便當!我諗佢真係覺得好嘆...
Photo by CANON 5D Mark III, Len | EF 24-70mm f2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 8分
呀劍評語: 一個全新體驗,可以坐喺巴士露天睇住妖怪手錶大電影!就連芊芊平時只係個Disney迷都會坐喺度睇咁耐,仲一邊嘆住餐盒飲橙汁,就知佢幾嘆!(好在今日唔熱...>.<)
PopWalk 天晉滙 簡介
PopWalk天晉滙是新鴻基地產旗下商場,位於香港新界西貢區將軍澳南,是天晉II項目的基座商場,連同鄰近的天晉IIIA,IIIB,以及海天晉,4期基座商場零售面積合共約24萬平方呎.
地點
香港新界東將軍澳唐賢街9號
電話
2679 9300
時間
上午10時至晚上10時
網頁
www.facebook.com/PopWalkHK


text:
廁探Toiletective
第29章 - 無間道
「傑…我啱啱差啲比人強姦,但好彩無RAPE到…我盡曬力去跑先走得甩,但我真係好NERVOUS…嗚…」小林平時堅定而磁性嘅聲音變到震過貓王,隔住個MON都感受到佢嘅眼淚,我諗佢真人已經完全崩潰.
啱啱由瑪麗醫院收工嘅小林竟然又遇上咗強姦,我一路都擔心緊嘅嘢終於發生咗,如果小林唔係由細到大都跑開步,練成咗一對「奪命香雞腳」,我諗佢已經會落入咗個強姦變態佬嘅魔爪手上.單嘢又係西區發生,乜個變態佬唔係啱啱入咗廣華醫院諗住搵淑怡咩?
「唔洗驚,我即刻過嚟.」小林就算讀書同做嘢幾叻都好,佢始終都係一個女人,喺出事果陣都需要嘅男人嘅照顧.
油麻地去薄扶林話遠唔遠,飛的行西隧都要幾個字.而當我去到嘅時候,一大隊衝鋒隊已經到場,小林旁邊仲企咗個女警係度安慰緊佢.
「你無事呀嘛?唔好意思我咁遲先過到嚟.」我立即上前慰問小林.
「啱啱先錄完口供,啲警察幫我搵緊個變態佬,一定要快啲拉到個衰人.」小林嘅情緒睇嚟已經穩定番,但我仍然好清楚咁見到佢左手前臂上面嘅鮮紅色抓痕,我諗頭先佢一定係經歷咗好強嘅掙扎.
「你頭先係咪同個變態佬糾纏嚟?如果你哋有身體接觸,咁交比警察化驗會唔會搵得番佢嘅DNA?」我突然鑑證專家上身問咗小林呢個問題.
「佢捉住我隻左手唔肯放,仲HURT到我,但佢好小心咁戴咗手套…」小林答.
「咁個男人係咩樣架?有無啲特徵?」我好想CONFIRM吓小林遇到嘅呢個變態佬,究竟係咪我見過果個變態佬.
「佢係一個幾大隻嘅男人…戴住口罩我睇唔到佢個樣,但佢對眼有股好強嘅殺氣.」同小林嘅背景雖然差天並地,而我亦無詳細同小林講過個變態佬嘅外貌,我都幾可肯定想老強小林嘅就係我想搵嘅果個人.
「係呢,點解你要成半個鐘先嚟到架?乜你唔係喺屋企咩?」小林問.
「我啱啱喺油麻地過嚟呀…」我答.
「咁夜你仲喺九龍果邊做咩?平時你好早瞓架喎.」估唔到小林自己差啲出事,都咁關心我.
「ER…無嘢呀,過去信和睇吓嘢咋嘛.」我求其作咗個原因諗住過骨,我唔想講自己因為陣菊花味而日日去譚仔食晚飯嘅事比小林聽.
「打比你果陣都差唔多十二點,信和都閂咗門啦,DON’T LIE TO ME!」小林擺起咗個嬲嬲豬嘅樣,諗起自己走去呃一個差啲比人強姦嘅受害者,我真係有啲唔啱.
「其實件事就係咁嘅…」我將我嘅開心大發現講曬比小林聽.
「咁你呢家仲有無咩頭緒呀?我唔想再有其他人遇害喇!」小林話.
「我哋遇到果個變態佬應該係同一個人,但我諗極都唔明點解我會遇到一個咁似個癲佬嘅人,佢臨尾仲要走咗入廣華醫院.」
「會唔會根本個變態佬就係喺廣華度番工?或者係TWINS?或者今次只係意外,姦我果個人唔係你之前見到嘅果個.而就算上次你喺醫院見到個變態佬,佢都係嚟番工,今晚都係.」小林做咗個大膽嘅猜想,佢企係受害者嘅位置,比我更想搵到個兇手,個變態佬根本就唔係想探人.
「但係佢上次想殺淑兒果陣係著住件醫生袍喎…有乜可能啊?」
「所有線索都要去跟,咁樣先唔會估估吓.邊個同你講DOCTOR就無可能殺人?強姦人嘅一定要好似你咁係洗廁所嘅?」小林突然間講到有啲激動,連自己人都唔幫一幫口,我終於明白讀書人同我呢種平民係睇問題上面視野上嘅分別.
「你講得啱,係我太睇低自己.」我望住受咗傷思路仲咁清晰嘅小林,出現咗種由心而發嘅慚愧.
「I think I can help,醫管局內聯網有個好大嘅資料庫,有曬咁多間醫院職員嘅相同資料,唔理佢係醫生,護士定係工友,我都可以查到佢哋嘅資料.」
「個人資料嚟架喎,乜你有權睇人哋嘅資料架咩?會唔會搞到你連醫生都無得做架?」睇電視都有教,亂咁拎人哋嘅資料絕對係犯法.
「為咗香港女仔嘅safety,我唔想有第二個我出現呀,你明唔明啊?無間道咪無間道囉!」上次信和呀俊同呀豪都係因為件事殺到埋自己身所以先應承幫手,今次小林都係一樣情況.
「但你連佢嘅名都唔知喎,點查呀?」我諗起我頭先喺譚仔影咗個疑犯一張相,雖然係偷影唔係好清,但總算睇到佢個樣.然後,我將幅相SEND咗去小林個WHATSAPP度.
「等我好消息,如果佢真係喺醫院度做,咁一切都會真相大白.」小林嘅意志愈嚟愈堅定.
「重案組,電台.」警察部對講機傳嚟一把聲音.
「SEND,電台請講.」
「謝斐道有單「屍體發現案」,女死者懷疑死之前比人強姦,除咗頭部有傷痕之外無明顯被虐嘅痕跡,已經過咗身超過個半鐘頭,過去睇睇吖.」
謝斐道?姦殺案?又係我啱啱離開咗嘅地方,點解除咗頭兩次嘅兇殺案,之後每次發生大單嘢都會同我有關?媽,我好亂啊!
留言
未有留言


text:
2015北九州之旅DAY3 (2.5.2015)
一早起身就同朋友去咗對面個浴場浸個溫泉.呢個完全係阿婆溫泉, 得一個好細既池, 然後好多阿婆係度浸.我地浸完個房東話對於我地夠GUTS入去表示驚訝, 比佢就一定唔會入云云...ANYWAY執好野就同佢SAY GOODBYE了.
這個就是溫泉
跟住我地就去別府地獄めぐり了.簡單來講係有八個唔同種類既溫泉, 佢地加咗啲設施然後就比人參觀賺下錢咁...今日仲有鬼來比大家影相同猜拳遊戲, WIN咗送條毛巾比我 :D
一去就啱啱好噴, 唔係要再等30分鐘...
GIMMICK野
除咗銀魂仲有好多其他動畫的
呢個真係好經典, 一定要親身感受... :P
好靚啲顏色
來溫泉梗係要食溫泉蛋
好有品味
有個位有好多貝貝的, 好大隻嚇死人
呢棵樹好靚
唔知佢熱唔熱, 個人
呢度話説差點唔見咗買既手信.話説日本咪要我地分類垃圾既, 但係我地又好懶咁放晒一個膠袋放咗係車度.咁好難得見到有一個地獄門口有個大垃圾桶唔使分類的, 咁我地咪即刻放晒啲垃圾入去.當我地準備走既時候我突然發現啱啱買既手信唔見咗!!! 諗咗好耐就諗, 唔通我地當垃圾咁掉咗? 於是拿拿臨我地就去番放垃圾個度找, 仲見到我掉個2袋垃圾, 我係咁意睇就覺得無, 不過再諗多陣, 如果唔係呢度唔見仲會有邊度唔見? 所以我最後就決斷地伸對手入去垃圾桶度攞番我地個2袋野出來...!!! 真係响個度! 放手信個袋比我地放咗一舊垃圾上去搞到以為成袋都係垃圾!!! 好彩我係走之前諗起DOUBLE CHECK, 跟住我地成個鐘前放垃圾個度又唔算多垃圾, 仲有未清垃圾!!! 如果唔係無晒手信會超慘!!!
解決咗手信事件我地就出發去由布院參觀! 先去咗狭霧台睇景, 呢度真係唔錯~
由布院真係遊客區, 勁多人又要等位泊車...
係呢度我地完全係香港遊客咁, 做晒香港遊客會係呢度做既事...首先去咗B-speak買咗一整條P roll食, 係幾好食, 但係我唔會排隊買(我地去到剩番一條條裝同埋都唔洗排, 我地買咗食完個陣佢地都賣晒, 啱啱好)
跟住再去一間好出名食鍋飯既食店由布まぶし心食飯, 呢度簡單來講得3種飯, 牛, 雞同鰻魚, 仲要唔係平, 但係好食到哭泣, 同埋會飽到上心口都未食完...
5人份既前菜, 食完已有飽的感覺...
牛
鰻魚
咁其實湯布院話大唔大話細唔細, 但係要去啲景點都要啲路途...咁朋友話想去snoppy茶屋, 咁我地就話不如駕車去個邊(車放咗係JR站個頭).點知去到個邊係基本上無位, 咁我地放低咗朋友, 我同哥哥就去找位泊了...呢個時候事件又發生了...
話說日本好多地方其實都係雙程行駛, 但係唔係度度啲路都會好闊, 咁就係我同哥哥找路行的時候, 哥哥因為對頭車太近而駛得太邊, 突然架車沉一沉之後就向前唔到! 咁我即刻落去睇下咩事, 原來係左邊後車輪出咗馬路係一個中空既空間唔上唔落!!! 仲要個條路好多車同人行緊, 你都咪話唔驚!! 好在哥哥醒目即刻停低, 一個車輪出我地都仲救到, 唔係兩個車輪都出晒去就完全無得救...呢個時候就要多得後面個架車既人同埋路人2個, 當我求救既時候後面架車就有人走咗過來幫我地睇下, 然後再同2個路人研究可以點做, 就係叫哥哥入R波扭既時候我推番架車上馬路!! 當然唔係得我一個推!! 最後當然成功上壘!!! 要知道就算我地識入R波都唔知扭左定右好, 仲有我一個人一定唔夠力, 如果唔係佢地(當然可能因為我地阻住條路), 我地都唔知點算, 真係THANK YOU VERY MUCH!!!
泊咗車我就趁未見番佢地既時候去咗金鱗湖望下.個湖特色一定要係清晨先睇到, 不過而家就咁睇都OK啦我覺得~
:
MEET完再行多個零鐘就出發去大観峰展望所睇阿蘇五岳.好可惜去到個邊個天陰陰地, 無乜野可以睇...同埋好鬼凍...
行完巴巴聲落山, 因為今晚會係高千穂町休息, 同埋趕住去睇高千穂神樂.不能不説夜晚開住燈都睇唔到條路係好很驚的..(因為山上唔會有街燈, 就算去到馬路都係好耐先一盞...)
WELL, 個神樂嘛...唔知佢係度做乜, 不過都OK好睇 XD
睇完今晚個HOST就來找我地, 因為我地未食野, 佢就介紹我地去食一間地區既居酒屋.普通地好吃哩
食完佢再來找我地帶我地去佢屋企, 佢間屋真係大到無朋友, 同埋佢仲有佢媽媽都好客, 又識英文(阿媽係做遊客中心既人), 我地去到仲同佢地講咗好耐野.講咗一陣唔知點解剩番我, 另外一個朋友(女)同埋個HOST, 唔知點解佢係度同我地講佢既戀愛煩惱, 咁我地又係度同佢又英又日咁講, 講到成2,3點...ANYWAY希望係寫呢篇文既時候佢既戀愛問題會得到解決啦...
我諗就好似去啲HOSTEL住咁會識好多唔同國家既人然後傾計玩? WELL, 咁上下一次就OK哩, 其他時候我都係會想係酒店狂睇電視算 XD


text:
已經完sem放緊假
前幾日參加左fyp作品頒獎禮
由頭到尾都覺得自己唔屬於黎度
見到d同學喊真係比唔到感受比佢
印象比較深刻ge係某個同學(我地班的)上台拎獎時曬面,講得獎感想時更加估佢唔到咁爆炸
"我岩岩都講左黎組除左我之外都係以前的T01,我係比人排斥嫁,我係個孤兒仔冇人要多謝黎組同學收留我"
突然間好欣賞佢,唔似D人明明內控都扮到好FD咁上台拎獎多謝曬所有反左的親友
因為我同佢同班,我覺得佢幾做得野,不過詳細就唔知啦
我地全組六個人,當日五個一齊坐,隊長坐左去下面果行,擺明唔想同我地坐
因為佢連一句說話都冇同我地講
其實我唔多介意,因為我知道佢唔同我地坐係因為我隔離位果個
比我重新開始的話,都想同佢做朋友而唔係同我隔離位果個
本身大家相約一齊食飯話慶祝完成FYP
但我同好多組員都搵唔到慶祝GE意義係邊,而且講真唔係好想同某D人同台食飯反正冇必要就唔想再相見
最後我同某個組員自己走左去食晚飯,佢算係我讀左2年完左SEM但仍然可以安然地做朋友的好同學
飯局之中又比我知左好多衰野,點解關於佢GE事都有咁多唔同GE版本
最爆炸係比我知原來個隊長同人講覺得果位同學好ON9
SHIT,完全講中我心聲呀,我地應該做朋友嫁,點解要比我識果個女仔先而唔係你呢?
果日我還曬錢比佢,我成個人鬆曬,覺得冇再欠佢
我明白表面上我地已經冇瓜葛,但有D野發生左就永遠砍唔斷
スポンサーサイト


text:
又有朋友婚變了人在中環 - CK
2018/7/17 — 14:44
又有好朋友婚變了.
呢幾年,類似的事見得太多,真係見怪不怪了.感覺好像是,人人去到這種年紀,生了一,兩個小朋友,然後大家就一齊㩒個自爆button,跟住婚姻就一齊爆了,直頭好似方程式一樣.
爆鑊嘅前一刻,喺FB同IG上面,往往都仲見到佢地兩公婆好幸福好恩愛嘅照片,啲caption仲要係甜到外人頂唔順嗰隻.點知轉個頭,就話離婚嘞.唔講你堅係以為佢兩個係咪精神分裂.
婚變嘅故事,男方同女方所講嘅,我其實都聽好多.問心講,真正嘅賤男人同壞女人,其實唔係好多.反而「幼稚」嘅人先至係最多.咩叫做幼稚?係喺結婚嘅時候,低估咗往後人生所能給予佢地嘅壓力.結婚嘅時候,冇三十幾都廿幾啦,佢地以為自己已經長大成人.但實情係,人係會繼續成長,那管你已經係個高頭大馬嘅成年人.成長嘅過程,要面對嘅壓力有好多,隨住年齡增長,責任同壓力亦不斷增加.人到中年,生埋細路,上有高堂下有小孩份工又唔多穩…壓力達至人生嘅高峰.去到呢啲時候,兩公婆面對最強勁嘅壓力測試,大家會選擇互相扶持咁去挨過呢一段日子?抑或係承受唔住壓力,忍唔住互相埋怨?
婚變咗嘅人,對自己嘅婚變,往往都有好多解釋.老公花心有第三者?老婆自私大洗唔顧家?講得出嘅理由有大把,但絕大部份其實都只係表象,或者只係駱駝背上嘅最後一根稻草.發展成最後嘅局面,根源係兩公婆相處唔得唔開心.呢個唔開心loop一旦形成,沒有及時修正的話,婚變都只係時間問題.
婚姻從來都唔係容易,生埋細路仔條路只會更加困難.由行入教堂講我願意嘅一刻開始,無盡困難就喺前面等住你.結婚如果冇呢個心理準備,而只係為咗如童話般嘅美好憧憬而步入教堂,你婚姻嘅將來,也恐怕會凍過水.
挨過困難,先至會有童話的.重點係,縱使你有心理準備,同你一齊行入教堂嗰位,係咪都一樣有?
(標題為編輯所擬,原刊於作者 facebook)


text:
白濱 必去景點及白濱海灘附近酒店推介
白濱海灘附近酒店預訂
神秘優惠價幫你慳更多
即時揭開神秘優惠價,慳得更多
白濱必去推介 - 白濱海灘
想去 白濱 自由行?等 Hotels.com 帶你玩盡 白濱白濱海灘 啦!留意我地文章,話你知去白濱 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋白濱白濱海灘 附近有咩酒店,等你更加容易計劃行程,慳返酒店來回景點嘅時間.
白濱白濱海灘 自由行
去得白濱白濱海灘 自由行最緊要一定係揀啱日子去.一啲熱門景點例如,白濱 嘅 白濱海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
白濱白濱海灘 交通
想去白濱海灘 暢順無阻濟,最好就係出發前,睇清楚白濱白濱海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
白濱白濱海灘 必食必買攻略
白濱白濱海灘一直都係旅遊熱門地點,去到白濱白濱海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
勒普羅 必去景點及新河灘附近酒店推介
新河灘附近酒店預訂
神秘優惠價幫你慳更多
即時揭開神秘優惠價,慳得更多
勒普羅必去推介 - 新河灘
想去 勒普羅 自由行?等 Hotels.com 帶你玩盡 勒普羅新河灘 啦!留意我地文章,話你知去勒普羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋勒普羅新河灘 附近有咩酒店,等你更加容易計劃行程,慳返酒店來回景點嘅時間.
勒普羅新河灘 自由行
去得勒普羅新河灘 自由行最緊要一定係揀啱日子去.一啲熱門景點例如,勒普羅 嘅 新河灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
勒普羅新河灘 交通
想去新河灘 暢順無阻濟,最好就係出發前,睇清楚勒普羅新河灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
勒普羅新河灘 必食必買攻略
勒普羅新河灘一直都係旅遊熱門地點,去到勒普羅新河灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
呀B D POO好臭
-
仲唔係日日有...
飲多D水有冇用
-
GIGI last edited by
幾時開始係咁呀
-
biss last edited by
MRS-MA said:
仲唔係日日有...
飲多D水有冇用
係唔係飲得唔多水? 我仔有時飲唔夠水都會.不過便秘就冇乜, 佢一路食開PLATINUM
-
beautysa last edited by
揀多膳食纖維的奶粉啦, 係咪ALL 得好少架??
-
人奶轉奶粉之後就係咁喇
-
邊隻多呀?
-
chuchuhk last edited by
臭都無咩問題既,仔仔食緊illuma有時d屎都臭架,但係就日日都去到,仲要係軟身添
-
LAMY last edited by
MRS-MA said:
人奶轉奶粉之後就係咁喇
佢轉左邊隻呀? 係唔係唔夾? 我覺得如果易夾BB腸胃既A+都可以
-
cdywong1225 last edited by
梗係要飲多啲水啦! 如果佢都係冇改善要比啲益生菌佢食, BB腸胃好緊要架, 腸胃唔好免疫力都低D
-
kakalei last edited by
@cdywong1225 楼上SIS 有冇好嘅益生菌推介呢?
-
beautysa last edited by
MRS-MA said:
beautysa
S26 Ultima 都好多
對BB腸胃幾好
-
cdywong1225 last edited by
@kakalei said:
@cdywong1225 楼上SIS 有冇好嘅益生菌推介呢?
我用開個隻叫活得易益生菌, 係醫生推介比我 效果好好


text:
托拉諾 必去景點及東灘附近酒店推介
東灘附近酒店預訂
神秘優惠價幫你慳更多
即時揭開神秘優惠價,慳得更多
托拉諾必去推介 - 東灘
想去 托拉諾 自由行?等 Hotels.com 帶你玩盡 托拉諾東灘 啦!留意我地文章,話你知去托拉諾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋托拉諾東灘 附近有咩酒店,等你更加容易計劃行程,慳返酒店來回景點嘅時間.
托拉諾東灘 自由行
去得托拉諾東灘 自由行最緊要一定係揀啱日子去.一啲熱門景點例如,托拉諾 嘅 東灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
托拉諾東灘 交通
想去東灘 暢順無阻濟,最好就係出發前,睇清楚托拉諾東灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
托拉諾東灘 必食必買攻略
托拉諾東灘一直都係旅遊熱門地點,去到托拉諾東灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
今 日 同 A 媽 去 杏 花 新 城 間 Cafe Paradise 食 晏
啲 木 馬 坐 晒 公 仔,影 響 晒 個 環 境
一 場 嚟 到 都 影 張 相 啦
原 本 諗 住 去 附 近 嘅 童 遊 大 世 界 玩,點 知 包 咗 場
A 媽 即 刻 提 議 去 大 本 營,糕 糕 糕
直 接 去 J plus 玩 嚕
點 知 玩 咗 半 個 鐘 就 清 潔,A 媽 又 差 唔 多 時 候 走
原 本 諗 住 玩 一 個 鐘 先 買 全 日 任 玩 架,都 爭 成 八 十 蚊 就 搵 職 員
如 果 一 早 知 清 潔 時 間 我 哋 就 只 會 玩 一 節,最 尾 錢 退 到,但 係 我 又 少 嚟
所 以 決 定 同 豬 醇 一 次 過 玩 晒 啲 錢,哈 哈
呢 部 機 都 好 正,揸 飛 機 又 係 豬 醇 鍾 意 嘅
平 時 見 到 呢 部 覺 得 貴,今 次 要 洗 晒 啲 錢 就 玩 啦
而 家 啲 遊 戲 真 係 好 正,唔 知 豬 醇 會 唔 會 以 為 自 己 變 咗 機 械 人 呢
玩 完 仲 有 張 相 送,都 幾 正
陪 豬 醇 玩 咗 咁 耐 仲 唔 到 我 玩,我 心 思 思 想 鉗 呢 部
嘻 !! 豬 醇 滿 心 歡 喜
仲 攬 實 唔 放
最 後 淨 返 五 個 金 幣,拎 埋 去 掟 彩 虹
豬 醇 超 勁,五 個 金 幣 竟 然 贏 咗 兩 份 獎 品
其 中 一 樣 仲 要 係 我 最 想 要 嘅 水 樽 呀,我 仲 未 物 色 到 個 啱 心 水 嘅 水 樽 比 豬 醇 返 學,而 家 啱 晒
玩 乾 玩 淨 就 落 去 大 堂 個 歡 聚 型 廟 會
巨 型 楊 桃 好 得 意 呀
呢 排 好 鍾 意 嘟 咀
又 有 攤 位 玩 又 有 禮 物,豬 醇 今 日 真 係 大 豐 收


text:
講起我就扯火假才子
2018/10/5 — 12:54
陳凱欣參選,有識得佢的人 send 一段短訊來,話咩佢都係打份工,想細路生活過得好啲啫,唔洗對佢咁 harsh 嘅.真係睇到我扯火.
1. 依份唔係一般工,係會有份決定係咪洗腦教育,23 條立法,一萬億丟落海起人工島,影響全香港市民㗎.你咁關心佢細路有更好生活,就唔關心全港細路有更壞未來,係咪醫院調轉咗,其實佢啲細路係你生㗎?btw 佢份糧係你同我有份出㗎(稅金).
2. 工有好多種,佢大把其他工揀,一樣可以比到佢細路更好生活.佢揀得加入建制派依條路,就自然有人會鬧.btw 其實當年紐倫堡/東京大審判都好多人自辯話自己只係打份工㗎咋.一陣佢話六四鎮壓正確,習總偉光正,都係搵食啫,犯法呀?
3. 你班邪惡的大人唔好自己貪慕虛榮,攀附權貴,發錢寒就借啲細路過橋好嗎?唔係個個細路都中意收 10 萬蚊現金做生日禮物,數銀紙就可以高潮㗎.家陣唔係佢唔做依份工啲細路就冇飯食呀,可能年中食少幾餐牛扒咋.好多細路更想父母多啲時間陪自己囉.
講到底,你同佢有幾熟呀,咪頂多係舊同事?又話咩我後生份人熱血,我就話係中國人性格鄉愿.早排先有美國新聞,有個共和黨國會議員因為支持特朗普同發表極右言論,6 個兄弟姊妹登廣告宣布同佢斷絕關係,仲為民主黨拍廣告同佢打對台.年紀差異?文化差異.
(編按:截至 10 月 5 日,已報名參選立法會九龍西補選的人士,包括劉小麗,馮檢基以及陳凱欣.另外,中出羊子及陳國強亦表示考慮參選.)
原刊於作者網誌


text:
獅子
獅子(粵拼:si1 zi2),或叫獅,學名Panthera leo,係種住響非洲同亞洲嘅大型貓科動物,獅公有鬃毛做特徵.獅子係大型貓科動物中最成功嘅,以前佢分布幾大洲,但今日佢嘅生存環境已經好細.
中文(獅子),梵文為 Simba,傳入中國之後漢代初時譯做狻麂(音「酸己」),後嚟因當時重有一種叫狻猊(音「酸倪」,係古時對獅子嘅稱呼)嘅猛獸,古人為咗分得清晰啲,就攞咗 Simba 嘅頭一個音,譯為師,又因為佢係獸類,於是又加上犭部,就成為咗獅字[2].
特徵[編輯]
獅子係繼虎之後第二大嘅貓科動物,佢重係非洲最大型嘅「獵人」.獅子公身長到 1.8 米,肩高度約 1.2 米,條尾長 1 米,平均重 215 公斤.獅子乸身長到 1.6 米,肩高度約 1 米,條尾長 0.85 米,平均重 150 公斤.非洲南部嘅獅子最大,亞洲嘅最細.
獅子毛短,呈黃色,獅子公有好長嘅鬃毛,一般深啡色,淡啡色或紅啡色.啲鬃毛由塊面一直生到膊頭同心口,有鬃毛嘅獅子喺鬣狗同其它食肉目對手眼中睇起嚟大隻啲.另一理論話長鬃毛更吸引獅子乸.野外觀察似乎證明特別深色同長嘅鬃毛的確對獅子乸更吸引.亞洲獅嘅鬃毛比非洲獅短啲.獅子仔冇鬃毛.一般獅子仔需要五年時間先出齊啲鬃毛.
此外獅子尾嘅篤篤有一簇黑色嘅長毛.幼獸身上有深色嘅斑點,喺大多數情況下呢啲斑點第一年會冇晒.喺極少數情況下呢啲斑點可以喺成年獅子嘅身上睇倒,但唔清楚,往往要好近先至認得出.
耐唔耐會有白獅子,但白獅子唔係患咗白化病,因為對眼唔係紅色嘅.白獅子係遺傳造成,由於佢哋比較顯眼,一般好難響野外生存.至今雖然有關黑獅子嘅報導,但係冇任何證據.
生活環境[編輯]
以前響歐洲南部,西亞,印度,非洲都有獅子.冰河時期有一個亞種響中歐同北美洲生存過,冰河時期之後佢哋就消失咗.按嗰時學者嘅報導,古希臘時期嘅巴爾幹半島重有獅子生存.一般認為歐洲嘅獅子喺公元一世紀由於人類嘅活動絕晒種.
今日絕大多數獅子住響非洲撒哈拉沙漠以南,撒哈拉沙漠以北嘅獅子喺1940年代冇晒.20世紀時喺亞洲嘅獅子幾乎全部絕晒種,只係響印度嘅一個自然公園重淨番一啲響度.以前除咗森林之外,所有嘅生態環境都有獅子,今時今日佢哋嘅生存環境大大縮細.獅子比較鍾意草原,亦會響旱林同半沙漠中出現,就唔會響沙漠同埋雨林住.
中國冇產獅子,喺西漢時期(公元前138年)張騫出使西域時,開闢咗溝通中亞,西亞地區嘅絲綢之路,由於嗰帶有好多獅子,所以將佢帶返中國做貢品[3].
生活方式[編輯]
社會結構[編輯]
同其他大型貓類唔同,獅子係一班獅子住埋一齊嘅, 一個獅子群主要由有血緣關係嘅獅子乸組成,地形同埋獵物嘅多少決定一個獅子群嘅大細,一個群有 3 至 30 隻獅子.獅子公只會留響一群獅子裏面留一段時間,之後佢就會離開,去另一群獅子度.雖然係咁,獅子公嘅地位高過獅子乸嘅地位,一般一個獅子群只有一隻成年嘅獅子公,獅子仔只會留響一群獅子裏面留三年,之後就會被趕走,而獅子乸會留低.後生嘅獅子公會唔穩定咁「一班人」走埋一齊,過住遊遊蕩蕩嘅生活,直到佢哋自己變成一個獅子群嘅阿頭,一般要到六歲或更老先可以做倒.
一般嚟講,當隻獅子公老咗或變得虛弱嗰時,就會有後生嘅獅子公向佢挑戰,輸咗嘅獅子唔係死就係走路,假如新來嘅獅子打贏,佢就會殺晒以前生落嘅獅子仔,咁呢就比較容易同啲獅子乸交配.
一班獅子嘅地盤面積從 20 到 400 平方千米,大細由班獅子嘅數目同地盤裏面嘅獵物數目決定.班獅子會用屎,尿,好遠都聽倒嘅叫聲嚟霸地盤.冇地盤嘅一班獅子會四圍遊遊蕩蕩.
繁殖[編輯]
雖然獅子公響一班獅子有好高地位,但係只係得隻獅子乸同意先可以同佢交配.如果獅子乸願意嘅話,佢就會趴響地,畀隻獅子公騎住.只要睇下獅子乸點對隻獅子公,就知隻獅子公地位有幾高.同埋,知道佢會唔會下次打唔過而被趕走.
獅子乸陀獅子仔四個月到,只會生兩到四隻.獅子仔重1.5千克.獅子仔唔單止可以啜阿媽奶,重可以啜其他乸嘅奶,皆因養獅子仔係成羣獅子嘅責任.獅子仔出世四個月之後會戒奶,之後重會跟阿媽兩年.獅子乸要三年先大,公就要五年.
獅子有廿年命,不過通常係乸先有咁長命.公通常未到呢個年紀,唔係俾後生殺死,就係俾後生嘅趕走.趕走之後就唔會再入到另一班獅子,跟住隻公就會餓死.所以,獅子公好少會過十二歲[未記出處或冇根據].不過響動物園,有啲獅子可以有成三十四年命[未記出處或冇根據].
食[編輯]
一般係由獅子乸打獵,獅子公只係響佢哋後生,鬃毛未出齊嗰陣先學打獵.啲深色嘅鬃毛好容易俾佢嘅獵物發現,唔容易捉到獵物.一般佢哋先匿埋,接近啲獵物,然後撲向獵物,撳佢落地,細嘅獵物一般被咬甩頭,大嘅獵物咬斷頸或被壓到窒息而死.
由於成功捉倒獵物只有一至兩成,通常打獵會響夜晚或清晨涼爽嗰時候進行.
獵物包括羚羊,小羚羊,牛羚,斑馬,兔仔,雀仔,非洲水牛,幼黑犀牛,豹,幼河馬,非洲獵犬,幼白犀牛,有時會係魚.食捉倒嘅獵物係要論資排輩嘅(跟喺斑獅子嘅地位高低而定):獅子公先,然後係地位最高嘅雌性獅子,獅子仔最後.同一班獅子往往會為咗地位呢樣嘢爭餐死嘅,大打出手,往往會整嚫,整傷.
獅子亦會食腐爛嘅肉,被踢出嚟嘅獅子公一般只食屍體,或者去搶其他食肉動物好似豹或獵豹嘅獵物,亦會喺鬣狗口中搶嘢食.
威脅[編輯]
如同非洲其他大型動物,對獅子嚟講最大危險係人類捕獵.過去幾年,全部有獅子出現嘅地區,獵殺嘅情況已經減少,回復到可以容忍嘅地步.
病係另一個最大嘅威脅.1995年響南非嘅克魯格國家公園,首次發現會攞獅子命嘅肺結核.響公園嘅南面,90% 嘅獅子已經染咗呢隻肺結核,重向北部擴展緊.隻病係由佢哋嘅主要獵物之一——野牛——身上感染返嚟嘅,而野牛係同家牛接觸後先至被感染嘅,野牛嘅感染率達 70%.呢種病響獅子身上主要影響消化系統,染病後會變得衰弱同瘦,一般幾年後就會死.
除咗結核病外重有 FIV 呢種病威脅獅子嘅生存,FIV(Feline Immunodeficiency Virus,貓科免疫缺陷病毒)可以響 60% 到 70% 嘅獅子身上搵到,FIV 同人類免疫缺陷病毒相近,損害獅子嘅免疫能力,到而家為止無對付呢兩種病嘅疫苗.
亞種[編輯]
已知嘅 13 個亞種中有 2 種已經滅絕:北非獅(P. l. leo)住響北非.佢哋啲鬃毛尤其發達.1922年呢個亞種嘅最後一隻野生嘅動物喺阿特拉斯山脈被殺.歐洲嘅獅子係唔係屬於呢個亞種而家已經冇得再考證喇.
一啲私人嘅動物園試圖通過人工培養嘅方式重新培養呢個亞種出嚟.重做緊基因研究分析,想搵出佢哋究景係呢個亞種定係另一個亞種.
南非嘅好望角獅子(P. l. melanochaitus)亦已經冇晒.呢個最大嘅獅子亞種響19世紀俾獵人殺清光.
剩低嘅亞種 10 種住響薩哈拉沙漠以南嘅非洲.亞洲獅(P. l. persica)可能亦難逃滅絕嘅厄運.呢個亞種曾經一度跌到得返 20 隻,而家又恢復返到 300 隻.
參閱[編輯]
參考[編輯]
- ↑ "Panthera leo". 世界自然保護聯盟瀕危物種紅色名錄.版本:2017-3. 世界自然保護聯盟. 2016.
- ↑ 《中國獅子藝術》,《中國獅子雕刻藝術》
- ↑ 《中國獅子藝術》,《中國獅子雕刻藝術》


text:
11.15.2016
舊鄰居小妹妹出嫁了!!
兒時相識嘅舊鄰居小妹妹出嫁了!!
當時相識嘅佢,仲係手抱BB,
成日過嚟我哋屋企玩,果時仲係媽媽身分嘅婆婆同佢沖涼,
玩完到時到候就自己擔BB凳過嚟食飯!兩個媽媽就係長期麻雀腳!
我哋成班小朋友就係走廊玩,屋邨生活真係好熱鬧!!
為咗打麻雀,呢兩位媽媽仲派咗同佢相差十幾年嘅哥哥(我呀哥!)
去接讀緊幼稚園小妹妹放學,
個幼稚園老師仲問咗好多次小妹妹識唔識我哥!!
真係太經典!
如果係而家,呢件事呢兩位家長應該已經比人影低放咗上網公審!
當天嘅小妹妹呢日大日子,咁啱小朋友學校假期,
於是我都請咗假 做陪嫁姊妹
新娘爸爸朱公公(小檬稱呼)拖小妹妹出嚟時突然激動喊,
我都好感動有少少眼淚,真係睇住佢大,睇住佢出嫁!!
好替佢地開心!!
睇住佢大嘅婆婆都有份飲茶,
我哋兩家人就好似變咗親戚咁
接左新娘,送咗出門之後
喺樓下商場修吓手(平時真係冇時間!)
就返屋企休息一吓,
等小朋友瞓醒就準備去飲!
之前妹妹豬見到婆婆有搽指搽指甲油好鍾意,
於是見到又好開心買咗比佢呢日試
(係..反而係婆婆有搽 =_____=
好在我都喺搽左指甲油,唔係比佢兩婆孫靚晒)
貪靚嘅妹妹豬真係坐定定比我油
其實只係好淡嘅粉紅色,唔記得影相添!
新娘有好多小朋友親戚,
話全部都做花仔花女行出嚟,
點知後來話小檬同妹豬
小檬兩年前嘅花仔衫,而家仲啱著!!
不過係西裝仔短咗啲, 唔理喇, 著一吓 =p
褲就買咗條新嘅, 襯埋Jordan型晒!
妹妹果件就啱啱好,因為之前係大咗嘅
冇買新鞋仔喇..淺紫色都得吖!
頭cool就係當年做比佢去舅父婚禮嘅果個
對比之下就知兩個大個咗好多!
而家嘅妹妹豬就好似之前小檬哥哥咁大
前一日已經不停洗腦同妹妹講行完有禮物,
其實做花仔花女嘅媽媽好大壓力,
因為唔知道佢地係咪真係行到!
小檬就未擔心過,係妹妹豬
.
.
.
.
好在最後都有行到全程!!!!
不過去到最後有啲驚,喊咗出嚟!
不過肯行冇喊已經好叻!!
(又仁慈母上身!)
我小時候都好想可以著靚裙做花女架!
不過冇機會,好在趁佢兩個小時候都有個機會做吓花仔花女!!
等佢哋開心吓(其實佢地媽咪仲開心!!)
夜晚等埋檬爸,我哋都有份飲茶呀!!我係姐姐嚟嘛~
見到妹妹終於結婚,真係好開心!!
主人家全部親戚/我哋啲舊鄰居/新娘子啲同事我都認識..
舅父舅母婆婆都有嚟,可以幫下手照顧小朋友,
我就周圍傾吓講吓! 是日飲宴都好夜先完,
好在兩個都乖乖係檯到玩玩具,不過臨尾妹妹豬都開始眼瞓zzz zzzzz
祝白頭到老
訂閱: 張貼留言 (Atom)


text:
點解會去海南島?主要因為我朋友個阿媽冇護照,但我朋友又想帶佢去旅行去搭飛機而且又要平,所以就有左今次既海南島之旅啦.
其實我自己阿媽都叫過我幾次去海南島玩(仲要係免費個隻),我都冇去.因為一來近年去旅行都係返國內,二來聽D朋友講海南島真係冇乜野玩同悶同嘔.所以一直都冇興趣去,心諗住要去都等七老八十先啦.結果竟然要自己比錢去 :Worry:
圖中就係我地坐個架飛機,波音 737-800 客機,去海南島當然係坐細機,細機既唔好處就係唔穩定同噪,但係因為一行得六個位,所以每三個人就有一個窗口位,仲有就係因為乘客少,所以上機落機都會比大機快.
講番行程,基本上係陽光同海灘同陽光同海灘咁.同我D朋友講既一樣.佢唔會有泰國既百貨公司,台灣的夜市,韓國既波鞋,化妝品街.連返大陸至多既名勝古蹟都冇,聽導遊阿Ben講,海南島只係有300年歷史.所以如果你對陽光同海灘都冇興趣既話,你去海南島會慘過坐監.
相中係兩個僅有既景點:博鰲論壇同五公祠個廁所
海南島之出名就係海南島四大名菜,而我地平時食既海南雞飯,其實係響新加坡同泰國黎既.
海南島四大名菜分別係:文昌雞,加積鴨,和樂蟹同東山羊,之於佢地出名既原因我就唔多講,費時大家訓著,有興趣既大家可以問下Google大神.
我地就係呢間野道食
之於好唔好食,我自己就覺得平平試下冇所謂,不過如果你真係想食好野,你都係去番香港既布袋澳食好過.
同場加影椰子雞同錫紙包雞
去海南島買野,大家一定知道買椰子製品,例如椰子做的杯,筷子,胸圍,飾物,手機繩;食方面有椰子糖,椰子茶,椰子雪糕,椰青,椰絲呀咁.
其實海南島仲有其它特產例如;茶葉,可可,胡椒,腰果同橡膠樹.
下面就係我部份手信,朋友唔多所以手信都唔多.
響云云咁多手信之中,小弟強烈建議大家買一隻椰子軟糖,超好食.可惜因為一早送左比人+自己食哂所以影唔到相比大家睇.
雖然唔係去過好多次旅行,不過我自己覺得去旅行去邊都好,最緊要係同一班好朋友or團友去.對於我黎講旅行除左係開眼界,見識一下世界各地既風土人情之外,最重要就係開心.
一班朋友去到一個陌生的地方,談天說地,飲下啤酒吹下水.大家一齊玩一齊笑,先至係旅行最可貴的地方.去邊跟本就冇乜所謂.
好彩既你可以有旅行團中認到你既另一半,或者識多個朋友.就算冇的話,和唔同既人傾下講下都可以令你瞭解日常難已接觸的人的生活體驗同價值觀.
今次淡季去旅行,本來諗住應該會同一班公公婆婆去,點之我地一行18人,除左我朋友的阿媽外,只有兩個比較大的團友.其它的都係後生仔女<—-好多仲細過我.
而且仲有over 10個係女仔黎 :In-Love: ,唔通佢地唔洗返工唔洗返學?後來追查之後先知我地呢團原來係「逃學逃工旅行團」大部份的團友都係讀緊大學既學生,開左學走兩日堂+星期六日=去旅行.當然亦都有請假伴爸爸媽媽既孝順女團友.
今次去旅行團友雖然多後生仔女,但唔知係咪我老左;定係乜野問題,其它團友都好少出聲.開頭食飯個時..真係粒聲都冇.見面時連招呼都冇打 :Zzzzzz: .最後好興幸都能和我個同房既團友s打成一遍,可惜既係個時已經係旅程的最後一日了.
此情此景更令我懷念之前一齊去北京玩的團友,一齊響旅遊巴上玩啤牌,夜晚又一齊響房玩UNO.我真係好掛住你地呀! :Happy-Grin:
總括來講,海南島雖然冇乜野玩,但係D酒店,泳池,陽光同海灘真係超級正,如果同三五知己一齊響道hea下,吹下水.靜靜地又寫意真係去過去泰國同人迫百貨公司,仲要等女朋友買幾個鐘胸圍底褲.
另外因為冇乜野你買,冇乜野你行.所以消費好抵,今次我淡季去團費1千加機場稅同小費總共2千蚊到.去到又大約洗左1千蚊.三千蚊就可以同你朋友hea足四日.真係唔錯既選擇.


text:
Read full review
2017-03-22 326 views
公幹到星加坡,我哋來自香港嘅話想食胡椒蟹,當地夥伴:問使唔使要豪華場面?我哋話最緊要好食!果然佢哋冇介紹錯去咗一個,好似香港啲公共屋村咁樣嘅商場嘅地方,係停車場行搭𨋢上,去真係完全係領匯長嘅格局,但係一上菜第一碟,已經知道呢間野不得了,在場胡椒蟹,咖喱蟹,同埋有薑蔥蒸蟹,蟹肉紮實甜美,非常新鮮,因為胡椒蟹,辣椒蟹,味濃菜式,係好多食肆都可以以味憹掩蓋左係食物本身嘅鮮味,甚至乎有啲不良嘅老闆就搵啲唔係太正嘅貨色,你加入咖喱味一般人都已經會收貨,呢間叫東皇,超過開業50年,仲係聲稱係original 就係始創嘅胡椒蟹, 的而且確上菜嘅熱度非常之熱,但係呢就唔會過老,過鞋,保持到海鮮嘅鮮味,胡椒蟹又好,咖喱蟹,都能夠說得出唔會發妹仔大個主人婆嘅後果,其餘都點左其他啲啱炒菜,都係非常之吸引,有一碟魷魚仔,雖然以為會係都係啲油炸或者係好鹹嘅感覺,但係食落冷落啲與魷魚仔好鮮味,總結呢餐係超值,只要你唔介意佢比較遠離市區一點點及場面比較舊,隔離包房仲有傳來陣陣70年代嘅國語歌聲添,卡拉OK緊,整體來講服務,清潔,食品質素係非常之好超值,肯定好過好多所謂大排檔貨色,但係價錢又唔會係去到啲特色食肆嗰啲殺
果然佢哋冇介紹錯去咗一個,好似香港啲公共屋村咁樣嘅商場嘅地方,係停車場行搭𨋢上,去真係完全係領匯長嘅格局,但係一上菜第一碟,已經知道呢間野不得了,在場胡椒蟹,咖喱蟹,同埋有薑蔥蒸蟹,蟹肉紮實甜美,非常新鮮,因為胡椒蟹,辣椒蟹,味濃菜式,係好多食肆都可以以味憹掩蓋左係食物本身嘅鮮味,甚至乎有啲不良嘅老闆就搵啲唔係太正嘅貨色,你加入咖喱味一般人都已經會收貨,呢間叫東皇,超過開業50年,仲係聲稱係original 就係始創嘅胡椒蟹, 的而且確上菜嘅熱度非常之熱,但係呢就唔會過老,過鞋,保持到海鮮嘅鮮味,胡椒蟹又好,咖喱蟹,都能夠說得出唔會發妹仔大個主人婆嘅後果,其餘都點左其他啲啱炒菜,都係非常之吸引,有一碟魷魚仔,雖然以為會係都係啲油炸或者係好鹹嘅感覺,但係食落冷落啲與魷魚仔好鮮味,總結呢餐係超值,只要你唔介意佢比較遠離市區一點點及場面比較舊,隔離包房仲有傳來陣陣70年代嘅國語歌聲添,卡拉OK緊,整體來講服務,清潔,食品質素係非常之好超值,肯定好過好多所謂大排檔貨色,但係價錢又唔會係去到啲特色食肆嗰啲殺人海鮮收費.
Post


text:
文:方以文
由1997年開始面世,接替《香港電視》成為無綫電視官方刊物嘅《TVB周刊》,會喺今個月完成佢嘅使命,喺十月份首個星期一出版最後一期之後,就要byebye.至於喺中期業績報告話會由實體印刷版變成網絡版,至今仍然一啲消息都冇,成個無綫出版部門只係得返sales and marketing可以過渡去電視台嗰邊,其他編採美術相關員工冇得留低.
有觀眾慨嘆《TVB周刊》要停刊,係因為無綫本身已經吸引唔到人,所以身為官方刊物嘅《TVB周刊》失去吸引力,走到今日嘅絕路.又有觀眾話紙媒做唔住係大趨勢,《TVB周刊》要摺埋都係意料之內.兩個講法都有啲道理,但點講都好,依家重整架構只問一個問題:賺唔賺到錢?有冇其他部門可以代替?
搞活動做主要收入 失去獨特性
《TVB周刊》(下稱周刊)所屬嘅「電視廣播出版有限公司」(下稱TVBP)近年最賺錢嘅部分,唔係靠賣雜誌同埋廣告收入,而係以周刊名義去搞活動,做商場騷同品牌合作搵真銀.出版公司靠搞活動維生,喺香港呢個巿場唔係乜嘢新鮮事,點解其他刊物可以有一線生機,但係周刊就唔得呢?因為佢同TVB嘅關係.
搵周刊搞活動,唔搵其他公司或者其他雜誌,為乜呢?最主要嘅原因係容易啲搵到無綫嘅藝員,方便快捷.有時啲活動聯同電視部門嗰邊合作拍個節目出嚟,再夾埋周刊嘅廣告,成為一個package.呢個就係TVBP主要收入來源.本來各有各做相安無事,你搵到自己運作同生存嘅方向位置,就可以安然度日,但一遇到架構重整就遭殃.
電視台嗰邊其實都有自己嘅部門去搞活動,要搵藝員出席活動一樣咁方便,只係少咗周刊廣告呢一部分.當周刊本身嘅影響力日益下降嘅時候,周刊嘅廣告就係雞肋,甚至冇咗都唔可惜,搞活動呢個招數就唔係周刊獨有優勢.架構整合時,呢份收入撥返畀電視台嗰邊「做靚條數」不無道理.周刊冇咗呢個主要收入來源時,TVBP仲可以憑乜嘢留低? 就係一啲人哋做唔到嘅嘢﹗
TVB.com BigBigChannel 削弱周刊地位
身為官方刊物,有特定地位,周刊多年嚟係官方「最正統」嘅向外溝通渠道,封面人物同故事以往係風向標,代表成個台嗰個星期想推啲乜.不過喺TVB.com以及BigBigChannel出現之後,無綫要發布消息嘅渠道就唔只得周刊.互聯網,流動程式夠快,而且近乎完全免費,喺社會日漸依賴手機同網絡時,周刊嘅影響力就變得更細.TVB.com走正經路線,BigBigChannel加上SeeSeeTVB偏向搞笑,周刊就受到兩面夾攻,停刊可能係遲早嘅事.但冇咗周刊,TVBP都未必要立即死, 因為TVBP旗下出版嘅其實唔只得周刊.
近乎掌握無綫第一手資料同埋消息,同時擁有藝員資源嘅TVBP,其實都有出版藝員寫真,仲有同節目相關嘅出版刊物,例如係收錄返節目《香港築跡》資料嘅同名書籍,淑儀姐主持嘅節目《吾湯吾水》食譜.就連近年隨書附送就好多人搶不過要畀錢就冇乜人買嘅《食平D》系列食譜,都係TVBP嘅出品.
可惜正如上文提到,TVBP近年嘅出版刊物,大部分都係同電視台冇關嘅生意,例如係接一啲湯水藥饍食譜或者社區刊物嚟做.至於比較官方嘅出品又可以引起關注嘅,就係舊年無綫50周年嘅紀念特刊,再之前係乜我就冇乜印象,所以一冇咗周刊,成個TVBP彷彿就等於冇嘢同電視台有關係,加速咗佢嘅死亡步伐.
沒有善用獨家資源
或者你會問,除咗藝人寫真,仲可以出版啲咩同電視台有關呢?我覺得仲有好多可以做.例如係將一啲經典劇集出版做小說,就好似喺2016年由另一個出版社出版嘅《京華春夢》小說版咁,當時都引起咗一啲電視迷嘅關注.又可以做一啲資深演員嘅傳記或者入行紀念特刊,好似係汪明荃入行50年,家燕姐入行60年咁,佢哋有咁多支持者 ,一定有個銷量數量打底,宣傳都可以事半功倍.最緊要話畀人知,自己仲有生存價值.
呢啲睇落都賺唔到錢,真係可以救到成個出版部門?或者真係唔得,但我諗點都有啲續命嘅作用.當你自己可以搵到錢運作到,又有啲工作係第二啲部門唔可以取代時,你就仲有一線生機.可惜喺唔少電視城嘅人眼中,TVBP就只係得《TVB周刊》呢個產品.最慘係聽聞周刊喺電視台嘅地位唔高,有啲監製直頭當佢哋係妹仔咁,藝員科寧願啲藝人做咗出面街嘅訪問先,周刊永遠唔會係排第一.喺咁嘅情況之下,一嘢斬落嚟話要裁員甚至要摺埋,你嘅護身符就只係得一本弱勢周刊,點會擋得住? 如果有其他關於電視台嘅出版物喺手,就算唔係乜絕世高招,都算係獨門武器,嚇得吓人,仲可以頂多陣.
或者《TVB周刊》由開始簡單報道節目內容,幕後探班呢啲近乎獨家嘢愈做愈少,就連賣電視廣告時都只係識得標謗其他地方都可以搵到嘅「足本劇情」同「都巿閒情食譜」嘅時候,已經註定會消失.成日聽到有人話周刊係官方刊物,佢唔會咁容易死.事實證明唔居安思危,就會將自己嘅優勢消耗殆盡,最後被淘汰,消失.
責編:李玥展


text:
第二次A-Level放榜,今朝晨早彈起身上網check成績(自修生有得早D睇),8am前嗰十幾分鐘真係極度難捱.考評局時間好準,真係要僅僅8am正先入到.一睇,唉…真係好灰.除咗中文仍然得E,其他科straight D.
講真,上年入唔到U係因為我三科AL得DEE(我又唔想讀副學士).我有同學DDE都入咗,所以其實今年入U機會唔細.
但係,呢半年話唔辛苦就假.冇錯,我做唔到一日溫十幾個鐘書,我做唔到起身讀書讀到瞓覺;但講到尾,我都係想拎返一兩條C啫.如果唔係我重考中英有乜意思?!唯一嘅好處係唔使combine cert囉.
坦白講,呢幾日嚟忐忑交戰,每分每秒都覺得呼吸沉重.一方面我坐D望C,另一方面我仍然怕任何一科AL會低過D.而家全AL拎D,睇落係OK咗好多;但實際上,我只得兩科進步,仲只係由E升為D.
我上年完全唔讀書,考試嗰陣仲玩緊;同今年認真咗大部份時間,只係聖誕新年假期唞咗陣,但出到嚟都只係三科中嘅兩科升咗一個grade咁大把,坦白講而家好灰.
雖則話今年入U機會大咗,但仍然唔係100%肯定.而家嘅心情只係未至於絕望,半點開心都冇.
一來我對自己失望,我自問唔係蠢人,唔係一課書睇極都唔明嗰種人.係我做得唔夠其他香港學生好?定係我對考試冇符?定係我根本唔適合讀書?上年冇讀過書都全科合格,我心裡面仍然淡定;但咁認真去讀都仲係冇乜起色,都唔知可以講乜好.
而家唯一希望嘅係,死都要死到入degree,然後喺新環境重新開始努力過啦.


text:
今日係呀劍生日,我哋一家去咗台灣....最出名嘅親子空間《大樹先生的家》,終於嚟到香港啦!我哋去咗荔枝角D2Place TWO第一間分店食住玩
我哋搭港鐵幾個站就到咗荔枝角,D2出口向後行番去長順街,億利對面就係D2Place TWO
由於商場都係啱啱新開冇耐,好多商店仲喺度裝修緊!入咗門口直上扶手電梯
然後沿住呢條路行入去就會見到大樹先生㗎
我哋預約咗晚上時段18:30-21:00,職員先讓預約咗嘅朋友入場,如果walkin嚟嘅朋友,要等到有位剩先準入場!
我知道大家一路打電話都打唔通,不過真係要堅持一直連射咁打,最終係可以打得通㗎!
打通之後職員會好耐心同你約時間,佢會俾幾個最早嘅時間大家,如果咁啱撞正唔得,佢會慢慢同你約好時間,唔會趕住收線,真係值得讚!(不過可能呢個都係打唔通嘅原因^.^)
一入到場兩個就已經第一時間跳咗入波波池,呢個波波池真係好大好深,小朋友最興奮
呢個波波池叫大樹球池,原來每一粒波都係來自台灣,聽到唔係大陸貨係咪即刻玩得安心D呢?!
場外有一格格鞋櫃俾大人細路放鞋
大家要留意喎,瀡滑梯係唔俾大人玩㗎,好多大朋友可能為咗照顧小朋友安全會陪埋佢哋一齊瀡,但係其實會有一定危險㗎!
見到佢哋玩,自己都好想變番咁細個捐入去波波池裡面,可惜望吓自己已經番唔到轉頭喇
指定動作!跳入波波池影番張大特寫
自己未去過台灣嘅《大樹先生的家》,希望有機會下次到台灣可以去玩吓
在波波池裡的職員姐姐,原來唔係剩係為持秩序,仲會同所有小朋友玩,而且仲要玩到好癲㖭,可能場裡面較大個嘅係哥哥,其他都好似芊芊咁細粒,所以姐姐先有對象玩!
波波池隔離就係兒童遊戲區,有好多玩具,廚房仔,公主城堡同火車玩
芊芊見到超巿車就好開心咁推,因為佢好鍾意同我去行超巿買嘢
連廚房玩具都有好多個,唔駛驚同人爭
可能成日見住工人姐姐煮飯,所以有得玩煮飯仔芊芊超開心
喺遊戲區中間有個超大嘅樹型軟墊!上面仲有好多粒蘋果好得意
另一Corner有火車木製玩具
另一邊Corner就有好多個房屋玩具,每楝都有1-2隻公主公仔!
隔離有個0-24個月嘅遊戲區,適合2歲以下嘅朋友
小姐,你已經就嚟四歲啦!但係佢實在太鍾意打韆鞦,所以超齡都要入嚟玩一陣口
其實喺門口(即波波池對面),仲有個沙池同埋呢部波波清潔器,平時見好多Playhouse都有聲稱自己店裡有一部,但係從來都冇見過
但係《大樹先生的家》呢度就成部機擺咗出嚟!真係家長見到都放心哂
玩咗咁耐都未開始食嘢,因為實在太多嘢玩,最後兩個係都要落埋呢個沙池玩先至得
呢個沙池用嘅沙又輕又細,全部來自台灣入口嘅頂級高爾夫球沙坑細沙,所以呢個都係《大樹先生的家》嘅另一賣點
當我一踩落去D沙度,就覺得好涼好舒服,可能你會覺得小朋友會玩到成身都係,又冇帶衫褲嚟玩,但係其實D沙好幼好滑,同埋場外有風筒提供俾大家幫小朋友吹吹身,所以都唔會太多沙,唔影響之後用餐!
兩個玩到唔捨得走(其實已經落咗單),不過我都明白嘅!玩咗半個鐘就叫佢哋番去食嘢係唔夠喉嘅!
[video-sand]
唯一唔太方便就係店內冇洗手間,要出番店外到商場先有
差唔多7點,嘢食都送到枱面,要開飯啦!廚房好大,全開放式,可以清楚見到周圍的衛生程度,放心用餐!廚房外仲有個大風車造型不停轉動
隔離亦設有洗手盆,玩完波波池又玩完沙可以喺度洗洗手食大餐
店內空間好大,因為枱與枱之間都有一定隔離,所以大家用餐時都唔會覺得太過吵嘈
《大樹先生的家》的餐牌,食物選擇唔算話好多,而且價錢都比一般店貴(因為包埋遊戲區嘅價錢嘛)
先嚟個羅宋湯,好足料!
然後來一客雞翼拼豬仔脾!
鮮茄牛扒燴意粉,牛扒唔韌!
小食拼盤
安格斯牛肉漢堡,個賣相好吸引!個鐵藍仲有西瓜哈蜜瓜菠蘿各一片
食得幾滋味!
跟住再嚟一個全日早餐All Day Breakfast,黑松露菌好香!
最後仲有呢碟焗帶子西班牙海鮮飯口,隻帶子真心巨大!啱啱熟恰到好處
可能多客關係,反而最後先上呢個三文魚芝士沙律,好味道好清新!
最叫咗幾杯飲品,有梳打有Mocha,好好飲好好食好滿足呀!
唔講唔知道,原來呢度波波池嘅波係可以買番屋企㗎喎
去到最尾見到呢個情景都幾攪笑,就係小朋友去哂玩,大人留番喺度玩電話!呢個就係今日社會嘅情況,大家應該把握呢D時間同小朋友一齊玩享受親子時光
食飽飽再嚟過!!!!
本來仲帶咗個蛋糕嚟,點知飽到食唔落,最後只係同蛋糕影番副相就帶番屋企
Photo by CANON 5D Mark III, Len | EF 24-70mm f/2.8L USM
呀劍評分: 10分
想跟我去體驗其他活動,快D報名親子團,同埋留意專頁公佈詳情啦!


text:
星宴夏日時令健康菜餚!
我成日都好佩服煮中菜嘅廚師,因為中菜要煮得好食,係要有一定嘅功架!最近,星宴中餐廳嚟咗新主廚黃偉文師傅,仲特別推出夏日時令健康菜餚,好開心今次可以試到黃師傅嘅手勢呀!
黃偉文師傅擁有超過20年入廚經驗,於多個本地高級食府磨鍊廚藝,鑽研美食藝術,而且堅持親自為廚房挑選材料,好有heart架!第一眼見到黃師傅,我覺得佢好後生,大家話係唔係?
呢個夏日套餐共有6道菜,其中一道係甜品,當日我就試咗以下嘅菜式:
星宴拼盆
包括香麻海蜇,化皮乳豬件,蜜汁半肥瘦叉燒,其中我佢嘅叉燒最得我歡心,蜜汁甜度適中,而且好腍又唔鞋口.
黑蒜炖響螺湯
我自己本身都好鍾意黑蒜呢個食材,但係用嚟煲湯就第一次試,幾特別,雖然係黑蒜,但唔會好搶味,保留返響螺湯本身嘅味道,而且感覺好滋補添!
花彫蒸蟹鉗
蟹鉗下面嘅蒸蛋好滑,蟹鉗好大隻,啖啖肉,仲鮮味十足!而且好欣賞佢拆殼拆得好乾淨,唔會留咗啲殼碎喺蟹肉上.
魚湯水東芥
不得不讚佢嘅魚湯,好鮮甜,除咗食晒啲菜,我哋仲飲晒啲湯,一滴不留!
鮑魚荷葉飯
鮑魚夠腍身,仲幾入味,下面嘅荷葉飯唔會好黏身,就算已經食到飽飽地都忍唔住食晒.
楊枝甘露
成碗都好足料,而且比起平時食嘅楊枝甘露質地較濃稠,如果鍾意食濃稠啲嘅人,應該都會鍾意食呢個!仲有仲有,因為我本身唔鍾意食太甜,佢呢個甜度好啱我口味呀!
價錢:每位HK$598(另加一服務費)
供應期:即日起至2014年8月31日(午餐及晚餐亦有供應)


text:
秋風起,唔單止代表可以將衣櫃裡面嘅秋冬衫拎出嚟,亦都係代表可以稍微放縱自己嘅肚皮啦,反正食肥少少咪用件大䄛遮一遮囉(好似係).香港人最愛嘅火鍋加埋任食,仲唔係下次成班朋友一齊「滾」起佢嘅最佳選擇?
新鮮海鮮火鍋放題 大煲皇煮廚
開飯仔溫馨提示,嚟荃灣呢間餐廳食放題先睇清楚Menu,因為手切安格斯肥牛同海鮮拼盤都係指定數目而唔係任食,費時有任何誤會啦,不過唔少食客都話放題免費任添嘅肥牛質素其實都唔錯.最抵讃嘅係按人頭送嘅海鮮拼盤夠哂新鮮大份,特別係蟶子同生蠔.另外可以任點嘅材料亦有海蝦同女士最愛嘅花膠,頭盤又有刺身或者雞煲揀,算唔錯啦.
食埋蒸海鮮+刺身 八幡屋涮涮鍋
貪心想打邊爐又想食埋蒸汽鍋?得,只要你胃口夠大,嚟旺角呢間日式放題店就可以一次過滿足蒸海鮮+日式刺身+涮涮鍋三個願望!本身佢地嘅任食涮涮鍋質素已經相當有水準,必食嘅牛肉同豬肉之外,各式丸類同蔬菜選擇亦夠多.額外加錢就可以食埋三層海鮮蒸汽鍋,有蜆,扇貝同大蝦等.最後等緊嘢食熟嘅時候仲可以食埋刺身,大胃王都一定夠滿足.
水準平均湯底加分 大鍋口海鮮火鍋店
如果你同朋友都係無肥牛不歡嘅標準食肉獸,咁就可以考慮旺角呢間火鍋專門店,因為唔少食家都讃佢地嘅任嗌嘅肥牛雖然唔係特別靚,但難得唔係得肥膏多到無肉食嗰種,可以Encore多幾碟.另外其他配料例如海蝦同墨魚滑都唔錯.最後加分嘅係佢地嘅湯底,免費嘅椰子滑雞湯底夠香甜,胡椒豬肚湯底少少辣夠開胃.
任食韓式部隊鍋 K-POT 部隊鍋
圖:喬子
任食火鍋唔係港式餐廳就係日式放題店?少年你太年輕了,其實韓式部隊鍋一樣有!荃灣呢間韓國菜餐廳就有韓式涮涮鍋放題,價錢按你揀嘅牛肉種類會有唔同.最特別嘅係湯底有韓式部隊湯同高麗人參雞湯揀,唔啱嘅仲有沙爹,豬骨同麻辣等湯底.而且韓式配料亦有唔少,例如一串串嘅韓式魚蛋同各款年糕,啱哂韓國菜Fans去大飽口福.
實惠火鍋+Froyo任食 好一鍋海鮮火鍋專門店
佐敦呢間火鍋專門店都有唔少捧場客,勝在火鍋配料選擇唔少而且當中唔少質素都唔差之外,佢地嘅特色湯底例如花雕醉雞湯或者越式龍蝦湯底都夠哂真材實料,湯底鮮味夠嘅話咁落咩配料都更好味啦.最後佢地仲有部Frozen yogurt機畀食客任擠任食,連Topping都有好幾款任揀,連甜品胃都滿足埋.
泰式椰子雞湯變湯底 SIAM AI Fresco Dining
圖:
中日韓火鍋都試過哂?得,咁轉泰式啦!九龍灣呢間泰國菜餐廳成間玻璃屋咁,景致都唔錯.泰式任食火鍋有冬陰公,椰汁雞湯同冬瓜排骨三個選擇.特別係椰子雞湯奶白色幾香濃又有香料香味,鐘意嘅可以就咁飲少少當開胃.雖然配料選擇唔算太多,亦無乜泰式特別食材,但無將貨就價,質素Keep到唔錯.
懷舊裝修+Minions芝心丸 開餐達人
觀塘工廈近年多咗唔少特別主題餐廳,呢間以復古做主題,有唔少八九十後一定好熟悉嘅那些年玩意.而佢地晚市嘅三格格火鍋都相當有玩味,三格格其實係指湯底有三格,可以自己配搭心水湯底.配料方面,老實講肉嘅水準麻麻,唔少人都會將自己胃嘅Quota留畀台灣直送丸類,必試Minions芝心包,印住Minions得意大頭之餘仲有芝士流心效果!
開飯編輯推介:
1. (專訪)西營盤平價點心飯店 67歲老闆堅持日做12小時
2. 9月份好評餐廳十強
熱門文章推介:
1. 牛頭角特色食店攻略
隨時接收最新資訊
讚好OpenRice專頁!


text:
今日系教師節啊~
可惡既明師唔肯放半日假
不過好彩我下午放學有去姐
哇~人山人海啊~
個死保安仲唔肯放我入去
好彩阿鋆唔知點解系門口纜住個紅袖章
一見到我就將我一拉就拉左入去
成功入校
同阿鋆打完招呼就沖上去揾老妖
一開始我見到成個辦公室裏面就得老妖一個系冷冷清清,門庭冷落...
唔知點解就覺得好心up甘...
同老妖傾左幾句
肛門燕就同我講"豆腐就黎走啦!!你快D去拿畢業證啦!"
我先記得
落到去
原來成匝人都系豆腐度
我拿完畢業證就拉大隊上去揾老妖
我地成匝人有講有笑
終於將其他班既人D氣勢壓左落去啦~
happy~
我地玩到學校清場
一出門口
發現...
哇!!!D人全部都聚曬系門口啊~
我地就成班人一齊行
原來今日系屎忽生日啊
我地同佢唱完英文生日歌
行下行下
一路行仲一路唱埋中國傳統生日歌
點知...
上面一個雞蛋就系甘碇落黎...
馬文駿中招!!!
我地成班人就系度破口大鬧
D粗口吡哩吧啦甘爆出黎
勁搞笑啊!!!
聽日我地一齊去飲早茶
只死人頭話咩飲早茶啊!!!
太可惡啦!!
飲早茶系得D阿婆阿伯去嘎嘛
我地去咩啊??
有失身份嘎嘛!!!
仲要晨早流流...
真系好想打7佢啊!!!
网易公司版权所有 ©1997-2018


text:
您现在的位置:网站首页 > > 奇迹私服 > 正文
喺奇迹里面点解玩格斗家嘅人咁少呢
作者:admin 日期:2017-11-19 7:12:11 人气: 次
以前喺奇迹私服上玩嘅时候,撞到嘅玩家好嘅少,都唔知点解.仲以为自己喺呢个游戏上面玩嘅时候等级实在系太低,只可以喺啲细嘅地方做任务,人哋嘅都系一啲高等级嘅地图上面去做任务,感觉就唔同嘞.不过就算系睇到咗高等级嘅地图嘅玩家,发现有好多嘢都仲唔清楚.发现有一个好有潜质嘅职业竟然无人玩呢个就唔知点解啦!
本来喺奇迹私服里便有好多嘅职业可以选择嘅,不过一般嘅玩家咪去玩魔剑安士咗,就去玩梦幻骑士,就算系出现咗要掏钱嘅游戏嘅嘢.依旧都系好嘅清楚噉.不过呢喺奇迹上面好多玩家都玩嘅系其他职业.所以对于我哋啲平民玩家嚟讲,定系好唔中意嘅,有人钟意玩梦幻骑士,感觉噉晒满伤害嘅散手好嘅霸气.但系呢对于我哋其他嘅玩家嚟讲都有好多嘅职业好好.比如话系格斗家.我就唔知点解,喺mu奇迹里面点解玩格斗家嘅人咁少呢.以前系想喺奇迹私服上有噉嘅一个game,力量,定系好高.一下就增加到32啲,一般基础攻击如果高嘅话,喺奇迹上面都会有咁比较方便嘅埋手嘅任务地图.而且怪物嘅血量好嘅低,就算系打到啲骷髅精灵啲噉嘅怪物都系好松嘅,如果撞到咗喺奇迹私服上啲冇几大用处噶嘛嘅装备都系好犀利.而家喺呢个游戏上面玩到咁耐,最怕嘅一件事就系喺奇迹地图上面爆唔出嚟装备喇!
想了解更多关于奇迹私服的精彩资讯,请大家继续关注 > 奇迹私服!


text:
「股市」
之前做「大時代」都未有出現「丁蟹效應」,原來個股市反應遲咗少少.個股市真係越跌越急,我都係嗰句喇,投機同投資嚟啲嘢邊度有長升㗎!當然你可以話係恐慌嘅心理令個股市大跌,但係過去咁嘅升幅背後係靠乜嘢去支持呢?係咁唔穩定嘅環境,講真我真係玩唔起,就算玩得起,我自己都唔會買股票.始終投資我唔叻,就算同自己做數據分析好似好有關係,但係都係好危險!
「港股」
其實當中國政府話要求市同主動干預市場,大家點會覺得無事呢?有時有啲嘢係干預都干預唔到,根本大環境就有問題,反而自然爆破仲未必跌得咁犀利.今日跌到阿媽都唔認得,高峰嘅時候跌咗二千一百點,而睇數據嚟講應該係第一個大跌市,之後會作短暫調整然後有機會再跌過.不過數據還數據,好多時要睇埋外圍環境.希望有買股票嘅朋友可以及時離場啦!
「數據」
如果用我分析數據嘅專業同角度嚟分析股票市場其實係可以,由其金融市場嘅數據特別多,而好多都已經整理好.雖然我唔炒股票,原因係我唔鍾意投機,同時亦唔好同我講其實唔係投機而係投資,因為對我嚟講都係買緊股票,個風險係冇分別!當幾個移動平均數都比咗訊號大家嘅時候,其實就真係無必要博.我認真覺得今次嘅跌幅只係第一波,而且有明顯下行嘅跡象,大家真係要小心呀!


text:
BREXIT 後關於英國國民(呢度包BC(但Isle of Man同Channel Islands有Non-EU印嘅唔包), BNO, BOTC-直布羅陀, BS with ROA)居歐安排,以及歐盟公民喺英國嘅安排,開始有draft俾大家睇,但有人狗衝以為果啲國會未過嘅草案就係日後 BREXIT 後安排,然後急急叫啲同鄉嚟,呢啲弱智人士,仲有網媒俾佢寫文,簡直係天大笑話. BREXIT 後啲居留安排點搞,係完全未落實.
BREXIT 隨時no deal收場
關於 BREXIT 後BC或BNO可以點,我會員版慢慢講,我今日會講,但無論英國offer俾EU Citizen,定個別EU國家開始offer俾British National,果啲草案都係一個條件,就係Withdrawal Agreement傾得成,如果Withdrawal Agreement過唔到國會,跟住no-deal之後會點,我都唔敢保證班BREXITER唔會發癲,立即喺成班EU Citizen頭上impose Immigration Act 1971果啲Immigration Control,或者EU攞啲英國國民做人質,送晒佢地返倫敦或直布羅陀,成件事膠力無限,點可以唔負責任到,依家叫晒啲同鄉過嚟,有啲熱普城相熟嘅走狗,簡直係黐線中嘅黐線.
在歐英國人,一般對 BREXIT 係一肚氣,無錯,喺政治上,我相信EU可能用極優厚條款,食晒在歐嘅英國國民算數,特別係德法兩國,反正英國有重大損失,唔係英法兩國,但係法律問題唔可以咁賭.而喺英國嘅EU Citizen,就更加唔駛講,否則羅馬尼亞,保加利亞果啲勞工,點解今年索性唔嚟英國,搞到英國嘅農場人手短缺,甚至Michael Gove想引入烏克蘭人(呢個idea,我真係唔知係唔係有人想增加英國生育率諗出嚟),所以, BREXIT 依家兩地公民之後居留同國籍安排都未落實,依家太早落定論,只係反映有啲人叻唔切,知少少扮代表,你聽呢啲人講過嚟英國住,我祝你好運囉.


text:
搵奶奶同阿媽比較?網民:諗太多
撰文:飛天中女Juicy媽
(親子王國分享)
奶奶對新抱好唔好,點為之好,係一大不解之謎.
有媽媽係網上討論區度傾訴,喺奶奶屋企倒瀉碗湯,奶奶冇關心自己不特止,仲一副嫌棄佢嘥咗啲湯咁嘅樣.如果係自己阿媽,一定會叫佢行開,清理現場兼要佢換褲.
有人話,都唔細喇,要咩幫手嘅咪自己出聲囉,唔使吓吓旨意人哋服務周到嘅.同埋奶奶同阿媽邊有得比,你又唔係佢生出嚟.有啲媽媽網民仲話自己小朋友倒瀉湯,都唔會呵護備至,而係話佢幾句等佢知道自己浪費食物.
不過大人大姐,又唔係貪玩倒瀉,同教小朋友唔同講法喇.有網民都話,就算唔係屋企人,見到朋友或者客人整濕,都會嗱嗱臨幫手,點都唔會黑口黑面,肉赤自己碗湯先掛.Juicy媽好認同喎!有時唔係期望人哋湊住自己,或者當自己係女咁錫.客客氣氣都好呀,至少唔好畀臉色我睇先喇.
或者天底下最尷尬嘅關係就係名義上係親人,但實情就係人生行咗幾十年之後先識對方,根本一啲都唔親密.於是,呢種高不成,低不就嘅關係,會令人對對方有期望,期望落空就會產生不滿.最怕都係把口講錫到你燶,但硬係有說話聽有臉色睇.
網民話:婆媳之間充其量係同事關係,你冇得揀,但又唔可以避開.除非轉過份工(搵過個老公)嘅啫.Juicy媽覺得呢個心喻真‧到位,不過又唔使太灰嘅,就算係同事關係,都有機會遇到好同事.真係相處唔嚟嘅,就唔好太有期望,咪唔會點失望囉!
即刻Click入討論區一齊傾


text:
一次過可以滿足到你三個願望, 就唔只出奇蛋可以, 去Ramen Champion都可以. 今次我地爹您術士就帶大家黎到呢間位於佐敦嘅店舖, 入面有6間不同的拉麵鋪位, 你可以一次過同朋友試日本不同地區出名嘅拉面.去日本都難以做到嘅事情, 響油尖旺區就做到啦.
一入到去就會有工作人員派一個卡片俾你, 只要拎著卡片就可以買野食, 走嘅時候先一次過埋單.
我地最後決定試下昆沙門零﹑無双同八盛屋.因為無双有獨特湯底, 八盛屋有沾麵, 昆沙門零就受到網上一致好評.
我地係唔同鋪買完麵之後, 佢地都會俾一個機我地, 我地只要乖乖地坐係到, 咩都唔洗做, 等機響就可以出去拎麵.
最先可以拎得的就係昆沙門零嘅麵, 佢地嘅湯底比較濃, 但係又唔會過火, 係一個唔錯的選擇.
之後就到八盛屋嘅沾面, 係相到都睇到個湯就有味粉未溶.如果各位唔係咁鍾意重口味, 但係又想試沾麵, 我地就建議你可以拎杯水黎,
中和一下個味道.
最後無双儲夠氣先出到, 所以最遲先到. 試過前兩個比較濃烈的湯底, 無双的湯底可說係相當有驚喜, 入口相當清甜, 亦唔係主流的豬骨湯而係雞骨湯. 我地爹您術士俾夠5個讚佢.
最後提提大家, 可以用智能手機下載一個名為SODA的程式, 然後登記成為用戶, 就可以得到全單9折的優惠.
地址: 九龍彌敦道恆豐中心地庫3層 4-12及26-31號舖 (佐敦站E出口)


text:
羅坦島 必去景點及塔布亞納海灘附近酒店推介
塔布亞納海灘附近酒店預訂
神秘優惠價幫你慳更多
即時揭開神秘優惠價,慳得更多
羅坦島必去推介 - 塔布亞納海灘
想去 羅坦島 自由行?等 Hotels.com 帶你玩盡 羅坦島塔布亞納海灘 啦!留意我地文章,話你知去羅坦島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋羅坦島塔布亞納海灘 附近有咩酒店,等你更加容易計劃行程,慳返酒店來回景點嘅時間.
羅坦島塔布亞納海灘 自由行
去得羅坦島塔布亞納海灘 自由行最緊要一定係揀啱日子去.一啲熱門景點例如,羅坦島 嘅 塔布亞納海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
羅坦島塔布亞納海灘 交通
想去塔布亞納海灘 暢順無阻濟,最好就係出發前,睇清楚羅坦島塔布亞納海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
羅坦島塔布亞納海灘 必食必買攻略
羅坦島塔布亞納海灘一直都係旅遊熱門地點,去到羅坦島塔布亞納海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
彩虹海灘 必去景點及彩虹海灘附近酒店推介
彩虹海灘附近酒店預訂
神秘優惠價幫你慳更多
即時揭開神秘優惠價,慳得更多
彩虹海灘必去推介 - 彩虹海灘
想去 彩虹海灘 自由行?等 Hotels.com 帶你玩盡 彩虹海灘彩虹海灘 啦!留意我地文章,話你知去彩虹海灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋彩虹海灘彩虹海灘 附近有咩酒店,等你更加容易計劃行程,慳返酒店來回景點嘅時間.
彩虹海灘彩虹海灘 自由行
去得彩虹海灘彩虹海灘 自由行最緊要一定係揀啱日子去.一啲熱門景點例如,彩虹海灘 嘅 彩虹海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
彩虹海灘彩虹海灘 交通
想去彩虹海灘 暢順無阻濟,最好就係出發前,睇清楚彩虹海灘彩虹海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
彩虹海灘彩虹海灘 必食必買攻略
彩虹海灘彩虹海灘一直都係旅遊熱門地點,去到彩虹海灘彩虹海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我生日嘅日子,由1989年開始,都係一位台灣英雄嘅忌日,呢位台灣英雄我要講吓,就係 鄭南榕 ,佢喺台灣民主化之前,為爭取百分百言論自由而自焚,當時胡耀邦未死,當然無諗過因為1989年北京大屠殺,不久李登輝喺野百合學運中支持學生立場,台灣步向民主.(更估唔到李登輝今日直頭提出公投制憲).但 鄭南榕 嘅犧牲係不可抹殺,而香港人喺好多方面,要明白點解仲未有民主.
如果 鄭南榕 喺香港
當然台灣轉型正義係未做完,當年 鄭南榕 嘅凶手候友宜仲好意思選新北市市長,證明國民黨成班都係仆街嚟.但如果 鄭南榕 喺香港,佢自焚有無意義,我恐怕無,一大堆以為奉迎政權就無問題嘅香港人,依家連戴耀廷同黃台仰都唔敢撐,你覺得 鄭南榕 呢種人喺香港有乜下場,呢個亦係周末革命家充斥嘅香港嘅問題,個個都話爭民主自由,但好多喺西方社會正常嘅鬥爭手段,就附和政權,唔係好似葉寶琳呢啲仆街「對準政權」(對準佢老母就有),就係好似健吾,劉正呢啲仆街咁,暗中幫政權,自稱激進果啲,由左膠到焦土,就越奉迎政權,所以香港唔配,亦唔會有一個類似 鄭南榕 咁嘅人,因為香港嘅所謂激進陣營,都充滿一大堆A貨,同埋smart axx.
所以由 鄭南榕 睇香港民主,除咗英國人返嚟收拾殘局,兼且要喺英國治下學習多幾十年,至可能有比較完整嘅民主,一如德國都要經歷英,法,美佔領時期,做好去納粹化工作,或者日本果種,直頭美國佬將成個自由民權運動嘅主張塞入日本國憲法,日本至有今日相對完整嘅民主.香港問題係,太多扮激嘅嘴炮,將啲事搞到膠晒,左膠成日講歐美左翼嘢,但歐美左翼嘅激進抗爭手段從來唔敢用嚟對付共產黨呢個已經變咗國家社會主義嘅怪物,而啲焦土派成日都講台灣㗎,但台灣果啲事,佢知幾多,佢地敢實行咩,都未計呢班仆街嘅老祖宗,根本係國民黨啲人,果條友,我依家連開名都不屑喇,大家都知果條仆街係乜水喇.
當然,我都唔想搞到香港民主要靠大量流血嚟換取,畢竟,呢啲精英人才嘅損失,其實係好難彌補返嚟,生命就係生命,能夠唔流血最好.


text:
訓教到底應唔應該著bra?
-
我有個擺左係心好耐嘅疑問
就係到底訓教應唔應該著bra?
著住有又好似唔係好舒服,
唔著又好似會壓到變型咁
咁即係點呢?
-
Life is a story last edited by
@chuchuhk 我會話係應該
-
doll last edited by
其實訓教最好就唔好著bra
始終平時應經全日都要著, 唔通而家連訓教都要著?
-
doll last edited by
@Life-is-a-story said:
@chuchuhk 我會話係應該
點解sis覺得要著嘅?
-
Jess last edited by
唔著因爲好辛苦同有害.要著就著 sleeping bra.
-
@doll said:
其實訓教最好就唔好著bra
始終平時應經全日都要著, 唔通而家連訓教都要著?
你又好似講得幾有道理
但係訓教唔著好似好奇怪咁?
-
其他sis有無同感啊?
-
winnieyau last edited by
@chuchuhk said:
其他sis有無同感啊?
我明你意思,
但係訓教嘅時候就比你嘅胸部休息下
好似我自己平時都會著Braologie嘅功能內衣,
但係到夜晚訓教個陣就一定會唔著bra等佢可以抖下
-
Winnieyau last edited by
其實我地一日裡面著咁耐bra,唔會因為你無著個幾個鐘而變型
所以樓主唔洗咁擔心呢方面~


text:
依家貿易戰玩到真支爆,習近平係時候搵啲人嘅頭,特別啲假國師個頭出嚟切,而 胡鞍鋼 呢位中大政政系讀中國政治嘅人,多少會睇過佢啲書嘅學者,由於吹得太大,話中國趕超美國,依家終於出大鑊嘢,有人迫宮要佢祭旗.我估除非政政系王紹光請佢過嚟香港教書,否則佢應該係咁先.
胡鞍鋼 吹牛過火兼且搞出地方債
胡鞍鋼 同王紹光同屬中國新左派,成班美國讀書返嚟嘅左膠,而《中國國家能力報告》基本上係研究中國當代公共財政同行政嘅必修書籍,因為你同意唔同意佢都係,基本上 胡鞍鋼 同王紹光度出嚟嘅嘢,就係今日成個中國公共財政制度嘅運作邏輯,將聯邦制嘅嘢溝入一個非聯邦制國家裡面,行咗廿年依家炒車,仲要唔係一般果種炒,地方政府孭大量事權而無財權,乜事依靠果個所謂「轉移支付」制度,地方有權無錢,自己搵錢終於玩到失控,乜嘢土地經濟,拆遷亂拆廿四呢啲,全部同 胡鞍鋼 度出嚟嘅嘢有關,2018年3月分稅制至叫做結束.其實 胡鞍鋼 搞出咁大個大頭佛,仲好意思周圍扮國師,習近平唔想郁佢就出奇,佢係醒嘅話就乜聲都唔出,但依家係 胡鞍鋼 以為自己搞出嚟果套好了不起,走去講五毛一樣嘅嘢,以為擦到鞋兼為自己貼金,點知係得罪方丈.所以呢次,係習近平師出有名,清除一啲製造麻煩嘅人,而 胡鞍鋼 被要求辭去清華大學教席只係第一步,如果有人有佢啲黑材料,我相信有人攞果啲黑材料郁佢,呢個亦係點解我話,依家除非佢老友王紹光,請佢嚟中大政政系教書,仲要香港保得住一國兩制,否則 胡鞍鋼 同埋成班新左派,以為習近平上台後有運行,但睇怕呢班友遲早全部攞晒去清算,由佢地為依家搞到貿易戰一鑊粥負責.
胡鞍鋼同埋佢同一代好多中國政治同經濟學者,由1989年北京大屠殺以嚟,除咗趙紫陽嘅另一位左右手吳國光,係能夠堅持做番個人,無走去投共外, 胡鞍鋼 ,王紹光,甘陽(香港人唔識甘陽,但會識佢老婆潘潔,潘潔之前係環境局副局長,依家潘潔都係喺清華大學公共管理學院教),崔之元,鄭永年,一字排開成棚都係歐美頂級大學嘅學者,但做都係幫呢個政權拍馬屁嘅事,中共一向當知識分子係避孕套咁用,我真係留名睇清華大學公共管理學院被人清檯收場.呢班友過去廿幾年,享受係國師級待遇,但大家會點樣睇呢班人,大家心裡有數.
(有人問我會唔會讀番博士,或者會,反正我人喺德國,如果生意上咗軌道,德文okay,我可能喺德國讀番政治學博士,只不過叫我返嚟香港教書就咪搞,喺德國好多Dr.都係做公司老闆唔教書,香港社科界江湖險惡,加上個人生性粗魯,教書唔係我杯茶.)


text:
今日係我帶隊邀請埋其他朋友仔入到大澳玩!呢個活動較早前在網上填報名表,唔需要學校團體或者非牟利結構,都可以自己組隊嚟
活動係由女青YWCA Y Eco Tour 大澳文化生態綜合資源中心舉辦,你可以選擇中心既定的活動行程或自選行程,活動有曬咸蛋/織漁網速成班/白豆粥/茶粿製作/糯米糍製作/豆腐花製作/曬咸魚工作坊/少林習武/社區探索/觀光船中華白海豚/文化生態導賞/棚屋體驗/扒沙白
工作坊及小食製作每項$40/位,另外導賞探索等活動則每項$28/位,唯獨扒沙白比較貴,要$100一位,咩叫扒沙白?我起初都唔知道,原來係俾個大耙你去泥灘度掘沙白(似蜆),而且呢個活動係季節性,要夏天潮汐初一十五前後一兩天才合適
我哋一路向住第一個活動地點糯米糍製作嘅地點出發,沿途經過好多原居民嘅屋企,都非常簡樸,有陣時忙忙忙,都好希望過著這些簡單的生活...
轉個彎好快就嚟到景點藍色大橋
好鍾意行喺呢條街上面,俾兩邊都係攤檔包圍住嘅感覺,可以邊行邊月
呢間雜貨舖就係我哋整糯米糍嘅地方啦
首先老闆娘教吓我哋點做...不過其實咩都預備好哂,小朋友要做嘅就只係將花生餡放入糯米團裡面,如果可以多少少工夫俾佢哋做就好,例如搓吓糯米粉,撈吓花生餡咁!
呢度仲有好多鹹檸檬醃製品,唔係太貴$35-50就有交易
芊芊開始郁手啦,我諗佢當係泥膠咁玩!
每人可以包兩件,我同媽咪個Quota當然俾埋佢哋兩個啦!
望住芊芊雙手仔去包糯米糍真係好得意,賣相當然唔吸引啦,但係食番自己親手製作的糯米糍真係零舍好味!
呢張相影得好尷尬,因為本來朋友打算同我影張全家幅,但係當時老闆娘又過嚟幫手教我哋包糯米糍,所以就順便入埋鏡啦!但係效果都幾好呀,可以同當地原居民一齊合照
佢哋兩個食得幾滋味!我諗食完佢哋一陣間都食唔落晏晝...
呢個哥哥食完都仲未夠,仲要舔埋枱上面剩落嚟嘅花生餡俾我捉到...哈哈
今日難得帶埋芊芊同學仔都一齊嚟玩!大家都玩得好開心
但係估唔到佢同哥哥老友好多
之後我哋就向住新基橋出發,去下一個地點進行曬咸蛋活動
呢個大廣場位置我覺得好似澳門,如果要撳錢嘅朋友,呢度有HSBC ATM機,同埋都有公廁可以喺度作一個休息點
一班朋友仔邊行邊玩,真係特別開心!天氣又唔熱又落唔出雨,今日真係好舒服
齊齊嚟張大合照先!
差唔多我哋嚟到下一個活動地點啦,原來係去咗一個原居民棚屋裡面教我哋曬咸蛋
兩大枱嘅鴨蛋同竹筏放哂喺度!首先姨姨教我哋點樣敲打鴨蛋同埋拎出蛋黃
哥哥都真係幾留心聽,如果平時番學上堂都係咁就好喇
姨姨示範完畢,到小朋友開始郁手啦!
剝蛋對粗心大意嘅哥哥嚟講,實在係一個好大嘅挑戰,而且剝完仲要拎個蛋黃出嚟又唔整爛佢,就難上加難!
話口未完,哥哥第二隻就整爛咗!不過好在同頭先一樣,本來每人可以整兩隻,但係我同媽咪Quota都俾埋佢,所以佢哋可以慢慢整
將蛋黃掉落去水裡面,左手過右手,右手過左手,將蛋白除去
再加上少少鹽就大功告成!
呢度咁多隻當然唔係全部都係佢哋整㗎啦!
最後每人有兩個咸蛋做禮物,佢哋好直接就擺上眼晴扮咸蛋超人啦....
又真係幾似喎!
我哋呀劍萬帥親子團影番張大合照先,如果大家都想跟我周圍去,記住留意我幾時開團呀
影完張相我哋就解散自由活動搵嘢食,其實大家都可以報名中心的鄉村風味午膳,但係我略嫌太貴,所以都係同團友講不如自己搵嘢食仲開心,預期都係食咕嘍肉炒菜心,不如搵D地道小食仲好啦!
食完仲霸埋人哋卡位繼續玩喺度畫畫,好在嗰陣冇咩人,如果唔係俾老闆娘趕走
其實下晝仲有一個活動就係棚屋導賞,但係仲有少少時間先集合,所以我哋都把握呢個機會周圍行欣賞吓大澳嘅風景
好得意嘅飾物,究竟呢隻係咪真嘅雞泡魚整架呢?
番到嚟天后朝前廣場集合
佢係今日帶我哋導賞嘅榮叔,佢住喺大澳幾十年㗎啦,所以對呢度超熟悉
呢對孖妹好得意呀....
佢哋兩個行行吓又會俾佢發現呢度有籠龜
打攪哂!
嘩,原來仲有用柴!(當然都見到有石油氣煮食爐有冷氣,唔係真係大家諗得咁落後)
榮叔屋企可以話係棚屋之中嘅豪宅,你睇吓仲有個咁大嘅後花園
真係風涼水冷好舒服!如果朝朝起身都可以見到個咁靚嘅山景,肯定即刻精神哂!
離開咗榮叔屋企,我哋仲約定下次入嚟再搵佢
我哋真係玩到唔捨得走,再去搵地方嘆個豆花!
大澳好多食店都係前舖後居,仲有個好靚好靚嘅露天茶座,可以喺度食住豆花飲紅荳冰,睇住一架一架嘅觀光船經過,真係無得頂呀
其實已經好飽,但係見到又忍唔住口....再嚟多個好出名嘅香妃卷
真係好好食呀,好似肉鬆蛋卷餅再加上平時我哋食粥落嗰D卜卜脆
臨走都送番樣大澳特色小禮物俾佢哋兩個,最開心係芊芊,不斷拎住嚟吹吹吹...
下次再嚟唔知幾時lu...大澳再見!I'm be back
澳水漁風-大澳漁村生趣之旅 簡介
交通
東涌乘搭 23 號巴士至總站下車 (車程約 45-50 分鐘)
電話
2985 6310 / 2985 6330
電郵
[email protected]
網頁
http://cerc.ywca.org.hk/
搜尋
近期文章
舊文重溫
- 2018
- 2017
- 2016
- 2015
- 2014
- 2013
- 2012